TYDSKRIF  VIR 


LETTERKUNDE 


• Die  I^aste  Skakel  — Dirk  Rlchard. 

• Gedlgte  van  Engéne  Marais  in  Engels 

Vertaal  deur  A.  E.  Tliorpe. 

• Jan  van  Nijlen  Sewentig  Jaar  — S.  J. 

PretnrlUH. 

• Ou  Gawie  — Vineent  van  der  Westhuizen. 

• Pierrot  (Guy  de  Manpassant),  Vertaal  deur 

G.  Dekker. 

• Poësle  en  Geestelike  Adel  — Frits  van 

der  Merw'e. 

• Ernest  Heming^vay  — M.  M.  Solz. 
Boekbesprekings. 


TYDSKRIF  VIR 
LETTERKUNDE 

KWARTAALBLAD  VAN 
DIE  AFRIKAANSE  SKRYWERSKRING 


Redakteur: 

C.  M.  VAN  DEN  HEEVER 


Letterkundige  Adviseurs: 

D.  F.  Malherbe,  H.  A.  Fagan,  P.  C.  Schoonees, 
F.  J.  Eybers  en  W.  A.  de  Klerk. 


JOHANNESBURG 


1954 


DESEMBER  1954 


JAARGANG  4 : NOMMER  4 


INTEKENGELD:  20/-  (posvry) 


Los  nommers  in  die  handel:  6/-  per  eksemplaar 


Uitgegee  deur 

Die  Afrikaanse  Skrywerskring 
Administrasie  en  Redaksie: 


Professor  Abel  Coetzee,  Posbus  1176,  Johannesburg 


Bladsy 

DIE  LAASTE  SKAKEL,  Dirk  Richard  1 

GEDIGTE  VAN  EUGÊNE  MARAIS,  vertaal  A.  E.  Thorpe  24 

JAN  VAN  NIJLEN  SEWENTIG  JAAR,  S.  J.  Pretorius  26 

GEDIG,  W.  van  Heerden  32 

DIE  JONGELING  IS  DIE  MOEDER  VAN  ’N  KIND,  Minnie 

Postma  34 

GEDIGTE,  Hugo  Wauters  39 

OU  GAWIE,  Vincent  van  der  Westhuizen  41 

GEDIGTE,  Rud.  P.  Visser  48 

ALBRECHT  HAUSHOFER,  Marcel  R.  Breyne  51 

GEDIG,  J.  Kromhout 56 

PIERROT  (Guy  de  Maupassant),  vertaal  deur  G.  Dekker 57 

GEDIGTE,  N.  A.  Coetzee  62 

WYNAND  VAN  SITTER  KOM  HUIS  TOE,  Joachim  van 

VoUenhoven  64 

GEDIGTE,  A.  J.  J.  Visser  73 

POÊSIE  EN  GEESTELIKE  ADEL,  Frits  van  der  Merwe 75 

ERNEST  HEMINGWAY,  M.  M.  Solz  83 

BOEKBESPREKINGS  87 

UIT  DIE  TYDSKRIFTE  91 

NUWE  AFRIKAANSE  BOEKE,  P.  J.  Nienaber  94 

Afdrukke:  Illustrasies  by  Eugêne  Marais  se  gedigte 
deur  Naomi  Gudath 


Digitized  by  the  Internet  Archive 
in  2017  with  funding  from 
University  of  Pretoria,  Library  Services 


https://archive.org/details/tydskrifvirletteOOuns_wck 


cJ^aaóte  ^La  u 


DIRK  RICHARD 

MARIA  MAARSBERG,  77,  gesondheid  reeds  swak,  maaK 
gebruik  van  rystoel,  maar  voorkoms  nog  fors  en  wils- 
kragtig;  grys  hare  hoog  na  agter;  vaalblou  oë  skerp  en 
hard;  die  besliste  trek  van  die  lippe,  die  skerp  regaf  plooie 
om  die  mond  getuig  dadelik  dat  sy  geen  swakkeling  is  nie, 
en  selfs  die  groot  moesie  op  die  bolip  laat  haar  nie  vriende- 
liker  lyk  nie.  By  haar  sal  oorvriendelikheid  en  gemoedelik- 
heid  as  blyke  van  swakheid  beskou  word. 

Kleredrag  toon  sterk  ooreenkoms  met  dié  aan  begin  van 
hierdie  eeu:  hoë  nekkragie;  bloese  met  valletjies,  lang, 
donker  sjn'omp  . . . soos  prentjie  uit  ou  album. 

ELMA  MAARSBERG,  haar  twaalfjarige  kleindogter, 
bleek,  tingerige  kind;  gespanne  geaardheid. 

MAURITZ  MAARSBERG,  haar  seun  en  welvarende  advo- 
kaat  van  Johannesburg. 

MARYNA  MAARSBERG,  Mauritz  se  tweede  vrou,  Elma 
se  stiefmoeder. 

Ouma  se  slaap-woonvertrek  is  kwistig  versier  met  aan- 
denkinge  uit  die  Groot  Trek  en  die  Tweede  Vryheidsoorlog; 
kruithoring  teen  die  muur;  ou  geweer  in  die  hoek;  geel- 
houtkis  voor  die  kapbed;  haar  trouportret,  dié  van  haar 
man,  Mauritz,  in  kommandodrag,  van  vroue  en  kinders  in 
die  konsentrasiekamp,  gekleurde  afdrukke  van  Bloedrivier 
en  Blaauwkrans  teen  die  muur.  Op  kaggel  kommetjies, 
ebbehoutspieëltjie  en  ander  artikels  wat  Boerekrygsgevan- 
genes  in  krygskampe  vervaardig  het. 

Ouma  sit  in  haar  rystoel  voor  kaggel  en  stof  die  aan- 
denkinge  daarop  versigtig,  baie  versigtig,  af.  Kort-kort 
hou  sy  ’n  stuk  in  haar  hand  en  betrag  dit  nadenkend.  As  sy 
’n  ou  kommetjie  optel,  gryp  sy  dit  st}^  vas  en  druk  dit  teen 
haar  bors,  terwyl  ’n  verbitterde  trek  op  haar  gesig  kom. 
Mauritz,  wat  intussen  regs  in  die  deur  verskyn  het,  beskou 
haar  aandagtig ; wil  kort-kort  naderloop,  maar  bedink 
homself. 

OUMA:  Met  hierdie  kommetjie  in  haar  hande  het  sy  gesterf ! 
{’n  rukkie  stilte.)  Die  son  het  net  gesak,  toe  die  hande 
slap  word.  (Stilte.)  Moeder!  Ons  sal  nooit  vergeet  nie, 
nooit,  hoedat  hulle  u vermoor  het  nie.  (Stilte.)  Die  vum* 
is  ook  in  haar,  in  Elma  . . . dit  sal  nooit  doodgaan  nie ! 

MAURITZ  (/com  vasherade  nader) : Moeder! 

OUMA  ( skrik  uit  haar  bepeinsinge  op) : O,  dis  jy,  Mauritz. 

MAURITZ:  Moeder,  ek  wil  vanmiddag  sommer  padlangs 
met  ’n  versoek  na  u kom. 

OUMA  (effens  smalend,  asof  sy  aanvoel  wat  dit  is) : En 
dit  is? 

MAURITZ:  Dis  oor  Elma. 

OUMA:  Oor  Elma,  nê?  Gee  ek  die  kind  miskien  te  veel 
suurklontjies  vir  haar  gesondheid? 

MAURITZ:  Dis  oor  die  ander  soort  klontjies  wat  Ma  haar 
te  veel  gee,  waaroor  ek  kom  praat. 

OUMA:  En  dit  is? 

MAURITZ:  Die  Oorlog,  Moeder,  die  Engelse  Oorlog. 

OUMA  (ineens  kïl,  vyandig) : Só,  die  Vryheidstryd  van  haar 
volk  is  nadelig  vir  haar. 

MAURITZ  (dadelik  ergerlïk) : Dis  nie  dit  nie.  Dis  die 
manier  waarop  Ma  dit  vertel.  Elma  is  maar  twaalf  jaar 
oud,  maar  sy  is  reeds  vol  verbittering  en  sy  begin  alles 
te  haat  wat  nie  ons  eie  is  nie.  Dís  die  klontjies  wat  gif 
trek. 

OUMA:  Dis  maar  net  nasietrots,  mens,  wat  elke  Afrikaner 
wat  sy  sout  werd  is,  moet  hê. 

MAURITZ:  Geen  nasie  het  nog  op  haat  ’n  groot  nasie 
geword  nie. 

OUMA:  Dis  vir  julle  hier  in  die  stad  gerieflik  om  te  ver- 
geet,  nê?  Is  om  te  onthou  dan  ’n  euwel?  Wat  ek  en 

I duisende  ander  gely  het,  moet  ons  dit  dan  so  stil-stil 
saam  met  ons  graf  toe  dra?  Is  Moeder  en  Vader  se 
lyding  dan  niks  meer  vir  jou  nie,  my  kind?  Laat  dit  jou 
koud  hoe  ons  huis  afgebrand  is,  hoe  ons  vee  voor  ons 
oë  keelaf  gesny  is  . . . 

MAURITZ:  Moeder  weet  ons  het  nie  vergeet  nie! 

OUMA  (ignoreer  hom,  word  al  hoe  meer  opgewonde)  . . . 
Hoe  Vader  êrens  op  die  Hoëveld  in  ’n  bitter  koue  nag 
agtergebly  het,  te  swak  om  verder  te  vlug  ? In  Lewies  se 
arms,  langs  ’n  paar  melkbos  — ja,  armsalige  melkbos  — 
het  hy  gesterf.  En  jy  weet  wat  was  sy  laaste  woorde 
(leun  ver  vorentoe  na  Mauritz) : Lewies,  gaan  vertel  vir 
haar  dat  sy  kan  weet.  En  toe  Lewies  dit  aan  my  vertel 
het,  het  hy  gehuil  soos  ’n  kind,  maar  in  hierdie  oë  was 
nie  ’n  traan  nie  — verbittering  het  dit  weggesuig,  sodat 
ek  nooit  weer  kan  week  word  nie.  Dit  was  my  vierde 
offer!  ’n  Moeder,  ’n  oudste  seun,  ’n  enigste  broer,  en  toe 
hy,  Mauritz.  Huile  het  nie  daarvoor  gesoek  nie  (in  hoë 
stem  van  verwyt).  Hulle  is  soos  hawer  teen  die  grond 
afgesny . . . 

MAURITZ:  Bedaar,  Moeder,  bedaar . . . U weet  u is  nie 
sterk  nie. 

OUMA:  Toe  het  ek  aan  myself  beloof  dat  dit  nooit  vergeet 
sal  word  wat  daardie  moordenaars  gedoen  het  nie.  Dit 
was  nie  net  ’n  belofte  aan  my  nie;  dit  was  een  wat  ek 
aan  sy  nagedagtenis  verskuldig  was,  een  wat  ek  die 
nageslag  skuld.  {Nadenkend.)  Ek  het  nooit  weer  getrou 
nie.  Daar  was  nie  nog  so  een  soos  hy  nie.  {Mauritz  kyk 
haar  met  meegevoel  aan.)  Met  hierdie  hande  (hou  hulle 
na  Mauritz  uit,  terwyl  haar  oë  op  huUe  trouportret  teen 
die  muur  bly)  het  ek  weer  Kameeldorings  opgewerk  tot- 
dat  die  mense  naand  gepraat  het  van  ryk  Maria 
Maarsberg  . . . En  nou  wil  jy  hê  ek  moet  vergeet. 

MAURITZ:  Nie  vergeet  nie,  Moeder,  maar  ons  onthou 
anders  as  Moeder.  Nasiebewussjoi  gegrond  op  verbitte- 
ring  is  negatiewe  nasionalisme.  Dit  is  ’n  positiewe 
nasionalisme  wat  besig  is  om  die  Afrikaner  vorentoe 
te  stoot,  wat  ons  die  leiers  in  Afrika  maak,  daardie  trots 
wat  ons  reeds  op  kulturele  en  ekonomiese  gebied  bereik 
het.  En  ons  sal  die  Oorlog  nooit  vergeet  nie ! Dit  bly  ons 
besieling,  ons  waarborg  dat  die  Boerenasie  nie  voor  die 
kwaaiste  toets  gefaal  het  nie.  Daardie  aandenkinge  uit 
die  Vryheidstryd  (uoys  na  die  kaggel)  sal  van  my  kos- 
baarste  erfstukke  wees.  Ons  kyk  na  daardie  Stryd  terug 
met  ’n  gevoel  van  optimisme  en  dankbaarheid,  nie  met 
verbittering  en  haat  nie. 

OUMA:  Mooi  woorde,  Mauritz,  mooi  gesê  man,  met  al 
die  groot  gesegdes  oor  positiewe  nasionale  en  dié  dinge. 
Maar  laat  ek  jou  ’n  simpele  vragie  vra:  Watse  dag  was 
dit  gister? 

MAURITZ:  Gister?  Gister  was  maar  net  Woensdag. 

OUMA:  Net  Woensdag?  Niks  meer  nie,  nê?  As  Maryna 
jou  nie  die  heeldag  op  die  gholfbaan  uitgesleep  het  nie, 
sou  jy  dalk  onthou  het. 

MAURITZ  (mnnig) : Dit  het  niks  met  Maryna  te  doen  nie. 
Dit  was  die  jaarlikse  byeenkoms  van  die  Afrikaner- 
gholfklub  ten  bate  van  die  Kinderplaas. 

OUMA:  Gister,  53  jaar  gelede,  het  Vader  gesterf. 

MAURITZ  (verskrik) : O,  ek  is  jammer,  Moeder. 

OUMA:  Jy  moenie  jammer  wees  nie,  man,  jy  moet  onthou. 
Daarom  sê  ek  dat  mens  nie  vir  ’n  dag  moet  verslap  nie. 
Jou  lewe  is  wat  jy  elke  dag  van  hom  maak.  En  was  jy 
en  Maryna  altemit  op  die  laaste  Dingaansdagfees  ? 

MAURITZ:  Nee,  Moeder,  maar  dit  is  nie  ’n  teken  van  troue- 
loosheid  nie.  Dis  net  of  ons  volksfeeste  nie  meer  inslaan 
nie. 


ú 


OUMA:  Oor  sulke  dinge  is  daar  nie  met  die  verstand  te 
redeneer  nie.  Jy  gaan  net,  en  dis  klaar.  Nes  jy  God 
aanvaar.  Julle  stadsmense  wil  te  veel  God  met  die 
verstand  uitwerk.  Julle  redenasies  van  nou  die  aand  oor 
hoe  die  Kerk  by  die  stad  agterraak,  is  ’n  belastering 
van  die  Heer. 

MAURITZ:  Ek  wil  nie  oor  die  dinge  kom  redeneer  nie. 
Ma’s  reg,  en  ek  is  reg,  maar  dis  twee  waarhede  wat 
apart  staan.  A1  wat  ek  vra,  is  dat  ons  Elma  uit  die 
ding  uit  hou. 

OUMA:  Dit  voel  so  of  ons  soort  vir  julle  te  ongemaklik 
word,  of  ons  nie  meer  pas  in  vandag  se  konfirmasie  nie. 

MAURITZ:  Ek  kan  dit  nie  meer  toelaat  dat  die  haat  in  die 
kind  toeneem  nie.  Ek  het  reeds  met  Elma  daaroor 
gepraat. 

OUMA  {druk  haar  vorentoe  in  stoel) : Jy  wil  hê  ek  moet  nie 
vertel  nie ...  7 (ongeloioig) : Mauritz,  weet  jy  wat  jy 
vra? 

MAURITZ:  Dit  ly  geen  twyfel  nie:  Moeder  sweep  die  kind 
op.  Gister  was  sy  weer  in  ’n  voorval  betrokke  wat  seker 
nog  lank  ’n  nasleep  sal  hê. 

OUMA:  En  dit  is? 

MAURITZ:  Ma  weet  tog  hier  woon  baie  Engelssprekendes 
in  dit  buurt.  Gister  het  Elma  en  die  Hamilton-dogtertjie 
hier  langsaan  aan  die  stry  gegaan.  Elma  het  haar  gesê 
die  Engelse  was  te  vrot  om  die  Boere  man  vir  man 
onder  te  kry;  dis  eers  toe  hulle  soos  sprinkane  begin 
uitbroei  het  en  die  huise  afbrand  dat  die  Rooinekke  die 
oorhand  gekry  het . . . 

OUMA  (opgewonde) : Het  sy  dit  gesê ! Maar  dis  die  waar- 
heid,  die  heilige  waarheid. 

MAURITZ:  Dit  is!  Maar  kyk  wat’s  die  gevolg:  Die 
Hamilton-kind  het  haar  uitgeskel  vir  ’n  Nazi,  en  mev. 
Hamilton  het  gewaarsku  dat  as  Elma  weer  met  daardie 
praatjies  van  rassehaat  daar  aankom,  sy  liewer  moet 
wegbly. 

OUMA:  Rassehaat!  Hmmph . . . En  wat  het  Elma  toe 
gedoen? 

MAURITZ : Ek  verstaan  iets  van  as  rassehaat  die  waarheid 
is,  dit  nie  haar  skuld  is  nie. 

OUMA  (opgetoë) : Elma,  my  kind  — my  groot,  sterk  dog- 
ter  {Kyk  na  kommandoportret  van  oupa  Mauritz).  Sou 
Oupa  nie  wat  wou  gee  om  so  ’n  kleinkind  te  hê  nie. 
Mauritz-man,  Elma  het  nie  vergeet  nie. 

MAURITZ:  Maar  klink  sulke  woorde  soos  rassehaat  nie 
vreeslik  in  so  ’n  jong  kind  se  mond  nie.  Moeder,  toe- 

stande  is  vandag  anders  as  50  jaar  gelede.  Die  blanke 
rasse  sal  uiteindelik  moet  leer  om  saam  te  staan,  want 
’n  groter  gevaar  dreig  as  in  1899. 

OUMA:  Hierdie  saamstanery  het  ook  vandag  se  mode- 
praatjies  geword.  Dis  net  vandat  vandag  se  Boeregeslag 
water  in  die  murg  gekry  het,  dat  hulle  te  saf  geword 
het  om  die  swartes  op  hulle  plek  te  sit.  As  ons  maar 
weer  daardie  dae  kan  terugkry!  Toe  was  ’n  mens  se 
woord  jou  kwitansie  as  jy  wil  geld  leen. 

MAURITZ:  Hierdie  op-die-plek-sittery  is  vandag  baie  meer 
gekompliseerd  {dan  met  skouerophaal) . Ag,  maar  wat 
help  dit  tog.  Moeder  sal  nie  verstaan  nie.  A1  wat  ek  kom 
vra,  is  dat  Elma  soos  ’n  natuurlike  kind  moet  groot 
word,  en  nie  daagliks  met  haat  ingepomp  word  nie. 
Karl  Louw  sal  wel  op  skool  sorg  dat  daar  nie  te  kort 
skiet  nie. 

OUMA:  Die  skoollessies ! Daardie  dingetjies  is  flou,  sonder 
lewe.  Ek  het  self  Elma  se  geskiedenisboekie  gelees. 
Man,  dis  ongelooflik,  jy  moet  dit  tog  self  lees.  Kamtig 
onpartydig,  maar  genoeg  om  die  kind  se  belangstelling 
vir  haar  volk  se  geskiedenis  dood  te  maak.  Niks  van  die 
vyand  se  wreedheid,  van  die  konsentrasiekampe,  van 
die  afbrand  van  ons  huise  nie.  Ek  het  my  geskaam  vir 
die  kort  stukkie  oor  Majuba  . . . 

MAURITZ:  Dis  net  die  verskil  hoe  Ma  die  geskiedenis 
vertel  en  hoe  dit  vertel  moet  word.  Ma  s’n  is  meer  as 
geskiedenis. 

OUMA:  Dis  presies  hoe  dinge  gebeiu*  het  — soos  ek  dit 
belewe  het,  soos  Pa  dit  belewe  het,  al  ons  kennisse. 
Wil  jy  hê  al  hierdie  dinge  moet  so  sonder  ’n  grafsteen 
begrawe  word? 

MAURITZ  (meer  tot  homself) : Dit  help  nie  om  te  redeneer 
nie.  (Teenoor  Ouma) : Een  ding  staan  vas:  Elma  is  altyd 
gereed  vir  aksie  wanneer  sy  hier  uitkom.  Dan  kan 
Maryna  ook  niks  met  haar  uitrig  nie. 

OUMA:  Kan  jy  die  kind  dit  verkwalik?  Maryna!  (Skud 
haar  kop.) 

MAURITZ:  Dis  my  vrou,  Ma,  en  Elma  se  moeder. 

OUMA:  Haar  stiefmoeder!  En  jy  blameer  my  tog  nie  vir 
Elma  se  renons  in  haar  nie? 

MAURITZ:  As  Ouma  en  kleinkind  dieselfde  voel?  Dis  nog 
’n  ding  wat  ons  moet  uitpraat.  Maryna  en  ek  het  mekaar 
lief ... 

OUMA:  Sy’s  sommer  ’n  swak  namaaksel  van  Rina.  Dáar 
was  nou  vir  jou  ’n  mens ! Geheg  aan  haar  kerk,  aan  haar 
volk  se  verlede.  Die  kere  wat  sy  hier  kom  sit  het, 
was  te  veel  om  te  onthou.  Maar  hierdie  Maryna  van 

jou  {skiLd  haar  kop).  Nee,  sy  kom  hier  tussen  die  flats 
en  die  hotelle  uit. 

MAURITZ  iergerlik) : Ek  sal  sulke  beskuldigings  nie  toe- 
laat  nie!  Moeder  wil  maar  nie  glo  dat  sy  as  moderne 
stadsmens  ook  goeie  Afrikaner  kan  wees  nie,  al  dra  sy 
nie  meer  ’n  Voortrekkerkappie  op  16  Desember  nie.  Is 
dit  dan  niks  dat  sy  een  van  die  beste  musiekbeoordelaars 
van  die  Afrikaanse  Eisteddfod  is,  dat  sy  ’n  Afrikaanse 
Toneelvereniging  in  die  lewe  geroep  het  nie?  Ma  moes 
haar  gister  gesien  kook  het  toe  sy  nie  in  een  van  die 
groot  winkels  in  Afrikaans  bedien  kon  word  nie.  Sy  was 
tot  by  die  bestuurder. 

OUMA:  Dat  die  praat  van  jou  eie  taal  nou  ’n  aanbeveling 
moet  wees! 

MAURITZ:  Goed,  los  dit  dan  uit!  Maar  ek  versoek  nou  vir 
die  laaste  keer:  Los  Elma  ook  uit! 

OUMA  (kom  weer  vorentoe,  terwyl  haar  oë  in  Mauritz  s^n 
brand) : Solank  daar  lewe  in  hierdie  liggaam  is,  sal  ek 
vertel. 

MAURITZ:  Dan  sal  ek  my  plig  teenoor  Elma  moet  nakom. 

OUMA  (skrïk,  vra  haastig) : En  wat  is  dit? 

MAURITZ : Ek  sal  haar  na  ’n  kosskool  moet  wegstuur. 

OUMA:  Weg  van  my? 

MAURITZ:  Ons  was  weer  gister  by  die  dokter  met  Elma. 
Hy  sê  sy’s  gespanne;  daar  is  iets  wat  haar  emosioneel 
omkrap. 

OUMA  (uitdrukking  op  gesig  word  harder,  byna  min- 
agtend) : Dié  fout  moet  jy  nie  by  my  kom  soek  nie . . . 
Jy  het  nie  die  reg  om  die  kind  van  iemand  weg  te  neem 
aan  wie  sy  geheg  is  nie. 

MAURITZ  (onverbiddelik) : Ek  argmnenteer  nie  meer  ’n 
duim  verder  nie ! Skei  uit  met  die  verbittering,  of  Elma 
word  weggeneem.  Ek  moet  my  plig  doen,  Moeder. 

OUMA  (terwyl  sy  stoél  omswaai):  Plig!  Plig!  Wag,  laat 
ek  gaan  vars  lug  soek,  laat  ek  kan  wegkom  van  hierdie 
soort  van  plig. 

MAURITZ  (terwyl  hy  sy  moeder  agternastaar ; sy  af) : Só 
kan  ons  nie  langer  voortleef  nie ! lets  moet  breek.  Moeder 
is  die  afgelope  tyd  soos  ’n  fanatikus,  nou  dat  sy  die 
einde  voel  naderkom  . . . Maar  dit  mag  nie  gou  genoeg 
kom  nie!  (Bly  skielik  stïl  as  hy  voetstappe  hoor  nader- 
kom.) 

ELMA  (van  links  op) : More,  Oiuna!  (Steek  dan  vas  as  sy 
Mauritz  sien;  opgewek) : O,  hallo,  Paps!  (Loop  na  hom 
en  haak  by  hom  in) . En  hoekom  lyk  Meneertjie  dan  so 
kwaai?  (Bekommerd.)  Is  Pappa  nie  gesond  nie? 

MAURITZ  {raak  gemoedelik  en  krap  speïerig  met  sy  vinger 
deur  haar  hare):  Nee,  my  ou  meisie;  dis  niks,  of  hoe 
sal  ek  sê:  sommer  so  ’n  ou  ietsie. 

ELMA:  Ja,  ek  kan  sien  daar  was  iets.  Mens  kan  tog  nie 
alleen  so  word  nie.  (Ineens  stroef) : Was  dit  met  Ouma  ? 

MAURITZ  (twyfel  ^n  oomUik,  dan  onseker):  Ja,  Elma, 
Ouma  was  hier . . . en  ons  het  die  wêreld  vir  mekaar 
warm  gemaak.  En  dit  oor  jou. 

ELMA:  Oor  my? 

MAURITZ:  Ja,  lief,  en  dis  goed  dat  jy  weet  waarom.  Ek 
het  weer  met  Ouma  gepraat.  Dis  oor  die  manier  wat  sy 
jou  van  die  Oorlog  vertel.  Ek  het  haar  verbied  om 
daarmee  voort  te  gaan. 

ELMA : Pappa,  maar  hoekom  ? Ouma  vertel  so  mooi,  dis  so 
anders,  Pappa.  Dis  of  dit  te  nou  word  hier  (druk  teen 
bors).  Pappa,  en  dan  voel  mens  dit  was  darem  nie  reg 
wat  hulle  met  ons  mense  aangevang  het  nie,  of  jy  iets 
moet  doen  om  die  vyand  terug  te  betaal.  Pappa,  ek  is 
jammer  oor  Yvonne  Hamilton.  Maar  sy  moenie  haar  oor 
ons  mense  kom  wip  nie  (baie  parmantig).  Ek  sal  haar 
weer  peper,  nes  die  Boere  hulle  met  die  Lee  Metfords 
gepeper  het.  My  bloed  wil  kook  as  ek  dink  hoe  Oupa 
soos  ’n  hond  in  die  veld  gesterf  het . . . 

MAURITZ:  Elma!  Oupa  het  nie  soos  ’n  hond  gesterf  nie. 
Hy’t  soos  ’n  held  gesterf,  vir  sy  vaderland.  Ons  is  trots 
op  Oupa. 

ELMA:  Ja,  maar  dit  was  die  Rooinekke  wat  hom  met  ’n 
stukkende  heup  in  die  sloot  laat  lê  het.  Hulle’t  tot  sy 
waterbottel  leeg  gedrink  . . .Stry  nou  ? 

MAURITZ  (draai  sy  kop  weg,  sluit  sy  oë  met  pynlike  uit- 
drukking;  tot  homself) : Ek  wonder  of  dit  nie  al  te  laat 
is  nie?  {Kyk  na  moeder  se  trouportret  teen  muur;  dan 
weer  na  Elma) : Pa  se  ou  meisie ! Glo  sy  nog  dat  Pappa 
haar  lief  het?  {Elma  skielik  onseker  wat  sy  moet  doen; 
glimlag  half  verleë  na  hom.  Hy  neem  haar  hande  in 
syne.) 

ELMA  (baie  ernstig) : Pappa,  daar  is  rukke  wat  ek  weer 
so  na  Mamma  verlang.  Daar’s  so  baie  dinge  wat  ek 
haar  wil  vra.  Sy  kon  sulke  mooi  stories  vertel . . • vir 
my  so  laat  lag  as  sy  die  tannies  namaak  wat  vir  ons 
kom  kuier  het.  Pappa,  daar’s  nie  nog  so  iemand  soos 
Mamma  nie. 

MAURITZ:  Niemand  nie,  meisie? 

ELMA:  Ek  meen  natuurlik  nie  vir  ou  Paps  nie.  Daar  is 
maar  net  een  oompie  Maiu*itz. 

MAURIITZ  (gevlei):  En  jou  nuwe  mamma?  (Elma  draai 
haar  Jcop  weg,  antwoord  nie.) 

MAURITZ:  Maar  Elma,  wat  is  dit  wat  jy  nie  van  Mamma 
hou  nie?  (Elma  antwoord  nie.)  Kom  nou,  sê  vir  Pappa. 
Hy  wil  graag  weet.  (Weer  wag  hy,  maar  Elma  antwoord 
nie.)  Enigiets  wat  sy  dogtertjie  pla,  pla  ook  vir  Pa. 
(Plaas  sy  wysvinger  onder  haar  ken  en  draai  haar  gesig 
na  syne.)  Behandel  sy  jou  nie  na  jou  sin  nie? 

ELMA  (onwillig) : Nee. 

MAURITZ:  Het  sy  al  dinge  vir  jou  gesê  waarvan  jy  nie 
hou  nie? 

ELMA  (byt  op  haar  lip) : Nee,  Pappa. 

MAURITZ:  Het  sy  altemit  iets  van  ons  eerste  mamma  of 
van  Ouma  gesê  wat  jou  nie  aanstaan  nie? 

ELMA:  Nee. 

MAURITZ:  Maar  wat  kan  dan  skeel?  Ek  weet  sy  probeer 
haar  bes  om  maats  te  wees,  nê? 

ELMA  (skouerophálend) : Seker. 

MAURITZ:  Probeer  jy  ook  om  'n  bietjie  maats  te  maak? 

ELMA:  Ek  weet  nie.  Miskien.  Sy  sal  wel  allerhande  dinge 
van  my  vir  Pappa  vertel  het. 

MAURITZ  (glimlaggend,  maar  tog  effens  gesteurd) : Maar 
my  liewe  Elma,  sy  praat  niks  as  goed  van  jou  nie:  hoe 
jy  op  skool  presteer,  hoe  jou  klavierspel  haar  plesier 
gee.  Haar  hart  voel  darem  seer  om  jy  so  stuurs  met 
haar  is. 

ELMA:  Hmmmf! 

MAURITZ:  Ek  kan  eenvoudig  nie  jou  gedrag  verstaan  nie. 

ELMA  (bars  skielik  los) : Dan  moet  sy  nie  vir  my  kom  sê 
dat  dit  beter  sal  wees  om  Mammie  se  begrafnisportret 
van  my  muur  te  haal  nie.  Sy  probeer  my  mamma  wees, 
en  sy  behoort  te  weet  daar  kan  net  een  mamma  vir  my 
wees. 

MAURITZ:  A1  is  sy  begrawe?  A1  kan  sy  jou  nooit  weer 
help  nie? 

ELMA:  Ja,  ek  luister  nog  elke  aand  hoe  sy  vir  my  stories 
vertel. 

MAURITZ:  Hoe  luister  jy? 

ELMA:  Ouma  en  ek  saam. 

MAURITZ:  Ja,  en  dan? 

ELMA:  Hoor  Pa  dan  nie  meer  haar  stem  nie?  Ouma  sê 
sy  kan  dit  te  duidelik  hoor,  en  dan  hoor  ek  dit  ook. 

MAURITZ:  So,  nê?  Gesels  julle  nog  baie  oor  haar? 

ELMA:  Nog  baie. 

MAURITZ:  Ouma  hou  ook  nie  te  veel  van  ons  nuwe  mamma 
nie,  nê? 

ELMA:  Nee,  Ouma  en  ek  hou  niks  van  haar  nie. 

MAURITZ:  En  hoekom  nie? 

ELMA:  Ouma  sê  sy’s  te  veel  uit  haar  huis.  ’n  Vrou  se  plek 
is  in  haar  huis,  en  Ouma  is  heeltemal  reg.  My  eie  Mamma 
was  altyd  tuis,  en  sy  was  nooit  te  hoogmoedig  om  met 
Ouma  oor  die  Oorlog  te  gesels  nie. 

MAURITZ:  Maar  jy  onthou  tog  nie  al  hierdie  dinge  nie! 

ELMA:  Ouma  sê  so,  en  dit  is  so! 

MAURITZ:  Het  Ouma  jou  vertel  dat  ons  eerste  mamma 
ook  baie  lief  vir  gholf  was  en  dat  sy  ’n  kampioentennis- 
speelster  was  voor  haar  siekte? 

ELMA:  Mamma  lief  vir  tennis  en  gholf?  Dit  glo  ek  nie. 

MAURITZ:  Ja,  en  min  weet  Ouma  hoe  moeg  Mamma  dik- 
wels  vir  haar  stories  oor  die  Oorlog  geword  het;  hoe 
sy  gewens  het  dat  Ouma  ook  oor  iets  anders  moes 
gesels.  Veral  toe  sy  so  sieklik  begin  word  het  dat  sy 
skaars  die  huis  kon  verlaat,  was  sy  dikwels  gedwing 
tot  Ouma  se  geselskap. 

ELMA:  Dis  nie  waar  nie!  Dis  sy  wat  sulke  stories  vir 
Pappa  vertel. 

MAURITZ  (streng) : Sal  ek  vir  jou  leuens  vertel? 

ELMA  {kyk  hom  onderdanig  aan) : Nee,  Pappa. 

MAURITZ:  Nou  glo  dan  wat  ek  vir  jou  sê. 

ELMA:  Ja,  maar  Pappa,  dis  ook  waar  dat  sy  my  probeer 
wegrokkel  van  Ouma.  Sy’s  jaloers  dat  Ouma  my  so  lief 
het,  dat  ons  saam  vir  Mamma  so  lief  het. 

MAURITZ  {nou  baie  beslis) : Dis  oumeid-stories  daardie! 
Mamma  probeer  jou  nie  wegrokkel  nie,  maar  sy  wil  jou 
soos  ’n  gesonde  meisie  laat  opgroei.  Sy  wil  hê  jy  moet 
swem  en  tennis  speel  en  saam  met  jou  maats  groot- 
word.  Dit  beskou  Ouma  as  te  modern.  Dit  neem  jou 
te  veel  van  hierdie  kamer  weg.  En  in  hierdie  half- 
donker  vertrek  sal  jy  bleek  en  geel  groot  word,  soos 
gras  wat  onder  ’n  sinkplaat  toe  is. 

ELMA  {ontdooi) : Pa,  Pa  meen  ek  sal  kan  swemlesse  neem? 

MAURITZ:  Ja,  hier  by  dr.  CiIIie  se  swembad. 

ELMA  {vriendeliker) : Saam  met  Edna  en  Mona-huIIe? 

MAURITZ  {aanmoedigend) : Alte  seker.  Sal  jy  daarvan 
hou? 

ELMA:  Ek  reken  so,  Pa.  Maar  wat  sal  Ouma  sê? 

MAURITZ : AI  wat  saak  maak,  is  wat  jy  wil.  En  jy  wil  mos  ? 

ELMA  {knik) : Ja,  ek  wil,  Pappa  {gretig) : En  wanneer  sal 
ek  kan  begin? 

MAURITZ:  Wag,  Mamma  het  alles  gereël.  Haar  planne 
pas  soos  ’n  legkaart  inmekaar,  komma,  punte  alles  in. 
Ek  verwag  haar  enige  oomblik  nou.  {Hulle  kyk  glim- 

laggend  na  mekaar.  Dan  vra  Mauritz  skielik) : Ouma 
vertel  lekker  stories,  nê? 

EL(MA:  Ja,  Pappa.  Maar  darem  nie  soos  Mamma  nie.  Ouma 
vertel  net  van  die  Oorlog.  Mamma  het  my  altyd  so 
lekker  aan  die  slaap  laat  raak  met  die  prins  en  die 
ridders  en  die  koning  se  mooi  dogter. 

MAURITZ  (gretig) : Te  veel  van  die  Oorlog  maak  jou  ook 
moeg,  nê?  (Elma  knik.)  Dink  jy  nie  jy  moet  dit  vir 
Ouma  so  verlangs  laat  verstaan  nie  — dat  jy  iets  anders 
ook  wil  hoor  nie? 

ELMA:  Hoe  kan  ek?  Ek  sal  haar  seermaak. 

MAURITZ:  Laat  ek  dit  so  stel:  Haat  jy  werklik  vir 
Yvonne  Hamilton? 

ELMA:  Nee,  Pappa,  ek  hou  nogal  van  Yvonne.  Sy  is  regtig 
nie  selfsugtig  nie,  regtig  nie,  en  sy  praat  altyd  met  my 
Afrikaans  ook. 

MAURITZ:  En  waarom  het  jy  haar  die  ander  dag  sommer 
so  ingeklim? 

ELMA:  Ek  kan  nie  juis  sê  nie. 

MAURITZ:  Het  Ouma  jou  nie  iets  vertel  wat  jou  miskien 
kwaad  gemaak  het  nie? 

ELMA  (dink  so  *n  rukkie) : Nee  . . . nee  . . . O ja:  nou  onthou 
ek:  Sy’t  vertel  hoe  hulle  oom  Freek  se  huis  afgebrand 
het . . . en  die  Tommie  wat  die  woord  gegee  het,  was  ’n 
kaptein  Hamilton. 

MAURITZ:  Ek  sien.  En  toe  klim  jy  sommer  op  Yvonne  af  ? 

ELMA:  Ja,  sy  het  my  oor  daardie  Freddie  seun  geterg. 

MAURITZ:  Van  Freddie  sit  jy  reguit  oor  na  die  Tommies? 

ELMA  (verleë) : Paps,  dit  was  die  eerste  ding  waaraan  ek 
gedink  het. 

MAURITZ:  En  dink  jy  dit  was  reg  teenoor  Yvonne? 

ELMA:  Seker  nie;  ek  meen  nee,  Pappa. 

MAURITZ:  En  sou  jy  dit  gedoen  het  as  dit  nie  vir  Ouma 
se  storie  was  nie? 

ELMA:  Seker  nie. 

MAURITZ:  Nou  ja,  my  kind:  jy  sal  vir  Ouma  baie  duidelik 
moet  laat  verstaan  hoe  verkeerd  dit  is. 

ELMA:  Maar  hoe  kan  ek?  Dit  sal  haar  seermaak. 

MAURITZ:  Anders  sal  ek  moet  doen  wat  ek  nie  graag  wil 
doen  nie. 

ELMA:  En  dit  is,  Paps? 

MAURITZ:  Ek  sal  jou  na  ’n  kosskool  moet  wegstuur. 

ELMA  (spring  op  en  gooi  haar  arms  om  sy  nek) : O,  tog 
nie  dit  nie.  Ek  wil  nie  weggaan  nie.  Asseblief  nie.  Ek 
smeek  Pappatjie,  ek  wil  hier  bly. 

MAURITZ:  Sal  jy  dan  vir  Ouma  dit  sê? 

ELMA:  Maar  . , . ja,  ek  sal,  ek  sal  seker . , . Moet  my  tog 
nie  wegstuur  nie. 

MAURITZ:  En  aan  die  einde  van  die  jaar  wag  daardie 
vakansie  by  die  Victoria-waterval  en  ’n  splintemuwe 
raket  met  jou  eie  voorletters  daarop. 

ELMA  {gesig  verhelder):  ’n  Nuwe  raket!  Pappa,  maar 
Paps  is  darem  ’n  doring  van  ’n  pa!  Rêrig  waar?  Sê  op 
Pappa  se  woord  van  eer, 

MAURITZ  (eioe  plegtig) : Op  my  woord  van  eer. 

ELMA  idoodernstig) : Nie  so  nie,  Meneertjie!  Só!  (Sit  reg- 
terhand  op  hart.)  Beloof  nou! 

MAURITZ  {met  hand  op  hart;  baie  serieus) : Ek,  Mauritz 
Egbert  Maarsberg,  beloof  hiermee  plegtig  dat  ek  aan 
mejuffrou  Elma  S.  Maarsberg,  jonge  dogter  genaamd 
die  eiser  in  hierdie  ooreenkoms,  een  nuwe  raket  sal 
skenk . . . {Elma  bars  uit  van  die  lag,  en  Mauritz  kyk 
haar  met  *n  gelukkige  glimlag  ann.  Toe  die  twee  so 
bietjie  bedaar,  sê  hy) : Elma,  ek  moet  jou  tog  die 
grappie  vertel  wat  vandag  in  die  hof  met  ou  regter 
Suurknol  gebeur  het . . . {Maryna,  wat  die  petalje  in  die 
deur  staan  en  aanskou  het,  tree  nou  te  voorskyn.) 

MARYNA:  Mag  ek  ook  die  grappie  deel? 

MAURITZ  {kyk  om) : O,  hallo,  Maryna,  Jy’s  net  betyds 
om  getuie  te  wees,  Vertel  haar  van  ons  transaksie, 
Elma.  {Elma  weer  stug,  kyk  weg.) 

MAURITZ  {teleurgesteld) : Ag,  toe  maar,  daaroor  later . . , 
{tot  Maryna) : En  het  jy  toe  uitgevind  oor  die  swem- 
lesse? 

MARYNA:  Ja,  alles  in  die  haak.  Elma  kan  al  Maandag 
begin  as  sy  wil. 

MAURITZ:  En  jy  wil,  nê  Elma?  {Elma  knïk.)  Pragtig,  my 
dogter. 

MARYNA:  Dis  gaaf,  Elma.  Juffrou  Ellmer  is  ’n  goeie 
instruktrise.  Die  kinders  hou  van  haar.  (Elma  begin 
haar  belangstéUend  betrag.)  En  ek  het  nog  ’n  ander 
verrassing  vir  jou  ook,  Elma, 

MAURITZ  {paaiend):  En  jy  wil  dit  hoor,  nê  my  meisie? 
{Elma  knik  skaars;  sy  kyk  belangstellend  maar  nog 
agterdogtig  na  Maryna.) 

MARYNA:  Oor  ’n  maand  vind  daar  ’n  gesinskamp  by  die 
Hartebeespoortdam  plaas  — vir  ouers  en  hulle  kinders. 
Ek’t  gemeen  jy  en  ek  kan  so  ’n  bietjie  gaan  uitkamp, 
Elma. 

ELMA:  En  Pappa? 

MARYNA:  Daar  sal  twee  naweke  wees  en  Pappa  kan  vir 
ons  die  hele  Saterdag  en  Sondag  kom  kuier. 

MAURITZ:  Alte  graag.  Voel  jy  lus,  Elma?  Dink  aan  die 
bergklim  en  swem  en  die  kampvuur  saans 

ELMA;  Sal  ons  wors  en  vleis  kan  braai,  nes  die  Voor- 
trekkers  ? 

MARYNA:  Elke  aand.  En  soggens  swart  koffie  met  ’n 
warm  kool  daarin. 

ELMA:  O so  het  Oupa  gemaak,  nê?  Dit  sal  heerrrlik  wees 
Pappa ! ’ 


Mamma  dankie  nie? 

JÍ.L.MA  {skugter  teenoor  Maryna) ; Dankie 

MAURITZ:  Mamma. 

^ haar  oë  weer  skaam  afslaan) : Mamma  ’ 

{Maryna  en  Mauritz  kyk  mekaar  ’n  oomblik  in  die  oë. 
Maryna  wil  eers  nader  loop  en  haar  hand  op  Elma  se 
kop  sit,  maar  bedwing  haar.) 

MARYNA:  En  kyk  wat  het  ek  vir  jou  hier,  Eíma  {Elma 
loop  na  haar  en  kyk  in  wit  kardoesie  wat  Maryna  vir 
haar  oop  hou.) 

ELMA;  O,  chocolate  clusters! 

MAimiTZ:  Chocolate  clusters?  A-nee-a,  dis  tog  seker 
sjokolade-blokkies,  nê  ? 


MARYNA  {gemaak-berispend) : Pappa  kan  gerus  vandas' 
sy  taallessies  vergeet,  nê? 

ELMA  {glimlaggend  teenoor  haar  pa) : Gerus.  {Ouma  ver- 
skyn  links,  en  kyk  met  diep  frons  na  toneeltjie.) 

skynbaar  baie  plesierig.  {Maryna  spring 
5/c^eZifc  regop,  en  Elma  staan  ook  opsy,  asof  sy  op  heter- 
daad  betrap  is.  Aldrie  stroef,  en  Mauritz  kyk  haar  selfs 
uitdagend  aan.) 


MARYNA  {kom  eerste  tot  verhaal) : Ek  het  net  kom  kyk 
of  ek  vir  Ouma  iets  kan  doen. 

OUMA:  Lyk  dit  of  ek  iets  nodig  het? 

MAR'ÏNA  {ruk  so  effens  terug;  maar  bly  vriendelïk) : En 
e^k  het  vir  Moeder  ook  ’n  verrassing.  {Ou  vrou  sê  niks; 
kyk  haar  afwagtend  aan.)  Dis  soetkoekies,  van  die 
^gte  outydse  soort  wat  mens  vandag  min  raakloop. 
Dzs  n ou  dame  wat  ’n  klein  winkelt jie  in  Breestraat  het. 
Kyk,  hier’s  dit. 

OUMA:  Soetkoek  uit  ’n  winkel?  Dis  so  onvanpas  soos  hier- 
die  ^aadloos-affêre  van  julle  in  ’n  ou  Boerewoning. 
dankie^^  huisvrou  se  kombuis.  Nogtans 

MARYNA  {nou  sigbaar  gesteur;  kyk  vinnig  weg  en  sê 
teenoor  Mauritz) : Ek  moet  nog  so  ’n  paar  dingetjies 
gaan  regmaak.  ® 

MAURITZ:  Ek  moet  ook  gaan.  Ek  moet  die  toespraak  vir 
die  F.A.K.-fees  in  die  haak  bring. 

ELMA:  Ag,  Pappa,  bly  nog  ’n  rukkie  hier.  {Rem  aan  sy 
arm.) 

MAURITZ:  As  jy  wil,  kan  jy  saamkom.  (Elma  begin  aan- 
loop,  maar  Ouma  roep  haar  terug  in  harde  stem.) 

OUMA:  Ek  sal  bly  wees  as  jy  wil  agterbly,  kind.  Daar's  ’n 
paar  dingetjies  waaroor  ek  met  jou  wil  gesels.  (Elma 
kyk  Mauritz  aan,  wat  haar  ’n  oomblik  betekenisvol  in 
die  oë  kyk.  Net  toe  Maryna  en  Ouma  by  deur  wil  uitloop, 
merk  Ouma  op) : En  Maryna,  is  dit  nou  nodig  om  jou 
gholfstokke  so  oop  en  bloot  in  die  voorhuis  te  sit. 

MARYNA  (met  die  uitloop) : Ek  het  dit  net  daar  vergeet. 
{Sy  en  Mauritz  af.) 

OUMA:  Jy  was  danig  in  jou  skik  met  jou  ma  vaneffe,  Elma. 

ELMA  {verskonend) : Ag,  dit  was  sommer.  Sy  het  aan- 
gehou  met  die  lekkers. 

OUMA:  O!  {dan  gemoedélïker) : Kyk  wat  het  Ouma  vir 
haar  kind  uit  die  tuin  gebring.  Sien  jy,  die  eerste  roos 
van  daardie  nuwe  soort  wat  Ouma  uit  die  Pêrel  laat 
kom  het.  Die  President  Paul  Kruger!  Kyk,  Elma,  kyk 
hoe  is  dit  — ’n  ware  pragstuk.  Kyk,  my  dogter.  {Elma 
steek  nog  by  deur  vas,  asof  sy  nog  lus  het  om  na  buite 
te  gaan.  Ouma  stoot  haar  stoel  stadig  nader.)  Wat’s 
fout  met  my  dogtertjie  ve’middag?  Kom,  neem  hierdie 
roosknop  in  jou  hand,  kind,  dis  die  eerste  met  dié  naam 
wat  jy  sal  vashou.  Is  dit  nie  ’n  fraai  nagedag^enis  aan 
’n  groot  man  nie?  {Steeds  nader.)  Kom,  kindjie,  vat 
daaraan!  {Elma  kom  ’n  treetjie  nader  en  neem  die  roos 
by  Ouma.  Ruïk  daaraan,  maar  hou  kop  op  bors.  Haar 
hele  houding  is  afsydig.  Ouma  streel  haar  hare,  trek 
haar  nader  en  vou  haar  hand  om  dié  van  Elma  wat  die 
roos  vashou.  Die  kind  bly  ongemaklik.) 

OUMA:  President  Paul  Kruger!  Daar  was  ’n  pure  man  wat 
geweet  het  hoe  om  met  ’n  Engelsman  te  werk.  Sulke 
mense  van  graniet  leef  nie  meer  vandag  nie.  Onse  leier- 
tjies  trap  te  veel  bont,  begin  weer  met  pluiskeil  en 
streepbroek  na  die  Uitlanders  vry . . . Maar  wag,  daaroor 
later.  Laat  ons  voortsit  waar  ons  gister  opgehou  het. 
Trek  jou  bankie  nader.  (As  Elma  nie  dadelïk  reageer 
nie,  kyk  Ouma  haar  fronsend  aan.  Gaan  meteens  aan 
die  hoes  en  val  uitgeput  terug  in  haar  stoel,  met  oë 
gesluit.  Elma  spring  verskrik  op  en  kom  met  botteltjie 
reukwater  nader,  maar  Ouma  xoys  dit  af  en  beduie  na 
die  roos.  Elma  hou  dit  onder  haar  neus,  en  sy  snuif 

die  geur  op.  Neem  self  naderhand  die  roos  in  hand  en 
druk  haarself  stadig  op.) 

OUMA:  A,  dis  ’n  geur  hierdie  vvat  tot  in  ’n  mens  se  hart 
dring.  Vee  tog  my  kop  met  die  asynlappie  af.  Ja,  daar! 
{Wys  na  kom  en  beker.  Elma  gaan  die  waslap  haál  en 
vee  Ouma  se  slape  en  voorkop  af.  Sy  hou  haar  hand 
oor  dié  van  Elma  wat  haar  afvee.) 

OUMA:  A,  die  Agterryer  wat  ons  almal  inhaal,  is  nie  meer 
ver  nie.  Maar  ons  wat  in  die  kampe  was,  ken  hom.  Hy 
het  nooit  met  die  beuel  opgestaan  of  gaan  slaap  nie, 
want  hy  was  altyd  wakker . . . Die  bankie,  my  kind. 
(Elma  trek  bankie  onder  tafel  uit  en  gaan  by  Ouma 
se  voete  sit.)  So  ja,  dis  beter.  Jy’t  my  vaneffe  so  on- 
willig  gelyk,  Elma-kind.  Maar  dis  seker  maar  ver- 
belentheid.  Asof  my  dogter  nie  wil  hoor  van  haar  Ouma 
en  Oupa  se  swaarkry  nie,  nê?  (Elma  knik  skaars;  kyk 
verby  haar  Ouma  se  oë.)  Kyk  tog  in  die  boonste  laai, 
in  die  linkerkantse  hoek.  ( (Elma  staan  op  en  trek  laai 
oop,  en  kyk  met  glimlag  om.) 

ELiMA:  Die  bottel  suurklontjies  ? 

OUMA  (knik) : Ek  weet  hoe  lief  jy  vir  hulle  is.  Vandag 
kan  jy  maar  meer  as  twee  neem,  Elma. 

ELMA:  A,  dankie,  Ouma.  (Stop  in  kies  en  gaan  met  vrolike 
rokkieswaai  op  bankie  voor  Ouma  sit.)  Ouma,  o,  hulle 
is  lekker.  Ouma  vergeet  hulle  nooit  nie,  nê. 

OUMA:  Nee,  kinta.  Nou  ja,  ons  was  laas  daar  waar  die 
Engelse  begin  nader  kom  het  aan  Kameeldorings.  Maar 
ons  was  reg  vir  hulle. 

ELMA:  Ouma,  kan  Ouma  nie  vandag  liewer  van  die  lekker 
ou  dae  vertel  toe  Ouma  so  jonk  soos  ek  was  nie?  Wat 
het  daardie  jong  mense  se  dae  aangetrek  ? Het  hulle  ook 
blikaspaai  gespeel,  en  het  die  seuns  ook  vir  die  meisies 
ogies  gemaak?  (Sy  lag  spelerig-ondeund,  maar  die  glim- 
lag  verdwyn  as  sy  na  haar  Ouma  kyk.) 

OUMA:  Dis  stuitigheid,  Elma.  Dit  kan  later  kom  as  ek  niks 
anders  te  vertelle  het  nie.  Ons  moet  aanstap,  ek  het  nie 
meer  baie  tyd  nie.  Die  benoudigheid  lê  soos  ’n  klip  hier 
in  my  bors  . . . Ek  sal  dit  nooit  vergeet  nie : Dit  was  ’n 
helder  maanligaand,  en  die  Tommies  se  baadjies  was 
so  helder  soos  bloed  toe  hulle  oor  Kameeldorings  aan- 
gery  kom.  ’n  Week  vantevore  was  hulle  ook  daar,  maar 
toe  het  die  Boere  hulle  verwilder  en  verder  as  die  rivier- 
kamp  het  hulle  nie  gekom  nie . . . maar  darem  lank 
genoeg  om  die  skape  en  perde  keelaf  te  sny.  Op  daardie 
aand  was  daar  nie  Boere  nie  — net  ons  klompie  vrouens. 
Maar  ons  was  nie  bang  nie.  Jy  moet  nooit  bang  wees  nie, 

Elma,  vir  geen  Kakie  of  enige  ander  ding  nie.  {Elma 
begin  kriewelrig  word;  as  sy  haar  vader  se  stem  op- 
gewek  huite  hoor  lag,  kom  ’n  glimlag  op  haar  gesig  en 
sy  kyk  verlangend  na  die  deur.  Ouma  sien  Elma  se 
afgetrokkendheid,  en  sê  skerp):  Elma! 

ELiMA  (skrik):  Ja,  Ouma? 

OUMA:  Jy  moenie  dat  jou  gedagtes  wegraak  nie,  my  kind. 
Dis  so  of  jy  afvallig  staan  vandag.  Jy  moet  onthou,  dis 
net  ek  en  ’n  handjievol  ander  wat  nog  hierdie  dinge  kan 
vertel.  More,  oormore,  het  onse  laaste  skakels  vir  altyd 
weggebreek. 

ELMA:  Ek’s  jammer,  Ouma.  ' 

OUMA:  Soos  ek  gesê  het,  ons  was  nie  aan  die  slaap  gevang 
nie.  Die  mielies  en  die  koring  het  ons  in  die  ashoop  langs 
die  vaalbos  begraaf  — tot  die  suiker  is  netjies  in  sakkies 
gegooi  wat  met  sterk  papier  uitgevoer  is.  Die  paar  laaste 
bokke  is  ’n  paar  keer  heen  en  weer  oor  die  plek  gejaag. 
Die  Tommies  het  die  wêreld  omgekeer,  maar  kry  is  min. 
Toe  laai  hulle  ons  in  ’n  ossewa,  maar  Moeder  wou  nie 
inklim  nie.  Dis  toe  dat  ’n  vier  van  hulle  haar  aan  die 
rokke  gryp  en  op  die  wa  slinger.  Verbeel  jou,  om  daardie 
edele  vrou  soos  ’n  stuk  vrot  vel  deur  die  lug  te  smyt. 
Die  vernedering!  Ons  bloed  het  gekook.  As  ons  geweers 
gehad  het,  was  daar  moord  daardie  aand  op  Kameel- 
dorings,  ’n  yslike  Tommie-moord.  (Elma  begin  weer 
Tnisteloos  te  word;  draai  haar  kop  weg  en  kyk  gespanne 
in  die  rigting  van  die  deur.)  Ma  het  haar  byna  onbewus 
geval,  maar  gelukkig  niks  gebreek  nie.  Dit  was  jou 
Grootjie  daardie,  kind,  ’n  vrou  wat  ook  in  die  kamp 
beswyk  het.  (Ouma  se  stem  word  weer  hees  van  aan- 
doening;  leun  nader  aan  Elma.)  Voel  jy  ook  nie  jou 
bloed  in  jou  roer  nie?  Ek  hoor  nog  die  Rooibaadjies 
lag:  ’n  vreeslike,  uitjouerige  lag  wat  in  my  murg  gedring 
en  vir  ewig  daar  bly  sit  het.  O,  as  ek  net  my  hande  op 
daa’rie  vent  met  die  wye  snor  kon  lê;  die  son  het  hom 
sulke  roeskolle  gebrand.  Hy’t  oorgeleun  en  my  probeer 
soen.  Ek  ril  nou  nog  as  ek  daaraan  dink.  En  toe  is  ons 
by  die  rivierkamp  verby  waar  die  dooie  diere  lê  en 
vergaan  het . . . 

ELíMA  (ingedagte) : Ouma,  sou  Ouma  ook  bly  gewees  het 
as  Ouma  ’n  raket  present  kry  met  Ouma  se  eie  voor- 
letters  daarop? 

OUMA  (ru  uit  haar  opwinding  geruk) : Wat  op  aarde  praat 
jy  van? 

ELMA:  Pappa  het  dit  aan  my  beloof.  Is  dit  nie  dierbaar 
van  hom  nie? 

OUMA:  Dis  die  tweede  keer  dat  jou  aandag  verlei  word. 
Jy  was  nog  nooit  voorheen  so  verdwaald  nie. 

ELMA:  ’Skuus,  Oumatjie.  Waar  was  Oumatjie  nou  weer? 

OUMA:  Ja-toe,  waar  was  ek? 

ELMA:  0-ja,  daar  waar  die  Kakies  op  die  werf  aangery 
gekom  het,  nê? 

OUMA:  Genugtig,  kind  — Dan  het  jy  niks  gehoor  hoe  hulle 
jou  oumagrootjie  op  die  wa  gegooi  het  nie? 

ELMA:  Op  die  wa?  Natuurlik,  Ouma,  nou  onthou  ek;  ja 
alles.  Hoe  sy  haar  arm  gebreek  het  en  die  pyn  wat  sy 
gely  het,  en  hoe  Ouma-hulle  dokter  toe  gejaag  het,  en  . . . 

OUMA  ( diep  gegrief) : Laat  maar  staan,  kind.  Luister  nou 
hoe  ons  daardie  maanligaand  deur  die  hope  dooie  perde 
en  skape  gery  het.  O,  die  walglike  stank  wat  uit  die 
ontbindende  vleis  opgeslaan  het.  Dis  ons  diere  wat  daar 
lê  en  vergaan  het.  Ag,  ek  ruik  dit  nog  of  dit  gister  was. 
As  dit  die  aand  volmaan  is,  sien  ek  nou  nog  die  karkasse 
lê,  en  dis  kompleet  of  die  stank  hier  uit  die  vloer  voor 
my  opslaan  . . . 

ELMA:  Toe  maar,  Ouma,  volgende  maand  volmaan  is  ons 
by  die  Victoria-waterval,  en  daar  sal  so  baie  water  wees 
dat  hulle  die  laaste  stukkie  stink  sal  wegspoel. 

OUMA  (ruk  haar  asem  in) : Kind!  As  jy  net  weet  hoe  jy 
my  seermaak.  Sê  my  reguit,  wil  jy  nog  hoor? 

ELMA:  Ag,  Ouma,  dis  genoeg  vir  vandag.  Kom  ons  gesels 
liewers  oor  iets  anders. 

OUMA:  Soos  wat? 

ELMA  (effens  verleë,  terwyl  haar  oë  dwaal):  Oimia,  is  dit 
verkeerd  as  mens  so  snaakserig  voel  as  ’n  seim  van  wie 
jy  hou,  so  astrant  na  jou  kyk?  Ouma,  is  dit  sonde  as  jy 
self s so  bietjie  lekker  kry  ? Dis  mos  of  ’n  sooibrand  hier 
deur  jou  trek.  (Wys  met  vinger  na  bors,  en  trek  neus 
vol  plooitjies.) 

OUMA:  Elma,  sulke  stuitigheid  kan  jy  met  jou  pa  bespreek. 

ELMA:  Is  dit  stuitigheid,  Ouma? 

OUMA:  Toe,  gaan  vra  vir  jou  ma.  (Elma  antwoord  nie.) 
(Spottend.)  Nie  vir  jou  eie  ma  nie? 

ELMA:  Hoekom  moet  ek? 

OUMA:  Gaan  nou,  ek’t  jou  mos  gevra  om  jou  hart  by  haar 
te  gaan  uitpraat. 

ELMA:  Hoekom  sê  Ouma  dit?  (In  agtergrond  klanke  van 
klavier  en  Maryna  wat  Lorelei  sing.  Sy  hou  op,  en 
Mauritz  roep  uit:  Bravo!  Pragtig,  Maryna.) 

OUMA  (warm) : Hoe  so  ’n  skree-stem  vir  hom  mooi  kan 
wees!  Sy  draai  hom  om  haar  pinkie. 

ELMA:  Dis  darem  nie  ’n  skree-stem  nie,  Ouma.  Sy  sing 
mooier  as  my  eie  mamma. 

OUMA:  Maar  Elma!  Wat  het  in  jou  gevaar  vandag?  Weet 
jy  wat  sê  sy  gister  só  kliphard  dat  ek  dit  kon  hoor? 
Dit  was  weer  een  van  haar  vergaderings.  Sy  sê:  die 
ou  vrou  — dis  ek  — se  kamer  lyk  nes  ’n  museum  en  sy 
bly  nog  steeds  in  die  Boere-oorlog  vassit. 

ELMA:  Dit  was  nie  Mamma  nie,  Ouma.  Dit  was  mev. 
Swiegers.  Sy  kan  mos  so  skerp  wees,  en  ek  het  gehoor 
hoe  Mamma  haar  op  haar  plek  sit. 

OUMA:  Wil  jy  my  tot  leuenaar  maak?  {Elma  slaan  haar 
oë  hedees  af,  en  hly  dan  ’n  rukkie  stil.  Dan  kyk  sy 
haar  ouma  reguit  in  die  o'é  en  vra  heslis.) 

ELMA:  Ouma,  is  dit  waar  dat  my  eie  mamma  sieklik  voor 
haar  dood  was  ? Dat  dit  naand  vir  haar  te  veel  was  om 
selfs  buite  rond  te  loop? 

OUMA:  Wie  vertel  vir  jou  al  hierdie  dinge? 

ELMA:  Is  dit  waar,  Ouma? 

OUMA : Wat  laat  jou  so  ’n  vraag  vra  ? 

ELMA:  En  is  dit  waar  dat  Mamma  ook  lief  vir  sport  was 
voordat  sy  siek  geword  het? 

OUMA  (ontsteld) : Wat  sit  agter  hierdie  vrae? 

ELMA:  Is  dit  waar,  Ouma?  Vertel  myí 

OUMA  (heeltemal  onseker) : Ek  verstaan  jou  nie  vandag 
nie. 

ELMA:  Ek  weet  nou  dit  is  waar! 

OUMA:  lemand  het  met  jou  gepraat.  lemand  het  jou  teen 
my  opgesteek. 

ELMA:  Hoekom  het  Ouma  my  dit  nie  vertel  nie? 

OUMA:  Dis  dinge  wat  jy  nie  reg  sal  begryp  nie.  ’n  Kind 
van  jou  ouderdom  sit  vol  skewe  gedagtes. 

ELMA:  Sal  ek  dit  nie  kan  verstaan  dat  Mamma  ook  lief 
vir  gholf  en  tennis  was  nie?  Die  waarheid,  sê  Ouma 
altyd,  het  nie  ’n  prys  nie.  Dit  mag  nie  gekoop  word  nie. 

OUMA:  Dit  is  so!  Ek  het  jou  nog  nooit  ’n  leuen  vertel  nie. 
Elke  woord  van  die  Oorlog  is  waar. 

ELM A : Maar  Ouma  het  nie  alles  vertel  nie  . . . dat  Mamma 
maar  dikwels  teen  haar  sin  hier  kom  sit  het? 

OUMA:  Teen  haar  sin!  Nooit!  Ek  weet  nou  daar’s  met  jou 
gepraat.  En  ek  weet  dis  sy.  O,  ek  sien  haar  hele  plan  . . . 

ELMA:  Mamma  Maryna  het  niks  gedoen  nie. 

OUMA:  Om  te  wil  voorgee  dat  liewe  Rina  hier  teen  haar 
sin  kom  sit  het.  Hoe  kan  dit  ooit  waar  wees?  Ek  weet 
sy  was  altyd  hier,  al  was  sy  ook  ver  weg.  Haar  gees  was 
by  my,  Elma,  net  soos  dit  nou  by  my  is  lank  na  haar 
dood.  Sy  kom  byna  elke  dag  hier  sit  en  luister  — dan  sit 

sy  daar  op  die  bankie  waar  jy  nou  sit.  Sy  is  vandag 
weer  hier.  (Ouma  wys  na  bankie  xvaaro'p  Elma  sit.  Die 
kind  spring  verskrik  op  en  staar  die  bankie  bevrees 
aan.)  Toe  maar,  kind,  sy’s  nie  die  een  om  voor  bang  te 
wees  nie.  Dis  jou  eie  liewe,  dierbare  moeder.  En  nou 
probeer  hulle  haar  bysleep,  uit  die  graf  haal  om  jou  van 
my  weg  te  rokkel,  sodat  jy  nie  die  waarheid  kan  hoor 
nie.  Sien  jy  nie  die  hele  bedoelings  nie? 

ELMA  (verbouereerd) : Watse  bedoelings? 

OUMA:  Hulle  wil  jou  losmaak  van  jou  eie  moeder.  En  dan 
is  jy  los  van  my.  Dis  sy  wat  daaragter  sit,  sy,  Maryna! 
Sy  wil  haar  vir  jouself  hê.  (Elma  kyk  haar  gespanne 
aan.) 

OUMA:  Om  te  wil  voorgee  dat  jou  mamma  gedwing  is  om 
hier  te  kom  sit!  Ek  sê  jou  dis  ’n  leuen.  Sal  al  die  trane 
wat  sy  gehuil  het,  dan  trane  van  bedrog  wees?  Sal  al 
die  belangstelling  dan  geveinsd  wees?  Nooit!  Die  baie 
kere  dat  ons  saam  na  hierdie  baadjie  gekyk  het!  (Druk 
haar  stoel  tot  teen  die  wakis  en  haal  ou  velbaadjie  daar- 
uit.)  Dis  sy  baadjie.  Oupa  Mauritz  s’n,  die  een  waarin 
hy  gesterf  het.  Die  kere  dat  sy  dit  in  haar  hande  geneem 
en  lank  daarna  gekyk  het . . . En  dan  het  ek  vertel.  Ek 
hier,  sy  daar,  die  baadjie  in  haar  hande.  Ure  lank.  Nou 
sê  hulle  teen  haar  sin.  Leuenaars!  Sien  jy  die  donker 
vlek  aan  die  agterpant?  Dis  sy  bloed  wat  daar  droog 
geword  het . . . ons  bloed  . . . die  bloed  wat  nou  daar  in 
jou  roer.  Voel  daaraan!  (Hou  baadjie  na  Elma  uit.  Elma 
steek  haar  hand  bewerig  uit,  maar  toe  dit  in  aanraking 
met  die  bloedvlek  kom,  ruk  dit  terug.) 

OUMA  ( vooroor,  dringend) : Moenie  bang  wees  nie,  kindjie. 
Jou  mamma  het  dikwels  daaraan  gevat. 

ELMA  (knik  kop  haastig) : Ek  het  gevoel,  Ouma.  (Ouma 
bêre  weer  baadjie  in  kas;  stoot  haar  stoel  na  kaggel  en 
haal  stukkie  plat  metaál  daarvan  af.  Hou  dit  in  vinger- 
punte  na  Elma.) 

OUMA:  En  weet  jy  wat  dit  is? 

ELMA:  Dit  lyk  na  ’n  stukkie  plat  yster  of  so  iets? 

OUMA:  Ja,  my  kind,  dis  die  staalpimt  van  ’n  koeël,  en  weet 
jy  waarom  dit  plat  is?  (Elma  swaai  haar  kop.) 

OUMA:  Dis  ’n  Engelse  koeël  wat  teen  die  bors  van  my 
oudste  seun  platgeslaan  is  . . . My  oudste  . . . my  eerste- 
ling  . . . (byna  aangedaan.  Dan  weer  fier.)  Maar  ek  sal 
nie  week  word  nie.  Daar  is  nie  meer  tyd  vir  trane  nie  . . . 
Net  die  een  dag  was  ek  swak,  toe  Rina  en  ek  oor  hom 
getreur  het.  Net  daardie  dag . . . Ja,  sy  het  gehuil, 
Maryna  lag  daaroor  . . . Nie  jy  ook  nie,  nê,  Elmatjie? 

ELMA  (onseker) ; Nee,  Ouma. 

OUMA : ( Haal  kruithoring  van  muur) : En  hierdie  kruit- 
horing  was  my  oupa  Diederichs  s’n  wat  hy  in  die 
Voortrek  gebruik  het.  Hy’t  ook  voor  ’n  Kafferasgaai 
geswig,  maar  nie  voor  die  Sanna  onder  hulle  gemaai 
het  nie.  Daar  was  vir  jou  ’n  dapper  man.  Jy  moet  tog 
onthou  dat  ons  weer  oor  jou  oupagrootjie  praat . . . En  jy 
sal  onthou  wat  ek  jou  vertel  het . . . dit  vir  altyd  in  jou 
hart  ronddra  en  dit  aan  jou  kinders  en  kleinkinders 
vertel  sodat  hulle  kan  weet  van  die  groot  onreg  wat 
gepleeg  is.  (Elma  staar  haar  onheweeglik  aan.) 

OUMA:  Elmatjie!  My  dierbare  kind!  (Trek  Elma  nader  en 
omhels  haar  met  geslote  oë.  Elma  ongemaklik.  Trek 
haar  kop  vinnig  weg.  Kyk  na  Ouma  se  skouer  met 
vieserige  uitdrukking .) 

ELMA : Omna  se  rok  ruik  so  muwwerig . . . soos  mottegif 
. . . soos  iets  wat  uit  ’n  toe  kas  kom. 

OUMA  {ignoreer  die  aanmerking) : Elma,  ek  meen  dis  die 
regte  oomblik  om  dit  te  doen.  Ek  wou  jou  nog  altyd  iets 
gepresenteer  het.  Dis  iets  wat  in  my  hart  sit,  hier  diep 
binne  . . . Dis  nou  al  geslagte  lank  so  dat  dit  aan  die  een 
in  die  familie  gaan  wat  die  vasste  staan,  wat  nie  die 
boodskap  in  hom  sal  laat  doodgaan  nie.  En  ek  het  lankal 
geweet  dis  jy,  my  kind.  Vir  Mauritz  begryp  ek  nie.  Hy’s 
besig  met  ander  idees  wat  bo  my  begrip  is;  hy’s  te 
geleerd  onder  my  uit.  Maar  jy,  Elma,  jy’s  die  Maarsberg 
waarin  die  vuur  praat . . . 

ELMA  {dronkgeslaan) : Waarvan  praat  Ouma  nou? 

OUMA:  Jy  sal  nou  weet.  Ek  wag  al  lankal  vir  die  oomblik. 

ELMA:  Wat  is  dit?  Is  dit  iets  moois? 

OUMA ; Kyk  in  daardie  kas ; op  die  onderste  rak  . . . heelte- 
mal  links  in  die  hoek.  {Elma  loop  na  glaskas;  maak  die 
deur  oop  en  begin  soek.)  Versigtig  tog,  kind,  versigtig. 
{Elma  haál  eers  ’n  mooi  Delftse  blompot  uit.)  Nee!  Nie 
dit  nie!  Nog  meer  links,  langs  die  teegoedbalie. 

ELMA  {ingenome) : O,  bedoel  Ouma  hierdie  mooi  klein 
koppie  en  piering?  {Haal  keurig  geblomde  miniatuur 
koppie  en  piering  uit.) 

OUMA:  Nee,  die  kommetjie,  kind,  die  kommetjie! 

ELMA  {teleurgesteld) : Bedoel  Ouma  dit?  Hierdie  ou  vaal 
bakketjie? 

OUMA  {gloeiend):  Dis  hy,  my  kind! 

ELMA:  Maar  dis  dan  so  vuil-wit,  en  vol  klein  barsies  van 
die  ouderdom. 

OUMA:  My  kind,  as  jy  die  geskiedenis  van  daardie  kom- 

metjie  ken,  kan  die  suiwerste  goud  nie  vir  jou  mooier 
wees  nie. 

ELMA:  Hier  is  dan  glad  ’n  stukkie  uitgehap. 

OUMA:  Dis  ’n  wond  wat  nooit  sal  genees  nie.  Kom  sit  hier 
en  hou  die  kommetjie  vas  terwyl  Ouma  jou  sy  geskie- 
denis  vertel.  Versigtig!  Oe,  kind,  wat  maak  jy?  (As 
Elma  effens  oor  die  mat  struikel.)  So  ja,  hou  dit  styf 
vas  en  kom  sit  hier.  Maar  eers  dit ! Jy  moet  hier  plegtig 
aan  Ouma  beloof  dat  wat  jy  van  Ouma  gehoor  het,  jy 
nooit  sal  vergeet  nie,  en  dat  jy  sal  sorg  dat  dit  nooit 
vergete  raak  nie  . . . Nooit ! Nooit ! Nooit ! Kom  nou : 
beloof ! 

ELMA  (ongemaklïk) : Ouma,  vertel  eers.  (Deur  regs  gaan 
stadig  oop.  Mauritz  is  in  hálfoop  deur  sigbaar.  Ouma 
sit  met  haar  rug  na  hom,  maar  as  Elma  hom  sien,  wil 
sy  verlig  uitroep,  maar  hy  wink  haar  dat  sy  moet  voort- 
gaan.  Ouma  kyk  die  kind  verwonderd  aan,  maar  begin 
dan  te  vertel). 

OUMA:  Goed  dan,  laat  ek  eers  vertel,  dan  sal  so  ’n  belofte 
nie  vir  jou  moeilik  wees  nie.  O kind  . . . help  tog  gou . . . 
Die  duiseligheid . . . (Val  terug  in  stoel,  hygend.) 

ELMA  (spring  op) : Ouma,  wat’s  dit?  (Mauritz  wil  eers 
naderkom,  maar  as  hy  Ouma  sien  roer,  bly  hy  staan. 
Elma  is  half  hulpeloos,  maar  Mauritz  beduie  haar  na 
die  bottel  vlugsout.) 

OUMA  (in  bewerige  stem) : Is  die  roos  nog  daar?  (Elma 
gee  dit  haastig  aan.  Ouma  ruïk  daaraan,  maar  bly  nog 
so  lê.  Stem  nog  onseker.)  Elma,  sit  nader  dat  Ouma  nie 
so  hard  hoef  te  praat  nie.  Het  jy  nog  die  bakkie?  Hou 
dit  mooi  vas.  Sy  geskiedenis,  né?  (Elma  kan  nou  skaars 
stil  sit  van  senuweeagtigheid.  Kyk  haar  Ouma  byna  met 
vrees  aan.) 

OUMA  (haar  stem  byna  rou  gefluister;  asem  jaag  vin- 
niger) : Daardie  kommetjie,  die  lelike  vaal  bakketjie 
wat  jy  sê,  is  ouer  as  al  die  mense  in  hierdie  huis  saam. 
Dit  het  saam  met  ons  voorouers  uit  Frankryk  gekom; 
deur  die  Groot  Trek  het  oupa  Diederichs  hom  gebruik 
en  my  eie  moeder  hom  so  versigtig  soos  een  van  haar 
eie  kinders  opgepas.  Die  dag  toe  die  Tommies  ons  na 
die  helkampe  geneem  het,  het  sy  hom  dik  van  die 
flennie  toegedraai.  (Elma  kan  nou  skaars  meer  stil  sit; 
waag  kort-kort  ’n  kykie  na  die  deur,  asof  sy  smeek  dat 
Mauritz  moet  binnekom.  Ouma  steek  meteens  haar  hand 
uit  en  hou  Elma  styf  aan  die  arm  vas.  Die  kind  deins 
met  ’n  gedempte  uitroep  terug,  wïl  padgee,  maar  die 
hand  hou  styf  vas.) 

OUMA : Dit  was  so  teen  sononder  dat  Ma  gesterf  het . . . 
so  teen  hierdie  tyd  . . . aan  die  koors  het  hulle  gesê  . . . 
maar  dis  hulle  wat  haar  vermoor  het . . . 26,000  van  ons 
vroue  en  kinders  vermoor  het . . . en  nou  moet  ons  ver- 
geet.  (Elma  draai  haar  kop  met  pynlike  uitdrukking 
weg.  Meteens.) 

ELMA : Dis  genoeg ! Ek  wil  nie  meer  hoor  nie ! 

OUMA:  Ek  het  haar  in  hierdie  kommetjie  water  gegee  toe 
die  einde  gekom  het.  Toe  het  sy  gesterf.  Net  na  son- 
onder.  Die  hand  wat  die  bakkie  vasgehou  het,  het  slap 
langs  haar  geval  en  die  kommetjie  teen  die  paraffien- 
kassie  gestamp.  Dis  daar  waar  hy  sy  keep  gekry  het . . . 
Die  wond  wat  nooit  sal  genees  nie.  En  weet  jy  wat  was 
haar  laaste  woorde,  haar  sterwenswoorde  wat  oor  die 
blou  gemartelde  lippe  gekom  het . . . ? 

ELMA  (spring  met  gil  regop,  ruk  haar  hand  weg  en  druk 
haar  ore  toe) : Ek  wil  nie  meer  hoor  nie!  Ek  wil  nie! 
(Snikkend) : O,  Pappa,  kom  help  my,  ek  kan  dit  nie  meer 
uithou  nie. 

OUMA:  Jou  belofte,  my  kind.  Beloof!  Jy’t  die  bakkie  in 
jou  hand  gehou.  Voel  jy  nie  die  vuur  wat  daarin  brand 
nie  . . . die  vuur  wat  nooit  mag  doodgaan  nie  ? 

ELMA:  Nee,  ek  voel  niks.  (Nog  steeds  snïkkend.  Sit  bakkie 
haastig  op  tafel  langs  rystoel  neer.  Draai  skuins  weg 
van  Ouma.) 

OUMA:  Die  vuur!  Dis  ook  in  jou,  my  kind.  Jy’s  van  die- 
selfde  staal  as  die  Diederichs  en  die  Maarsbergs  voor 
jou.  (Dringend;  haar  stem  nou  soos  ’n  rasper;  kop  laag 
vooroor.)  Kom  nou!  Vat  die  bakkie  en  beloof  aan  Ouma. 
(Steek  weer  hand  uit  na  Elma;  dit  kom  stadig  nader, 
maar  toe  dit  aan  die  kind  raak,  spring  sy  met  •’n  ruk 
opsy.) 

OUMA:  Of  wil  jy  soos  jou  nuwe  mamma  word  . . . koud  en 
afvallig  . . . sonder  liefde  vir  wat  ons  heilig  is  . . . sonder 
agting  vir  ons  lyding?  (Asem  jaag  al  vinniger.  Elma 
kyk  haar  aan  met  wïlde  oë,  asof  sy  gehipnotiseer  is.) 
Of  wil  jy  soos  jou  eie  mamma  word,  jou  liewe  dierbare 
moeder  wat  nooit  sou  vergeet  nie  ? Kom  nou,  kies  tussen 
hulle,  en  jy  kies  tussen  wat  reg  en  verkeerd  is. 

MAURITZ  (kom  van  agter  deur  uit) : Hoe  durf  Moeder  dit 
doen? 

OUMA  (draai  haar  kop  na  hom,  en  ’n  minagtende  glimlag 
kom  daarop.  Dan  stadig,  asof  elke  woord  ’n  veroor- 
deling  w) : Die  Maarsberg . . . in  wie  die  vuur  . . . nie 
meer  brand  nie  . . . die  slim  man  van  die  stad  . . . wat  te 
groot  vir  sy  eie  volk  . . . geword  het.  (Dan  weer  teenoor 

21 


Elma) : Kom  nou  . . .my  liefling:  Kies  tussen  wat  reg  en 
verkeerd  is . . . Die  son  gaan  onder,  my  kind.  {Beide 
Mauritz  en  die  ou  vrou  kyk  die  kind  deurdringend, 
afwagtend  aan.)  Die  vuur  is  in  ons,  kind  . . . Dis  net  in 
verraaiers  en  swakkelinge  wat  hy  doodgaan.  (Steek 
haar  hand  na  Elma  uit.) 

MAURITZ:  Ek  is  jou  vader.  Sê  vir  Ouma  wat  in  jou  hart 
is,  Elma.  Eerlik  en  opreg! 

ELMA  {haar  hande  heef  soos  die  emosies  in  haar  speel; 
na  aan  histerie.  Dan  tel  sy  haar  kop  op  en  kyk  Mauritz 
reguit  in  die  oë) . Ek  wil  by  Pappa  bly.  {Dan  val  sy  hom 
om  die  nek.  Hy  streel  haar  are.) 

MAURITZ:  My  kind!  My  Elma! 

OUMA  {Kyk  huïle  verdwaas  aan,  dan  val  die  uitgestrekte 
hand  slap  terug.  Sy  draai  haar  kop  moeisaam  na  Mauritz 
en  kyk  hom  met  oë  aan  wat  diep  beskuldig.  Dan  draai 
sy  haar  kop  na  die  kommetjie  op  die  tafel  en  haar  gesig 
verhelder  ineens.) 

OUMA  {opgewonde) : Sien  julle  nie  die  vuur  daarin  brand 
nie?  Die  vuur!  Die  vuur!  {Reïk  na  hákkie,  maar  net  toe 
sy  dit  in  haar  hand  neem,  verloor  sy  haar  halans  en  val 
vooroor  uit  die  stoel  met  ’n  dowwe  slag  op  die  tapyt. 
Die  kommetjie  hou  sy  steeds  in  haar  hand  vas.  Elma 
gil  en  Mauritz  roep  verskrik  uit) : Moeder,  wat  doen  u? 
{Maryna  storm  die  kamer  hinne.) 

MARYNA:  Wat  het  gebeur?  Wat  het  Moeder  oorgekom? 

MAURITZ:  Kom  help  gou,  dat  ons  haar  weer  kan  ophelp. 
{Hulle  tel  haar  versigtig  op  die  rusbank  op.  Elma  hly 
verslae  eenkant  staan.  Die  kommetjie  is  nog  steeds  in 
Ouma  se  hand  vasgeklem.) 

MARYNA:  Sou  sy  seer  gekry  het?  O,  ons  moet  dadelik  die 
dokter  laat  kom.  {Neem  versigtig  ou  vrou  se  pols  in 
haar  hand.)  Dit  klop  skaars!  Kyk  hoe  jaag  haar  asem. 
{Vinnig  af.  Elma  kyk  haar  stip  agterna.  Mauritz  plaas 
die  nat  lappie  op  haar  voorkop.  Ouma  se  oë  gaan  skielïk 
oop;  haar  stem  gejaag;  ylend.) 

OUMA:  Daar  kom  hulle!  Daar  by  die  koppie!  Gou,  opsaal 
burgers,  opsaal.  Skiet  hulle  plat . . . Mooi  skoot,  Mauritz 
. . . Nog  een ! Mauritz,  my  ou  man ! Nog  een ! Daar  vlug 
hulle.  Ons  het  gewen  . . . hulle  raak  weg . . . hulle’s  die 
Grootrivier  oor  . . . die  see  in  . . . kyk  hoe  trek  die  sprin- 
kane  die  see  in  . . . Ons  land  is  weer  ons  s’n  . . . God, 
ons  dank  u . . . Mauritz,  geluk,  my  ou  man  . . . Mauritz! 
Mauritz!  Waar  is  jy?  Kom  na  my,  Mauritz!  {’n  Oomblik 
stïL;  Maryna  kom  saggies  nader;  die  drie  staar  haar 
stïlswyend  aan,  oorstelp-eerhiedig.)  Ek  is  hier,  Moeder 

. . . hier  langs  Ma  . . . ja,  hier  staan  ek  langs  die  paraf- 
fienkassie  . . . Drink  die  water,  dis  koel . . . Moeder,  moe- 
nie  ons  verlaat  nie!  (Dan  weer  ’n  rukkie  stïlte.)  Ek  kom, 
Moeder  . . . Ons  het  die  stryd  gewen  . . . Ek  kom  . . . Kyk 
die  son  sak  weg  . . . Ja,  ek  bring  ons  kommetjie  saam  . . . 
Moeder!  (Haar  hand  val  slap  op  bed;  die  kommetjie  rol 
daaruit  en  val  stukkend  op  die  vloer.  Vertrek  nou  in 
sterk  skemerte  gehul.  ’n  Oomblik  van  doodse  stïlte.) 

MAURITZ  {diep  bewoë) : Die  oudstryder  het  haar  laaste 
geveg  gewen. 

MARYNA  ibuk  vooroor  en  soen  die  slap  hand) : Sy  sou  my 
nooit  verstaan  nie.  As  sy  net  weet  watter  diep  respek 
ek  vir  haar  gehad  het.  iSy  word  bewus  van  Elma  langs 
haar.  Neem  die  kind  in  haar  arms  en  troos  haar.  Elma 
hou  haar  styf  vas.) 


GORDYN. 


vertaal  deur  A.  E.  THORPE 


WINTER  NIGHT 


The  wind,  it  is  biting 
and  chiU. 

A-gleam  in  the  twilight 
and  still, 

Like  God  and  His  grace  without  end, 
So  the  plains  in  the  starlight  extend. 
Up  above,  far  away, 

In  their  serried  array, 

Like  beckoning  hands, 

The  tall  grasses  sway. 


With  sad  music  laden, 

The  east  wind  blows  on, 
Like  the  song  of  a maiden 
Whose  lover  is  gone. 

Each  blade  in  its  fold 
A dewdrop  doth  hold, 

So  soon  to  be  turned 
To  frost  in  the  cold! 


ARCHANGEL  DEATH 
I 

A drop  of  gall  is  in  the  sweetest  wine; 

In  joyous  mirth  are  there  yet  tears  of  grief; 
’Twixt  laugh  and  sigh  lies  but  a narrow  line, 
And  not  one  rose  but  has  a crumpled  leaf. 
And  watching  through  the  night 
Our  poor  delight, 

He  laughs  in  spite, — 

Archangel  Death. 

Assured  and  proven  is  the  word: 

The  wealth  wherein  we  put  our  trust, 
Despite  the  strongest  lock  and  cord, 
Corrupted  is  by  moth  and  rust. 

We  creatures  frail 
Like  shadows  pale 
Before  him  quail  — 

Archangel  Death. 

m 

The  varied  charms  of  flesh  and  blood; 

The  hair  that  in  the  sunlight  gleams 
And  throws  it  back  in  golden  flood: 

Soft  cheeks  that  glow  in  daybreak’s  beams, 
And  eyes  which  shine  with  starry  light, 

Are  helpless  ’gainst  thy  greater  might. 

Too  soon  the  fires  of  life  bum  low; 

The  worms  await  our  piteous  plight 
And  back  to  dust  we  all  must  go. 

Dark  as  the  pall, 

Rules  over  all 
Both  great  and  small, 

Archangel  Death. 

IV 

L’ENVOI 

For  sure,  ’tis  all  a sorry  jape! 

In  comedy  our  part  we  play, 

Blindfolded  with  a band  of  crêpe,  — 

The  shadow  cast  by  light  of  day. 

Yet  need  we  mourn? 

Viol  and  flute  make  music  still; 

Night  stretches  long  before  the  dawn. 
Though  naught  we  to  perfection  bring, 

Yet  eyes  will  shine  and  blood  wiU  thrill 
And  all  our  winter  change  to  spring. 

So  meet  his  frown 
And  laugh  him  down, 

The  feeble  clown,  — 

Archangel  Death. 

^evuenti^ 

S.  J.  PRETORIUS 


„Gí2  vnst  het  leven  iets  vergeefsch’  en  leegs 
Een  redloos  ruischen  van  begin  tot  eind, 
Waarin  tastbaar  aïleen  het  kort  genot . . 


(J.  Slauerhof:  Aan  A.R.-H.) 


Van  Nijlen  wat  waarskynlik  die  belangrikste  lev/ende 
Vlaamse  digter  is,  was  op  19  November  vanjaar  70  jaar 
oud.  Agter  hom  lê  ’n  veelbewoë  loopbaan  deur  twee  oorloë, 
in  een  waarvan  hy  sy  seun  verloor  het,  ’n  tydperk  van 
miskenning  en,  in  die  algemeen,  van  moeisame  innerlike 
worsteling  maar  ook  van  heerlike  skoonheidsverlossing. 

Die  rede  waarom  Van  Nijlen  lank  misken  was,  moet 
hoofsaaklik  in  twee  faktore  gesoek  word:  eerstens  was 
Karel  van  de  Woestyne  aan  die  begin  van  die  eeu  toe  Van 
Nijlen  se  eerste  gedigte  verskyn  het,  mode  en  het  die  Van 
de  Woestyne-epigonisme  soos  ’n  epidemie  gewoed.  Aan  die 
ander  kant  lê  dit  in  die  aard  van  Van  Nijlen  se  digterskap 
en  persoonlikheid,  wat  aanleiding  gegee  het  tot  ’n  mis- 
verstand  wat  hom  so  lank  gekluister  het  „in  de  enge  sel 
van  ’t  middelmatig  lot”  soos  hyself  in  Hondsdagen  verklaar. 

In  ’n  tyd  toe  die  digters  hulle  oor  maatskaplike  toestande 
uitgespreek  het  en  die  gedronge  idoom  van  Hopkins  en 
„evokatiewe  krag”  en  „vitalisme”  mode  geword  het,  toe  die 
poësie  die  strydperk  van  die  moderne  lewe  betree  het,  die 
geslag  van  Auden  hulle  midde  in  die  politieke  en  maat- 
skaplike  lewe  gewerp  het,  toe  groot  geeste  met  hulle 
ontsaglike  sienings  en  swaarglorende  apokaliptiese  onder- 
gangsvisioene  die  wêreld  soos  met  magtige  donderslae  wou 
wakker  moker  vir  die  doem  wat  hulle  al  harder  hoor  lui 
het,  kon  Van  Nijlen  se  stem  nie  gehoor  word  nie,  want 
daarin  moes  dit  byna  anachronisties  klink.  Maar  vandag 
begin  ons  besef  dat  daardie  stem  die  intieme  hart  was  van 
die  Weste  wat  sp^ds  alle  rumoer  en  gedonder,  spyts  die 
Cesare  Borgias,  Napoleons  en  blonde  beeste,  onversteur 
voortgegaan  het  met  die  onheuglike  lied  van  die  onuitroei- 

bare  skoonheid.  Soos  hy  self  gesê  het:  dit  is  nie  die  knape 
met  die  sabel  en  die  geweer  wat  dit  op  die  ou  end  wen  nie, 
maar  hulle  wat  „voor  altijd  afgewend  van  lach  en  spel, 
eenmaal  den  deemoed  van  de  liefde  kennen  en  onder- 
tusschen,  leven  in  de  hel.”  Die  lewe  en  kuns  van  Van  Nijlen 
is  nie  ’n  wekroep  nie  maar  ’n  voorbeeld.  Hy  is  nie  ’n  skrywer 
nie  maar  ’n  noodlotskarakter,  nie  ’n  digter  nie  maar  ’n 
fenomeen. 

Met  die  strengste  selfdissipline  het  Van  Nijlen  alle  pre- 
tensies  van  hom  afgewerp.  In  eenvoudige,  direkte  bewoor- 
ding  spreek  die  digter,  meestal  in  ’n  sagte  gedempte  toon, 
sy  ontroering  uit.  Hoeseer  die  verleiding  hom  soms  moes 
voorgedoen  het,  swig  hy  nie  vir  vertoon  en  grootdoenerig- 
heid  nie.  Formeel  het  dit  gelei  tot  ’n  afkeer  aan  ’n 
rewolusionêre  tegniek.  Dié  poësie  het  primêr  te  doen  met 
die  uitspreek  van  die  digter  se  ontroering  en  binne  daardie 
perke  duld  sy  „afgeslete”  beeldspraak  geen  verdere  analise 
nie,  want  — om  ’n  beeld  te  gebruik  — die  diere  in  die  laken 
is  deur  ’n  god  gereinig.  So  waarsku  hy  ons  dan  ook 
doelbewus : 

Wees  vooral  niet  verbaas  dat  langs  gewone  boomen 
Een  doodgewone  trein  u voert  naar  ’t  hart  van  Rome. 

Dit  is  kensketsend  van  Van  Nijlen  se  digkuns.  Hy  sku 
alle  onbeheerste  uitinge.  By  hom  geen  regstreekse  uitskree 
van  demoniese  angste  en  histerie  nie.  Soos  by  Milton  het  hy 
daardie  dinge  met  dissipline  gebind  en  is  daar  geen  „panic, 
no  wild  cry  for  relief  (but)  the  spirit  is  as  serene  in  its 
utterance  as  it  is  restrained”  — iets  wat  feitlik  verlore 
gegaan  het  in  ons  moderne  poësie.  Die  ontwykende  aard 
van  hierdie  poësie  lê  dus  in  die  persoonlikheid  van  die 
digter  beslote. 

Aanvanklik  bemin  hy  die  aarde  met  ’n  ekstatiese  liefde. 
Hy  beskik  oor  ’n  wonderbaarlike  plastiese  vermoë  en  het 
beslis  sy  sintuie  „at  his  fingers’  ends”.  Geleidelik  word  hy 
egter  getref  deur  die  ellende  van  die  lewe  totdat  hy  as 
veertigjarige  moet  beken:  ook  die  natuur  kan  geen  ver- 
lossing  bied  nie: 

,,  . . . waar  vol  verlangst 
Uw  jeugd  langs  heidestruik  en  dennen 
Zich  in  de  spiegel  wou  herkennen 
Van  de  natuur  en  vond  haar  angst.” 

A1  swaarder  en  donkerder  sy  vermoedens.  Die  lewe  is  ’n 
ewige  spel  van  ,,’t  vergeefsche  zoeken  naar  een  aardschen 
vrede ...”  Alles  pleeg  verraad  teen  die  hunkerende  hart 

(„u  zoeken  naar  duurzaam  heil  is  moede  en  ziek”)  Alles 
is  nutteloos:  die  einde  bly  neerlaag  teen  die  dood.  Altyd 
neem  hy  afskeid.  Elke  ding  wat  hy  sien,  sien  hy  vir  die 
laaste  maal.  Onsegbaar-droef  is  woorde  soos:  ,,Nogmaals 
de  dageraad ...  ”,  ,,De  zoveelste  Lente  . . .”,  „En  laat  noch 
éénmaal  ernstig  zingen  de  nuttlooze  nachtegaal ...”  ens. 
In  gedigte  soos  „De  Ziekenhuis”  spreek  hy  sy  verbystering 
en  angs  uit  oor  lyding  en  dood.  Niks  op  aarde  wat  nie 
onderworpe  is  aan  die  verganklike  nie:  „geschoren  kinnen 
lange  baarden,  vriendelyke  oogen  gaan  in  ’t  graf ...”  Een- 
saamheid  en  vertwyfling  pak  hom  beet,  onsekerheid  oor 
ons  lot  ná  die  dood  en  duisende  kwelvrae  pynig  hom. 
Geweldig  moet  hierdie  vertw^^elde  hart  ly,  maar  (en  hierin 
lê  myns  insiens  sy  grootheid)  deur  selfbeheersing  slaag 
die  digter  daarin  om  vir  ons  nie  baaierd  nie  maar  kristal 
te  bring,  nie  die  proses  nie  maar  die  produk.  Hy  bring  vir 
ons  ’n  „emotion  recollected  in  tranquillity”.  Daarom  kry 
ons  in  sy  sogenaamde  „stereotiepe”  verse  altyd  daardie 
ondefinieerbare  breeddeinende  magtig-droewige,  veraf- 
ruisende : 

„ . . . still  sad  music  of  humanity 
Nor  harsh,  nor  grating,  though  of  ample  power 
To  chasten  and  subdue  ...” 

In  die  oplossing  van  die  verskriklike  probleem  wat  hom 
so  pynig,  kies  hy  nie  die  vitalistiese  nie  maar  die  geestelike 
weg.  Nie  die  weg  van  die  dansende  derwisj  nie  maar  van 
die  peinsende  Boedda.  Om  dié  redes  is  Van  Nijlen  se  poësie 
in  sigself  geslote,  nie  duister  nie  maar  glashelder  en  tog 
vol  glansende  spannings  wat  ’n  vreemde  allure  besit  buite 
die  begrip  van  die  woorde  om.  Wat  Nijhoff  gesê  het,  is 
hier  inderdaad  waar:  „Er  staat  niet  wat  er  staat”  (Awater), 
of  (ek  meen  dit  was  Greshoff  wat  dit  gesê  het)  ’n  gedig 
is  soos  ’n  ysberg  waarvan  die  grootste  gedeelte  onder 
die  water  dryf.  In  soverre  is  selfs  die  helderste  poësie 
duister.  Elke  gedig  is  ’n  geheel  wat  voortdurend-wisse- 
lende  en  lewende  gloed  van  emosie  gewek  deur  spanninge 
uit  ’n  innerlike  verborge  lewe. 

Te  midde  van  hierdie  wêreld  van  lyding  staan  die  digter. 
Hy  wat  die  lewe  hartstogtelik  liefhet,  voel  hom  verraai 
en  hy  besef  dat  hy  slegs  aan  die  lyding  kan  ontkom  deur 
hom  van  die  bose  drif  wat  hom  van  begeerte  tot  begeerte 
voortstu,  te  bevry.  Dan  word  dit  ’n  heen-en-weer  skomme- 
ling  tussen  liefde  en  smart,  lus  en  onlus,  pyn  en  genot, 
eensaamheid  en  oorgawe  aan  die  wêreld.  En  in  hierdie 
mikrokosmos  van  die  digtersiel  sien  ons  die  universele. 

ARCHANGEL  DEATH 


Dwarsdeur  sy  bundels  van  Het  Aangezicht  der  Aarde 
(1923)  tot  De  Slaapwandelaar  in  1948,  bring  hy  vir  ons, 
in  altyd-wisselende  fasette,  hierdie  gedagtes.  Die  obsessie 
word  angswekkend  en  Van  Nijlen  sou  seker  ten  onder 
gegaan  het  as  hy  hom  nie  kon  red  met  sekere,  ek  wil  byna 
sê  „afgode”,  soos  Nietzsche  nie.  Die  vernaamste  wapen  wat 
hy  aangryp,  is  die  kinderdroom,  die  tyd  van  argelose 
kindsheid,  toe  die  wêreld  skoon  en  een  glans  was,  en  dit 
bly,  as  deel  van  sy  natuurdroom,  die  mees  konstante  bron 
van  troos.  Dan  is  daar  die  vrou  („daar  is  ten  slotte  nog  die 
vrou,”  sê  hy)  en  daarmee  „carpe  diem”,  en  die  ironiese 
glimlag  van  iemand  wat  .hom  magteloos  weet  teen  die 
woeste  lewe.  En  dan  die  dood: 

Maar  iedereen  ligt  in  zijn  bed 
Eenmaal  tot  lijk  versteven, 

Wordt  in  een  kelder  bijgezet 
Of  weer  aan  de  aard  teruggegeven. 

Zoo  is  het  goed,  zoo  moet  het  zijn: 

Er  komt  een  eind  aan  alle  pijn. 

Vir  wie  die  uiterste  smart  moet  dra  is  die  dood  ’n  ver- 
lossing.  Nie  romanties  nie  maar  om  die  lewenstroom,  die 
ellende  te  stuit. 

Langsamerhand  raak  hy  losser  uit  die  bande  wat  hom 
so  vas  aan  die  aardse  smart  knel: 

„ . . . nooit  kende 

Mijn  jeugd  de  vreugde  die  ik  nu  gevoel, 

’k  weet  mij  nu  nader  bij  mijn  menschlijk  doel 
De  dood,  maar  zonder  ’t  masker  der  ellende  . . .” 

Met  wat  nou  alles  gesê  is,  kan  ons  vasstel  dat  Van 
Nijlen  se  hele  digterskap  ’n  poging  is  om  afstand  te  doen 
van  ’n  wêreld  van  onbegryplike  lyding.  Dit  is  die  aandrif 
tot  sy  lied.  Ewig  soek  hy  na  ’n  uitweg  na  die  gebied  van 
vrede,  vergeefs  . . . omdat: 

Omdat  hy  spoorhal  kent  noch  kade 
Die  voeren  naar  ’t  beloofde  land. 

Steeds  strewe  hy  na  wat  Aristoteles  gesê  het:  ,,Gelukkig 
wees,  is  selfgenoegsaam  wees.”  Hy  begin  almeer  uitsien  na 
die  dood.  En  langsaam  ontdek  die  siel,  geadel  deur  lyding, 
dat  hy  nie  meer  verlang  om  kind  te  wees  nie,  maar  weer 
kind  geword  het.  En  as  die  laaste  slag  val,  en  hy  sy  beminde 
seun  verloor,  het  hy  die  lewenstryd  oorwin,  gaan  hy  as 
Slaapwandelaar  die  lewe  deur,  dit  wil  sê,  as  kind  weer 
wat  die  dinge  alles  volkome  belangeloos  aanskou.  Hy  is 

bevry  van  die  stuwende  stroom  wat  hom  ewig  herhaal  in 
die  geboorte  van  ellende  en  naak  sien  hy  die  motiewe 
aan,  vgl.  Strofen  voor  een  Doode  II.  Hy  is  in  staat  om  die 
lewe  tot  die  bodem  te  deurskou.  Alles  het  enkel  voorstelling 
geword.  Die  wiel  van  Ixion  begin  staan.  Daarom  dat  daar 
in  hierdie  laaste  goddelike  gedigte  so  ’n  gewyde  stemming, 
so  ’n  mistieke  lig  aanwesig  is,  dat  dit  ons  voer  na  ’n 
bo-aardse  sfeer.  Hier  hang  oor  die  aardse  dinge  nie  meer 
’n  aardse  lig  nie.  Hier  is  die  ewigheid  aanwesig: 

Ik  zie  drie  notelaren  zonder  blad 
voor  een  oud  huis  waar  men  de  luiken  sluit 
En  het  verlangen  dat  mij  eens  bezat 
bevangt  me  weer  bij  dit  vertroud  geluid, 

Maar  kwelt  niet  meer.  Ik  heb  de  schoone  reis 
waarvan  ik  droomde  werklijk  afgelegd: 

Als  ik  ontwaak,  ben  ik  voor  altijd  wijs. 

Reeds  hoor  ik  vaag  de  kloppen  van  den  specht, 

En  verder  ’t  lachen  van  de  wielewaal, 
als  telkemaal  bij  ’t  keeren  van  de  weer. 

En  ik  begrijp.  Reeds  glimt  ter  kim  een  vaal 
maar  groeiend  licht.  Ik  zie  het  straks  niet  meer. 

Dit  is  die  ewige  poësie  van  die  hart  wat  sal  bly  voortsing 
solank  daar  nog  mense  is  wat  ween  en  lag: 

O laatste  warme  dagen  van  September 
De  weemoed  van  uw  licht  gloeit  ook  in  mij, 

Ik  laat  als  gij  mij  met  een  glimlacht  glijden 
Naar  dood  en  vrede,  beiden  zoo  nabij. 

Wat  bly  daar  per  slot  van  sake  oor  om  in  sulke  poësie 
te  ontleed?  Dit  is  sielsmusiek.  Die  stem  van  iemand  wat 
van  oorkant  die  graf  uit  ’n  ontydelike  wêreld  met  ons 
praat,  nie  in  woorde  nie  maar  in  onbegryplike  klanke  wat 
ons  met  ’n  oneindige  weemoed  maar  diepe  vrede  vervul. 
Dit  is  soos  ’n  sonsondergang  na  ’n  dag  van  storms:  skielik 
breek  die  son  in  laaste  glorie  uit  oor  die  oneindige  stilte  van 
die  skepping,  soos  ’n  hand  wat  seënend  en  troosryk  op  die 
aarde  rus.  Die  valse  wêreld  van  skyn  en  bedrog,  van  lyding 
en  ellende,  van  koorsige  soeke  en  storms  van  hartstog  en 
pyn  gaan  verby  en: 

Dan  gaat  voor  mij  de  ware  wereld  open, 
waar  alles  echt  is,  alles  licht  van  toon; 
geen  paradijs  met  pauwe  en  antilopen 
maar  klein  en  doodeenvoudig  en  gewoon. 

En  so  vind  die  deemoedige  en  groot  siel  sy  rus,  en  staar 
na  ons  uit  ’n  voortydelike  lig,  soos  William  Blake  gesê  het: 
„like  one  who  has  conquered  the  inner  man.”  Los  van  alle 
stelsels  en  bewegings,  eenloper  soos  hy  begin  het,  staan 
hy,  eensamer  as  ooit  wellig,  maar  sterk  „van  rust  en  even- 
wicht”  en  wag  op  die  skone  ontknoping  van  die  tragedie. 

Hy  begin  daardie  sielstoestand  bereik  wat  Epikm'us  so 
hoog  geroem  het.  By  die  „Oude  Herberg  te  Retie”  begin 
hy  die  moontlikheid  aanvaar  dat  „iemand  dagelijks  zijn 
brood/  Eet  zonder  heimwee,  zonder  dat  een  grens/  hem 
lokt,  terwyl  in  ’n  purper  avondrood/  De  schijf  der  zon  een 
wonderbare  lens/  wordt  die  droomen  van  zijn  jeugd  ver- 
groot.”  Deur  die  kleine  raampies  val  ’n  spaarsame  lig  op 
die  kaggel  en  teëls  en:  „Wie,  na  een  tocht  door  de 
verschroeide  heide,/  hier  rusten  komt,  begrijpt  voortaan 
zijn  plicht.” 

Van  Van  Nijlen  kan  inderdaad  gesê  word  wat  Nijhoff 
van  Memlinc  gesê  het: 

Hong’rend  naar  eeuwigheid 
Brak  hij  zijn  leven  als  brood, 

Proefde  in  dit  voedsel  de  dood 
Deed  afstand  en  houdt  zich  bereid. 

Luisterend,  zwijgend  en  in 
Vroomheid  bereid;  voorwaar 
Dit  is  geen  einde  nog,  maar 
Een  voorgoed  begonnen  begin. 

SELFVERGRYP 


Waarom  hy  in  die  gevreesde  water 
so  weg  wou  sink?: 
by  die  lykskouing  veertig  dae  later 
kon  geen  getuie  aan  ’n  enkel  rede  dink. 

Wat  weet  ons  van  ’n  man  se  wese,  of 
waar  sy  geheime  geestes-wêreld  is  ? — 
die  werklikheid  lê  dieper  as  die  hof 
se  nugter  rekord  van  getuienis. 

Wat  veel  meer  van  belang  is  as  ’n  feit 
is  soms  die  rigting  waarvandaan  ons  kom: 
deur  vreemde  oë  is  ons  werklikheid 
’n  ander  syfer  in  ’n  nuwe  som. 

^ ^ * 


Wie  op  homself  jag,  van  homself  ontvlug  as  prooi, 
kom  nooit  tot  rus  al  duur  die  tog  hoe  lank; 
slegs  ’n  verposing  as  die  grens  ontdooi 
op  kegel-bodem  van  ’n  bottel  drank. 

By  jag  deur  geestelike  bos  en  veld 
het  hierdie  ander  las  gekom:  die  dors 
wat  nooit  geles  sou  word  maar  kwistig  geld 
en  laaste  reste  van  geluk  vermors. 

Tot  dat  die  jagter  aanlê  om  te  vuur, 
die  prooi  bly  staan  om  in  die  loop  te  kyk; 
ook  vir  die  dors  ’n  allerlaaste  kuur, 
en  geen  skuldeiser  sou  hom  meer  bereik. 

# * * 

Hoe  die  besluit  gegroei  het  moet  ons  raai 
uit  wewende  faktore  van  verval; 
wat  daar  in  sy  gedagte  was  met  laai, 
die  aankyk  van  die  loop,  die  knal. 

Die  koeël  spinnende  het  hom  deurboor 
toe  hy  nog  die  geboë  sneller  druk; 

’n  klein  gat  netjies  in  die  skedel  voor 
maar  agter  gapend  oopgeruk. 

Het  suigwind  van  ’n  kosmiese  orkaan 
oombliklik  ingewoed  oor  hom, 

’n  bodemlose  kolk  waarmee  hy  gaan 
in  duisternis  waar  daar  geen  sterre  kom. 

’n  Lyk  laat  hierdie  indruk:  dat  dit  nou 
iets  sonder  die  geringste  waarde  is, 

’n  nagelate  hulsel  wat  niks  hou 
as  ons  verskrikking  en  ontsteltenis. 

(Basoeto-legende,  oorvertel  deur  MINNIE  POSTMA) 

Die  ou  mense  vertel  van  ’n  vrou  wat  net  twee  seuns  gehad 
het.  Daarna  het  sy  nie  meer  kinders  gekry  nie  al  was  sy 
nog  sterk  en  jonk  in  jare.  Dit  was  ’n  saak  waaroor  sy  baie 
droewig  was. 

Sy  was  bedroef  as  sy  ander  vrouens  sien  wat  klein 
kindertjies  soog;  haar  hart  was  seer  as  sy  moeders  sien 
wat  suigelinge  met  die  „thari,”  op  hulle  rugge  vasgemaak, 
ronddra. 

Sy  het  gehuil  omdat  sy  nie  meer  daardie  geluk  kon 
smaak  nie  en  sy  het  oud  geword  voor  haar  tyd. 

Haar  broer  het  haar  jammer  gekry,  toe  byt  hy  haar 
oor  met  ’n  geheim.  Hy  vertel  dat  daar  in  sy  gebied  ’n 
plant  groei  waarvan  die  blare  aan  haar  die  gawe  van 
vrugbaarheid  sou  skenk.  As  sy  dit  eet,  sou  sy  weer  kinders 
kry  en  saam  met  hulle  sal  sy  weer  kan  lag. 

Maar  hy  het  ver  van  haar  af  gebly  en  sy  kon  nie  self 
gaan  nie.  Toe  stuur  sy  haar  seun  om  die  blare  vir  haar 
te  gaan  haal.  Hy  was  al  groot  genoeg  om  alleen  die  lang 
ent  pad  te  loop. 

Toe  gaan  hy. 

Hy  kry  die  blare. 

Hy  kom  terug. 

Maar  langs  die  pad  eet  hy  daardie  blare  self  op.  Hy  eet 
alles  op,  hy  maak  dit  klaar  en  toe  hy  by  sy  moeder  kom, 
vertel  hy  vir  haar  met  ’n  leuen  dat  sy  oom  se  beeste  daardie 
blare  alles  opgevreet  het,  en  dat  daar  nie  eers  een  oorgebly 
het  wat  hy  vir  haar  kon  stuur  nie. 

Sy  moeder  glo  hom  en  haar  hart  is  baie  seer  oor  die 
teleurstelling.  Maar  sy  sê  niks  nie  en  hy  weet  nie  van  die 
groot  droefheid  wat  binne  in  haar  woon  nie. 

Hy  gaan  saam  met  sy  broer  na  die  veld  toe  om  die  beeste 
op  te  pas  net  soos  huUe  maar  altyd  gedoen  het,  en  hy  weet 
nie  van  haar  droefheid  wat  maar  altyd  groter,  groter, 
groter  word  nie. 

Eendag,  toe  die  beeste  onder  in  die  vlei  vreet,  sê  hy  vir 
sy  broertjie  hy  moet  na  hnUe  kyk,  hyself  wil  net  gou  ’n 
paar  wippe  gaan  stel  in  die  berg.  Hy  loop  op  in  die  kloof 
en  waar  geen  mens  hom  kan  sien  nie,  kry  hy  ’n  kind. 
Sy  hart  is  baie  bly  oor  hierdie  seunskind  van  wie  hy  die 
moeder  is  en  hy  gee  hom  die  naam  van  Nkolobe. 

Dis  darem  ’n  baie  vreemde  saak  hierdie!  Hy  kan  dit  nie 
verstaan  nie.  En  al  is  hy  bly  oor  hierdie  kleintjie  is  hy 
darem  skaam  vir  sy  maters  ook.  En  dis  daarom  dat  hy  sy 
kind  agter,  in  die  duisternis  van  ’n  diep  grot,  gaan  wegsteek. 
Daama  gaan  hy  terug  na  die  beeste  en  sy  broer  toe.  Hy 
sê  vir  hom: 

,,Ek  sal  wag  tot  móre  dan  sal  ek  gaan  kyk  of  ek  voëltjies 
gevang  het.” 

Sy  broer  glo  hom  en  die  middag  toe  die  skaduwees  van 
die  bome  ver  oor  die  velde  loop,  gaan  hulle  met  hul  kudde 
temg  na  die  kraal  toe.  Die  grote  is  vrolik  en  sy  vreugde 
is  groot  as  hy  dink  oor  sy  seunskind.  Die  kind  wat  „die 
hand”  sal  wees  wat  hom  in  sy  ouderdom  sal  ondersteun; 
vir  wie  hy  ’n  vrou  of  vrouens  sal  ruil  met  beeste.  Vrouens 
wat  vir  sy  seun  en  vir  hom  sal  water  dra;  vrouens  wat 
vir  hulle  sal  kos  kook;  vrouens  wat  hul  lande  vir  hulle 
sal  bewerk. 

Toe  hy  by  die  huis  kom,  eet  hy  en  gaan  hy  slaap.  Vroeg 
die  volgende  móre,  nog  voor  die  hoenderhane  huil,  staan 
hy  op.  Hy  neem  ’n  horing,  hy  gaan  kraal  toe  en  terwyl 
almal  nog  slaap,  melk  hy  dit  vol  en  bêre  dit  versigtig  tussen 
die  bosse. 

Maar  toe  hulle  weer  met  die  beeste  na  die  weiding  gaan, 
neem  hy  die  horing  vol  melk  en  steek  dit  onder  sy  karos 
weg. 

Niemand  weet  van  daardie  melk  nie.  Maar  toe  hulle  in 
die  veld  kom,  sê  hy  vir  sy  broer: 

„Jy  moet  die  beeste  bietjie  oppas,  dan  gaan  ek  kyk  of 
daar  voëltjies  in  my  wippe  is.” 

Toe  loop  hy.  Hy  loop  haastig  soos  ’n  koei  wat  na  haar 
kalfie  toe  gaan  wat  sy  in  die  lang  gras  weggesteek  het. 
Toe  hy  by  die  bek  van  die  donker  grot  kom  waarin  sy 
kindjie  slaap,  sing  hy  vir  hom: 

„Huil-huil,  dat  ek  jou  kan  hoor,  Nkolobe, 

Huil-huil,  dat  ek  jou  kan  hoor,  Nkolobe. 

Jy  wat  nie  by  mense  gebore  is  nie,  Nkolobe, 
maar  in  die  veld  soos  ’n  wUdebeeskalfie,  Nkolobe, 
Self  verskyn  het  soos  gras  teen  die  berghang, 
Nkolobe.” 

Toe  huil  die  kleintjie  diep  in  die  grot:  ngoê,  ngoê,  ngoê! 

Hy  gaan  haal  sy  kind  en  bring  hom  uit  na  die  lig  toe, 
daar  gee  hy  vir  hom  die  melk  van  ’n  koei  wat  hy  vir  hom 
saamgebring  het  in  die  horing  omdat  hy  homself  nie  kon 
soog  nie.  Toe  sy  magie  vol  is,  slaap  hierdie  suigeling  wat 
nes  hy  lyk,  soos  die  kleintjie  van  die  streepmuis  ook  nes 
sy  moeder  strepies  het. 

Toe  die  kind  slaap,  gaan  bêre  die  jongeling  hom  weer 
in  die  duisternis  van  die  diep  grot.  Daarna  gaan  hy  weer 
terug  na  die  weiveld  toe. 

Die  tweede  dag  maak  hy  net  so,  Joalo. 

Die  derde  dag  doen  hy  dieselfde.  Net  so.  Elke  dag.  Elke 
dag.  Elke  dag  en  as  dit  móre  is,  staan  hy  op  met  dieselfde 
lekker  hart  van  die  dae  wat  verby  is. 

Sy  broertjie  wonder  watse  voëltjies  dit  is  wat  hulle 
nie  laat  vang  in  die  wippe  wat  sy  broer  vir  hulle  stel  nie. 
Elke  dag  wonder  hy  oor  hierdie  saak  maar  hy  sê  niks  nie. 
Hy  vra  ook  nie.  Hy  wag  maar  net  sy  kans  af. 

Eendag  sê  die  jongeling  wat  die  moeder  is  van  ’n  kind, 
weer  vir  sy  broertjie: 

„Thlê,  kind  van  ons  huis,  kyk  jy  tog  weer  na  die  beeste, 
ek  wil  net  gaan  sien  of  ek  nie  vandag  voëltjies  in  die  wip 
gevang  het  nie,”  toe  loop  hy  haastig  daar  weg,  die  berg 
in,  soos  ’n  koei  haastig  is  wanneer  haar  uier  vol  is  en  sy 
weet  haar  kalfie  se  maag  is  leeg.  Hy  kyk  ook  nie  om  nie 
en  hy  weet  glad  nie  dat  sy  broertjie  skuil-skuil  agter  hom 
aansluip  nie. 

A1  agter  hom  aan. 

A1  agter  hom  aan  tot  hy  by  die  grot  se  bek  kom.  Toe 
kruip  die  broertjie  weg  en  stuur  net  sy  oë  daar  na  die 
grot  toe  dat  hulle  kan  sien  wat  se  wippe  dit  is  wat  die 
jongetjie  so  stel,  stel,  stel. 

Maar  sy  oë  sien  glad  nie  wippe  nie,  dis  sy  ore  wat  ’n 
lied  hoor.  ’n  Lied  wat  sy  broer  sing.  ’n  Lied  vir  Nkolobe: 

„Huil-huil,  dat  ek  jou  kan  hoor,  Nkolobe, 

Huil,huil,  dat  ek  jou  kan  hoor,  Nkolobe. 

Jy  wat  nie  by  mense  gebore  is  nie,  Nkolobe, 
maar  in  die  veld  soos  ’n  wildebeeskalfie,  Nkolobe, 
Self  verskyn  het  soos  gras  teen  die  berghang, 
Nkolobe.” 

Toe  huil  daar  ’n  klein  kind  uit  die  grot  uit:  ngoê,  ngoê, 
ngoê  en  hy,  wat  die  moeder  is,  gaan  haal  hom  daar  binne 
en  bring  hom  buite  na  die  lig  toe,  en  gee  vir  hom  die 
melk  wat  hy  onder  sy  karos  saamgedra  het  in  die  horing. 

Die  kleintjie  drink.  Hy  word  stil. 

Jo,  dis  ’n  ding  wat  die  broertjie  nooit  verwag  het  nie. 
Hy  hardloop  terug  na  sy  beeste  toe.  Vinnig  soos  Mutla, 
die  haas.  En  terwyl  hy  wag,  bedink  hy  ’n  plan. 

Toe  sy  broer  terug  is,  kla  hy  dat  sy  kop  baie  seer  is. 
En  sy  broer  stuur  hom  huis  toe.  Hy  sê: 

„Moeder  sal  weet  watter  medisyne  jou  gesond  sal  maak.” 

Die  broertjie  gaan  huis  toe  en  toe  hy  daar  aankom, 
vertel  hy  gou  vir  sy  moeder  wat  hy  daar  bo  in  die  berg 
gesien  het.  Hy  sê: 

,,Kom,  mé,  kom  dat  ek  jou  wys  waar  daardie  kind  is.” 

Met  ’n  groot  ompad  haas  hulle  vir  hulle  na  daardie 
grot  toe,  sodat  die  broer  wat  agter  die  beestrop  loop, 
hulle  nie  kan  sien  nie.  Toe  hulle  daar  aankom  sing  die 
broertjie  vir  die  kind,  net  soos  sy  groot  broer.  Netso: 
„Huil-huil,  dat  ek  jou  kan  hoor,  Nkolobe.” 

Netso.  Joalo. 

Toe  die  kind  huil,  gaan  haal  die  vrou  hom  uit  die  donker 
van  die  grot  en  bring  hom  na  die  lig  toe.  Toe  maak  sy 
hom  stil  met  haar  eie  bors. 

Sy  wag  tot  hy  vas  slaap,  toe  sit  sy  hom  op  haar  rug 
en  maak  hom  daar  vas  met  ’n  dra-vel,  ’n  „thari,”  en  loop 
met  hom  terug  na  haar  huis  toe. 

Haar  hart  is  vrolik. 

Haar  vreugde  is  groot. 

Sy  het  ’n  kind  verlang  en  sy  het  ’n  kleinkind  gekry.  Sy 
sal  hom  vir  haar  seun  versorg  en  voed. 

Sy  sal  hom  grootmaak  soos  sy  haar  twee  eie  seuns- 
kinders  grootgemaak  het. 

Toe  sy  by  die  huis  kom,  steek  sy  die  kleintjie  weg  sodat 
haar  groot  seirn  hom  nie  sien  nie. 

Die  aand  toe  hy  by  die  huis  kom,  vra  hy  vir  sy  broertjie 
of  sy  kop  nog  seer  is,  hy  antwoord:  „Ché,  my  kop  is  nou 
beter.” 

Toe  gaan  slaap  huUe. 

Maar  die  volgende  dag,  toe  hy  weer  met  die  horing  vol 
melk  by  die  grot  aankom,  sing  hy  vir  sy  kind  nes  ander 
dae: 

,,Jy  wat  nie  by  mense  gebore  is  nie,  Nkolobe, 

Maar  in  die  veld  soos  ’n  wildebeeskalfie,  Nkolobe 
Self  verskyn  het,  soos  gras  teen  die  berghang, 
Nkolobe.” 

Hy  sing  net  soos  ander  dae,  maar  die  gehuil  van  sy 
kind  antwoord  hom  nie.  Dis  stil  binne  in  daardie  donker 
grot.  Hy  gaan  kyk,  maar  die  kind  is  weg.  Toe  huU  hy 
wat  die  moeder  is  van  daardie  kind. 

Hy  huil  die  hele  dag  deur  agter  die  beeste  en  toe  hy 
die  aand  by  sy  huis  aankom,  is  sy  oë  dik  en  rooi  van  al 
die  trane  wat  hy  gestort  het.  Hy  gaan  sit  langs  die  vuur 
dat  die  rook  oor  hom  kan  waai,  en  hom  kan  sluier. 

Maar  sy  moeder  wat  hom  goed  in  die  oog  hou,  vra: 

„Waarom  is  jou  oë  so  rooi,  so  rooi,  Grootvader?” 

Hy  antwoord:  „Nee,  dis  sommer  die  rook  van  hierdie 
vuur,  mé.”  Sy  sê:  „Sit  aan  die  anderkant,”  maar  hy  doen 
dit  nie,  hy  kruip  na  die  hut  toe  en  toe  hy  daar  binne  is, 
gaan  lê  hy  op  die  grond  en  hy  huil  so  hard  dat  sy  moeder 
hom  buite  in  die  rietskerm  hoor.  Sy  gaan  na  hom  toe  en 
vra: 

„Grootvader,  huil  jy  oor  jou  kind,  ná?”  en  hy  antwoord 
met  droefheid: 

,,Ek  huil  oor  my  kind,  Moeder.  Maar  hoe  weet  iy  dat 
ek  ’n  kind  het?” 

Toe  wys  sy  vir  hom  waar  die  kleintjie  lê  en  slaap,  en 
sy  vertel  vir  hom  wat  sy  gedoen  het.  Toe  vra  sy  vir  hom: 

„Hoe  is  dit  dan,  dat  jy  wat  ’n  jongetjie  is,  ’n  kind  kan 
kry?”  En  hy  antwoord: 

„Ek  weet  nie,  mé!  Miskien  was  daardie  blare  getoor  — 
die  blare  wat  ek  vir  jou  by  jou  broer  moes  gaan  haal  het, 
Moeder.” 

„Ná,  wat  het  jy  daarmee  gemaak,  ná?” 

„Ek  het  dit  geëet,  Moeder.” 

Nou  verstaan  die  vrou  hierdie  saak.  Sy  is  tevrede  want 
dan  is  hierdie  suigeling  tog  haar  kind  ook.  Of  dit  nou 
haar  eie  is,  of  die  kind  van  haar  kind,  dit  maak  geen 
verskil  aan  haar  nie. 

Sy  sal  hom  tog  moet  grootmaak,  want  dit  betaam  nie 
’n  man  om  vir  ’n  kind  te  sorg  nie.  En  — sal  die  mense 
nie  vir  hom  lag  as  hy  sy  kind  op  die  rug  onder  die  „thari” 
moet  ronddra  nie! 

Die  jongetjie  is  ook  tevrede.  Dis  reg  dat  sy  moeder  hulle 
kind  versorg.  Dis  mooi  as  sy  hom  voed  en  dis  goed  as  sy 
hom  op  haar  rug  ronddra. 

Ché,  hy  is  tevrede  en  sy  moeder  is  gelukkig.  Want  dit 
is  so,  as  ’n  vrou  nie  meer  eie  kindertjies  het  nie,  is  dit  die 
kinders  van  háár  kinders,  wat  vir  haar  die  geluk  sal  bring 
waarsonder  die  hart  voor  sy  tyd  oud  word.  En  hier  kom 
die  verhaal  van  Nkolobe  wie  se  moeder  ’n  jong  seim  was, 
by  sy  einde. 

Ke  tsomo  ka  mathetho. 

WJawte^ó 


BIJ  EEN  KLEIN  SCHILDERIJ 


een  kleine  zee  van  zand 
is  het  strand 


die  kleine  zandzee 
loopt  verloren 
in  de  grote  waterzee 

gelijk  de  zandzee  verloren  loopt 
in  de  waterzee 
loopt  de  waterzee  verloren 
in  de  luchtzee 

zandzee 

waterzee 

luchtzee 


tussen  die  drie  zeeën  lopen  wij  allen 
driemaal  verloren 

WINTERNACHT 

wolven  lopen 

over  het  ijs  der  rivier 

er  knagen  ratten 

aan  de  wortels  van  de  bomen 


de  melkweg  leidt 

naar  een  voorwereldlijke  tijd 

venus  weent 

neptunus  kreunt 

uranus  vloekt 

hoor  hoe  die  ratten  knagen 

nu  wolven  lopen 

over  het  ijs  der  rivier 

zo  ook  lopen  de  daklozen 

verloren 

in  de  nacht 

HAVEN 


in  de  mist 
liggen  schepen 
schemerig 

drenkelingen 

kreunen 

ver  en  vreemd 

eenzame  hopelozen 

hopeloze  eenzamen 

lopen  samen  verloren 

tussen  teer  en  avondlijk  water 

als  straks  een  stoomfluit  gilt 
vluchten  hun  schaduwen  voorbij 

dan  vaart 

geruisloos  in  de  nacht 
een  schip 
de  haven 
uit 

VINCENT  VAN  DER  WESTHUIZEN 

’n  Hoekie  in  ons  deftige  kerkhof,  deeglik  verskuil  agter 
’n  digte  heining  van  rankrose,  is  afgesonder  vir  die  armlas- 
tiges.  ’n  Mens  sou  die  vervalle  klein  hopies  kwalik  raak- 
gesien  het  tussen  die  weelderige  graspolle  en  distels,  was 
dit  nie  dat  elkeen  van  ’n  verroeste  nommerplaatjie  voorsien 
was  nie.  Vanmóre  lê  daar  ’n  vars  rooi  bultjie,  en  ek  kan 
nie  van  die  gevoel  ontslae  raak  dat  ons  dorp  se  inwoners 
ou  Gawie  Dekker  darem  nie  reg  behandel  het  nie.  Nie 
dat  ek  vir  een  oombhk  wil  te  kenne  gee  dat  arme  swaksin- 
nige  ou  Gawie  die  minste  aanspraak  op  ’n  rykmansbegraf- 
nis  gehad  het  nie;  die  arme  siel  het  trouens  die  grootste 
gedeelte  van  sy  patetiese  lewetjie  sonder  ’n  bloue  duit  in 
die  plaaslike  oue-tehuis  deurgebring,  maar  tog  voel  ’n 
mens  dat  hy  iets  beters  verdien  het.  Hy  het  immers  geen 
erediens,  publieke  byeenkoms,  of  begrafnis  misgeloop  nie, 
en  veral  vir  laasgenoemde  het  hy  ’n  besondere  voorliefde 
gehad. 

Daar  het  gistermiddag  ’n  knop  in  my  keel  gekom  toe 
ek  die  vragmotor  die  straat  sien  afry  met  die  swart  kissie 
so  verlate  agterop.  Sonder  meer  het  ek  in  my  motor  geklim 
en  agternagery.  By  die  hek  van  die  kerkhof  het  Dominee 
se  swart  sedan  reeds  gewag.  Daar  was  net  vyf  van  ons 
om  ou  Gawie  se  teraardebestelling  waar  te  neem  en  die 
laaste  hulde  aan  hom  te  bring;  die  leraar,  die  opsigter 
van  die  begraafplaas,  ekself,  en  twee  volk  wat  die  kis 
moes  dra  en  toegooi.  (Die  vragmotorbestuurder  het  verkies 
om  by  die  rytuig  te  wag.)  Met  ’n  effens  ongemaklike  stem 
het  ds.  Van  Blerk  ’n  Psalm  uit  die  Bybel  voorgelees,  ’n 
gebed  gedoen,  en  alles  was  verby. 

Vandat  ek  kan  onthou  was  ou  Gawie  Dekker  maar  hier 
op  Wilgerdal,  ’n  dwergfiguiurtjie  met  ’n  besondere  groot 
kop,  geklee  in  ’n  toiingrige  en  stowwerige  swart  lakense 
pak  klere,  verlepte  swart  hoed,  met  ’n  vuilwit  strikdas 
voor  die  bors.  Die  dorpsmense  het  hom  maar,  soos  al  die 
ander  armes  wat  altyd  by  ons  is,  geduld  en  geïgnoreer 
want  hy  was  nou  maar  eenmaal  ’n  deel  van  Wilgerdal 
net  soos  die  Kerk,  die  bank,  die  markplein,  en  ou  Katzmann 
se  winkel.  Vir  ons  kinders  was  hy  ’n  bron  van  groot  vrees 

gedurende  die  kleuterjare  en  van  onuitputlike'  vermaak 
gedurende  die  skoolgaande  jare.  In  ons  uittelspeletjies  is 
die  verloorder  dan  ook  gewoonlik  aangewys  as  ou  Gawie 
en  hy  moes  die  ander  jaag  en  probeer  aanslaan.  Die  onge- 
lukkige  mannetjie  is  dan  ook  selde  deur  ons  met  rus 
gelaat  en  dikwels  is  hy  agtervolg  deur  ’n  streep  jillende 
en  koggelende  skoolseuns. 

As  die  ou  egter  van  hierdie  uittartery  bewus  was,  het 
hy  dit  nooit  laat  blyk  nie.  Trouens,  dit  is  sterk  te  betwyfel 
of  hy  ooit  enige  benul  gehad  het  van  wat  om  hom  aangaan. 
Met  ’n  wêreldwyse  frons  tussen  sy  twee  leepogies  het  hy 
sy  eensame  weg  bewandel,  altyd  uitgedos  in  sy  verweerde 
predikantsuitrusting  en  hy  het  dan  ook  geen  geheim  daar- 
van  gemaak  dat  hy  homself  as  een  van  die  leraars  van 
Wilgerdal  gewaan  het  nie.  Komieklik-waardig  het  hy  sy 
self-geordende  weg  gegaan,  en  oom  Koert  Kotze,  die 
ouderling,  het  dan  ook  sy  hande  vol  gehad  om  alle  nuwe 
aankomelinge  op  die  dorp  so  spoedig  moontlik  op  hoogte 
te  bring  van  die  feit  dat  ou  Gawie  darem  nie  werklik  die 
eerbiedwaardige  pos  van  herder  in  ons  gemeente  beklee 
het  nie. 

Vir  ons  jongspan  was  dit  amper  ongelooflik  dat  die 
verlepte  ou  figuurtjie  ook  eenmaal  jonk  kon  gewees  het, 
maar  die  ouer  mense  het  ons  verseker  dat  hy  in  sy  jeug- 
jare  nogal  oor  ’n  dinamietagtige  humeurtjie  beskik  het,  en 
sy  behoeftige  ouers  moes  dit  dikwels  deeglik  ontgeld.  Heel 
moontlik  het  sy  swaar  brein  ook  in  dowwe  opstand  gekom 
teen  die  armoedige  leefwyse  waarin  die  noodlot  hom  met 
sy  gebrekkige  liggaampie  gedompel  het,  en  hierdie  opstand 
het  hy  dan  teen  sy  afgesloofde  ou  vader  en  moeder 
uitgewoed. 

So  het  hy  dan  glo  as  jong  seun  elke  aand  in  die  bouvallige 
kombuisie  voor  die  vuur  gesit  en  sy  sufgewerkte  moeder 
rou  vloeke  toegeslinger  oor  die  droë  pap  en  swart  koffie 
wat  so  gereëld  as  enigste  aanddis  moes  dien.  Sy  ouer  broer, 
Abel,  ’n  normale  en  hardwerkende  jong  man,  kon  hierdie 
toedrag  van  sake  nie  langer  verduur  nie,  en  allengs  het 
’n  plan  by  hom  posgevat  om  ’n  end  aan  hierdie  gedrag 
van  sy  onredelike  kleinboet  te  maak.  Een  aand,  terwyl 
Gawie  dan  weer  besig  was  om  sy  duiwelse  tirade  in  die 
kombuis  te  loods,  het  Abel  stilletjies  ’n  emmer  vol  water 
getap,  ’n  leer  teen  die  buitemuur  geplaas,  en  op  die  dak 
geklim.  Hy  het  oor  die  skoorsteen  gebuig.  Gawie  was  nog 
een  stryk  deur  aan  die  laster  toe  ’n  diep  grafstem  hom 
deur  die  skoorsteen-opening  bereik:  „Gabriël,  Gabriël, 

waarom  vervolg  jy  my  so?”  ’n  Dik  straal  water  het  op 
hom  neergereën.  Gawie  het  op  die  vloer  neergeslaan  en 
gebid  soos  weinig  seker  nog  nooit  gebid  het.  Vanaf  daardie 
aand  was  hy  ’n  ander  mens,  en  baie  van  die  ou  mense 
beweer  dat  die  besluit  om  „predikant”  te  word  op  daardie 
moment  by  hom  posgevat  het. 

Hy  was  nog  betreklik  jonk  toe  sy  ouers  hom  kort  na 
mekaar  ontval  het,  en  toe  was  dit  Abel  wat  die  uiters 
moeilike  taak  op  hom  geneem  het  om  sy  swaksinnige 
broertjie  te  voed  en  te  versorg. 

Die  jare  het  verbygegaan  en  Abel  het  ’n  bejaarde  en 
sieklike  man  geword  en  uiteindelik  die  stryd  teen  die 
dood  gewonne  gegee.  Nou  was  die  vyf-en-veertigjarige 
Gawie  geheel  en  al  aan  die  genade  van  ’n  onsimpatieke 
wêreld  oorgelaat.  Gelukkig  het  Wilgerdal  oor  ’n  staats- 
ondersteunde  oue-tehuis  beskik,  en  in  hierdie  kleurlose 
gebou  het  die  gemeenskap  hom  afgelaai  en  verder  aan 
sy  lot  oorgelaat,  omdat  hy  nie  juis  mal  genoeg  was  om 
na  ’n  gestig  vir  kranksinniges  gestuur  te  word  nie,  maar 
ook  geensins  in  staat  om  vir  sy  eie  bestaan  verantwoordelik 
te  wees  nie. 

Maar  Gawie  het  ’n  besige  lewe  gelei.  Die  pastorie  het 
hom  gereëld  van  ou  klere  voorsien  omdat  hy  beslis  geweier 
het  om  in  enige  ander  uitrusting  as  dié  van  ’n  predikant 
in  die  openbaar  te  verskyn.  Na  die  beste  van  sy  vermoë 
het  hy  dan  die  baadjiemoue  en  broekspype  verkort  om 
sy  gestaltetjie  te  pas,  en  waar  die  klok  gelui  het,  was  hy 
by,  letterlik.  Veral  het  hy  ’n  hartstogtelike  voorliefde  vir 
begrafnisse  gekoester,  en  ek  kan  my  nie  een  teraarde- 
bestelling  in  die  geheue  roep  waar  hy  nie  prominent  op 
die  randjie  van  die  oop  graf  langs  die  leraar  stelling 
ingeneem  het  nie.  Heel  dikwels  het  dit  dan  ook  gebeur 
dat  hy  na  afloop  van  die  lykrede  tot  groot  ontsteltenis 
en  ergemis  van  die  bedroefde  agterblywendes,  ’n  paar 
woorde  van  gebed  uit  sy  eie  gestamel  het,  ongenooid.  By 
een  geleentheid  was  hy  darem  genoodsaak  om  sy  waardig- 
heid  prys  te  gee.  Dit  was  ’n  vooraanstaande  inwoner  van 
Wilgerdal  wat  daardie  middag  aan  die  kluite  toevertrou 
moes  word  en  die  opkoms  was  groot.  Hoewel  Gawie  vroeg- 
vroeg  al  gesorg  het  dat  hy  sy  gewone  posisie  ingeneem 
het,  het  die  skare  belangstellendes  om  die  graf  hom  stadig 
maar  seker  verdring.  So  hard  was  hy  besig  om  verlore 
veld  te  probeer  herwin  dat  hy  nooit  agter  hom  gekyk 
het  nie.  Ongemerk  was  hy  besig  om  te  beweeg  in  die 
rigting  van  ’n  ander  gapende  graf  wat  nog  op  sy  inwoner 
gewag  het . . . 

Eers  nadat  ’n  gesangvers  klaar  gesing  is  en  ’n  asemlose 
stilte  gedaal  het  terwyl  almal  op  die  woorde  van  die 
leraar  gewag  het,  het  ’n  benoude  stemmetjie  opgeklink: 
„Og,  red  my  nou  of  ik  vergaat!”  A1  die  aanwesiges  het 
hulle  oë  verskrik  in  die  rigting  van  die  geluid  gedraai. 
Daar  was  niks  — net  ’n  gat  in  die  grond.  Toe  het  hulle 
hul  oë  uitgevryf  en  weer  gekyk.  ’n  Swart  hoedjie  het  met 
’n  sierlike  boog  uit  die  ses  voet  diep  grafopening  getrek 
en  weer  teruggeval.  Die  prosedure  is  herhaal  en  ’n  paar 
mans  het  nadergestaan  en  ingeloer.  Gawie,  predikantspak 
en  al,  was  van  kop  tot  tone  besmeer  met  rooi  modder. 

Gawie  kon  nie  lees  of  skryf  nie,  selfs  nie  die  uur  van 
die  dag  op  ’n  horlosie  lees  nie,  maar  nietemin  het  iemand 
hom  eendag  ’n  ou  polshorlosie  present  gegee  waarvan  die 
veer  gebreek  en  die  grootste  gedeelte  van  die  ratwerk 
op  soek  was.  Hy  was  nie  min  trots  op  die  pronkstuk  nie, 
en  kort-kort  het  hy  na  die  ledige  huurmotorbestuurders 
op  die  „Cab  Stand”  gegaan  om  dit  vir  hom  volgens  die 
kerkhorlosie  op  die  regte  tyd  te  stel.  Hierdie  horlosie  en 
’n  verweerde  sakbybeltjie  met  gekleurde  prente  daarin, 
wat  gewoonlik  as  gesangboek  diens  gedoen  het,  was, 
benewens  sy  swart  pak,  sy  kosbaarste  besittings.  Hy  het 
die  kerk  gereëld  besoek  en  hier,  helaas,  moet  ek  ou  Gawie 
se  een  groot  swak  punt  aan  die  lig  bring.  Hy  het  naamlik 
altyd  in  die  kerkdeur  geaarsel,  sy  rooi  ogies  oor  die 
aanwesiges  laat  dwaal,  en  dan  sonder  meer  by  die  aantrek- 
likste  groep  dametjies  na  sy  smaak  gaan  plaasneem.  As 
die  nooiens  dan,  óf  neusoptrekkend  of  giggelend  so  ver 
moontlik  van  hom  af  wegskuif,  sou  hy  doodluiters  sy  blik 
verder  laat  gaan,  opstaan,  en  hom  langs  ’n  ander  skoonheid 
gaan  neervly.  Wanneer  hy  uiteindelik  sy  sit  gekry  het, 
het  hy  sy  Bybeltjie  te  voorskyn  gehaal  en  luidkeels  Psalms 
en  Gesange  daaruit  gesing  saam  met  die  gemeente,  al  is 
die  boekie  dan  ook  meestal  onderstebo  gehou.  Telkens  is 
die  linkerarm  hoog  in  die  lug  gehou,  die  baadjiemou  op- 
geskuif,  en  die  polshorlosie  met  ’n  uitdrukking  van 
intelligensie  op  sy  gesig  geraadpleeg. 

Na  afloop  van  die  diens  sou  hy  dan  by  die  deur  plaas- 
neem,  hoed  in  die  hand,  en  elke  vertrekkende  gemeentelid 
met  ’n  goedige  knikkie  van  sy  swaar,  idiotiese  hoof 
begunstig. 

Soos  ek  reeds  vermeld  het,  was  die  ou  vir  die  hand- 
hawing  van  sy  waardigheid  na  die  uiterlik  dan  totaal 
van  die  agterdeur  van  die  pastorie  afhanklik.  Waar  daar 
aalmoese  aan  die  behoeftiges  uitgedeel  is,  was  hy  gewoonlik 

op  die  voorpunt,  en  bewaar  die  arme  rantsoenier  as  hy 
nie,  na  sy  mening,  sy  regmatige  aandeel  ontvang  het  nie! 
Dan  het  sy  ou  onverdraagsaamheid,  wat  destyds  tot  die 
vuurherd-episode  gelei  het,  sig  weer  deeglik  laat  geld. 
By  so  ’n  geleentheid,  byvoorbeeld,  het  mev.  ds.  Van  Blerk 
grapsgewyse  in  Engels  aan  hom  gesê:  „Sorry,  Gawie, 
nothing  to  do  for  you  today!”  Hy  het  haar  met  onbedekte 
wrewel  aangegluur  en  toe  teruggebyt:  ,,Nattieng  toe  doe 
for  mie?  Joe  poet  jór  dêm  tjiek  ien  jór  pókkit!” 

Maar  in  elkeen  se  lewe,  selfs  in  dié  van  die  eenvoudigstes 
onder  ons,  kom  daar  ’n  dag  wat  die  eentonige  reëlmatigheid 
van  dinge  onderbreek,  ’n  dag  wat  ’n  nuwe  wending  aan 
ons  lewensloop  gee,  nuwe  begeertes  laat  opflikker,  nuwe 
belange,  nuwe  ideale  op  die  horison  laat  verskyn.  Ou  Gawie 
was  geen  uitsondering  nie.  Wêreldoorlog  nommer  twee  het 
naamlik  met  woeste  geweld  oor  weerlose  Europe  losgebars, 
en  weldra  was  nagenoeg  die  hele  aardbol  in  vlamme  gehul. 

Omdat  Wilgerdal  ’n  strategiese  ideale  ligging  het,  het 
die  staatsowerhede  onmiddellik  ’n  groot  oefenkamp  vir 
die  Unie  se  verdedigingsmagte  daar  aangelê.  Die  dorp  het 
’n  kakiekleur  aangeneem.  Die  geklap  van  swaar  gestewelde 
voete  het  voortdurend  van  die  plaveisels  opgeklink.  Pantser- 
motors  en  ligte  tenks  het  ’n  groot  gedeelte  van  die  straat- 
verkeer  uitgemaak.  Die  geronk  van  vliegtuie  het  eentonig 
geword.  Hierdie  toedrag  van  sake  het  ’n  blitssnelle  meta- 
morfose  in  Gawie  Odendaal  teweeggebring.  Die  swart 
lakense  uitrusting  het  plek  gemaak  vir  ’n  kakie  hemp 
en  kortbroek,  bruin  kouse  met  ’n  magdom  van  aartappels, 
en  ’n  paar  geweldige  velskoene  met  donkiehoewe  onder 
die  hakke.  As  hooftooisel  het  ’n  helmet  gedien,  een  van 
daardie  soort  wat  ou  Katzmann  destyds  tweedehands  teen 
3/9  verkoop  het.  Verder  was  hy  van  kop  tot  toon  met 
blink  knopies  en  omamentjies  versier  wat  gewissel  het 
van  ’n  blomryke  borsspeld  tot  ’n  knopie  met  ’n  motor- 
advertensie  daarop.  Op  sy  hangskouertjies  het  twee  rooi 
flennielappe  gevlam  en  onder  sy  arms  was  ’n  stuk  riet 
van  twee  voet  lank  vasgeknyp.  Daar  was  ’n  nuwe  lig  in 
sy  oë  en  amper  iets  ferms  in  sy  stap.  Nou  kon  ’n  mens 
hom  altyd  in  die  nabyheid  van  die  militêre  kamp  aantref, 
meestal  net  buitekant  die  streng  bewaakte  hek,  styf  op 
aandag.  Wanneer  enige  van  die  manskappe  by  die  hek 
in  of  uit  geloop  het,  of  wanneer  hy  enige  persoon  in  ’n 
militêre  uniform  op  straat  verbygeloop  het,  het  hy  flink 
gesalueer,  ongeag  van  rang  of  kleur.  Baie  gou  het  die 
kêrels  aan  hom  gewoond  geraak  en  hulle  goedige  geskerts 

het  hom  laat  swel  van  trots,  want  hy  het  homself  as  een 
van  hulle  beskou,  ’n  ware  soldaat. 

Die  kerk  het  hy  egter  nie  afgeskeep  nie.  Daar  is  gereëld 
kerkparades  vir  die  troepe  gereël,  dan  het  ’n  seksie  van 
hulle  onder  die  bevel  van  ’n  sersant  in  gelid  aangemarsjeer 
na  die  godsgebou,  waar  huUe  sitplekke  heel  voor  vir  hulle 
gereserveer  is.  Hierdie  parades  het  Gawie  nooit  misgeloop 
nie.  Soos  ’n  getroue  hond  het  hy  skuins  agter  die  seksie 
gemarsjeer  en  skuins  agter  hulle  plaasgeneem  in  die  kerk- 
banke.  Van  die  kerk  af  het  hy  saam  terugmarsjeer  kamp 
toe,  waar  hy  natuurlik  by  die  hek  moes  agterbly.  Dan 
het  hy  maar  weer  styf  op  aandag  daar  plek  ingeneem.  Die 
bevelvoerende  offisiere  het  hom  óf  nooit  raakgesien  nie  óf 
geheel  en  al  geïgnoreer. 

Toe  het  Gawie  se  beker  van  geluk  volgeloop.  Daar  het 
naamlik  ’n  kapelaan  van  die  een  of  ander  Engelse  gemeente, 
majoor  Mansfield,  in  die  kamp  aangekom  om  as  herder 
op  te  tree  vir  die  groepie  manne  wat  aan  sy  kerk  behoort 
het.  Toe  Gawie  dus  vir  die  eerste  maal  hierdie  heer  teëkom 
met  sy  deftige  garberdien-uniform,  swart  onderbaadjie,  en 
wit  boordjie,  het  hy  ’n  droom  verwesenlik  gesien.  Om  ’n 
soldaat  te  wees  en  dan  nog  ’n  predikant  daarby!  Dit  was 
die  toppunt  van  volmaaktheid ! Snaaks  dat  hy  nie  eerder 
aan  so  iets  gedink  het  nie.  Dit  is  dan  ook  onmiddellik  daarna 
dat  die  swart  onderbaadjie  en  wit  dassie  hul  verskyning 
voor  by  die  oopgeslane  kakiehemp  gemaak  het,  en  nou  het 
sy  geluk  geen  perke  geken  nie.  Hy  het  soos  ’n  pou  gepronk. 

Maar  die  oorlog  het  oorgewaai  en  stadig  maar  seker 
het  dinge  na  hulle  normale  gang  teruggekeer.  Daar  is  al 
hoe  minder  militêre  uniforms  op  straat  opgemerk,  en  die 
kamp  het  leeg  en  verlate  gelê  en  slegs  gedien  as  speelplek 
vir  die  dorp  se  kinders.  Toe  is  ou  Gawie  op  een  goeie 
more  op  die  dorp  opgemerk  in  sy  swart  pak  met  sy  sombere 
hoedjie  op.  In  plaas  van  die  twee-voet  riet  was  die  ou 
sakbybeltjie  van  weleer  weer  stewig  onder  sy  arm  vasge- 
knyp.  Stil  en  gelate  het  hy  na  die  „burgerlike”  lewe  terug- 
gekeer  en  hom  daarby  aangepas.  Hy  was  weer  ons  ou 
Gawie  van  ouds  en  het  sy  weg  van  voorheen  met  koddige 
waardigheid  bewandel  asof  daar  werklik  niks  tussenin 
voorgeval  het  nie. 

Ek  het  my  tuisdorp  verlaat  en  die  wye  wêreld  ingegaan 
en  die  ou  siel  vergeet.  Onlangs  het  ek,  by  my  terugkeer 
hier,  vemeem  dat  hy  feitlik  bedlêend  was  en  selde  of  ooit 
meer  op  straat  opgemerk  is.  Die  plan  was  nog  al  die  tyd 
om  hom  daar  in  die  oue-tehuis  te  gaan  besoek  en  iets  te 

ete  te  neem.  Maar  wat,  mens  stel  mos  maar  gedurig  hierdie 
onbeduidende  ou  sakies  uit  totdat  dit  te  laat  is. 

En  gister  is  ou  Gawie  toe  begrawe.  Ek  is  bly  dat  ek 
darem  die  geleentheid  gehad  het  om  ’n  laaste  hiildeblykie 
aan  hom  te  bring  deur  by  sy  begrafnis  teenwoordig  te 
wees.  Ek  voel  net  dat  Wilgerdal  se  inwoners  hom  nie  reg 
behandel  het  nie.  As  dit  enigeen  van  hulle  was  wat  gister 
ter  ruste  gelê  is,  en  ou  Gawie  was  nog  lewend  en  enigsins 
in  die  vermoë,  is  ek  seker  daarvan  dat  hy  nooit  daar  sou 
weggebly  het  nie. 

ïóóe^ 

GABRIËL  OOR  DIE  LAEVELD 

Van  Nelspruit  tot  by  Kiepersol 
rank  groen  en  geel  die  rante  vol . . . 

Van  Plaston  tot  by  Malelane 
was  eens  die  Eden-pad  gebaan; 
en  hier  uit  tye  oud  en  grys 
ontstaan  opnuut  die  Paradys  . . . 

Bo-op  die  rant  by  Witrivier 
staan  ek,  die  sanger  met  my  lier, 
en  met  die  ruising  van  my  lied 
sien  ek  ’n  wonderwerk  geskied: 

Die  diep  rivier  se  waters  maal 
onrustig  in  die  seekoeigat, 
want  op  sy  oewers  blink  die  staal 
en  Dieselmotors  suig  en  vat 
ruim  uit  sy  oorvloed  na  die  land 
sy  lafenis  vir  mens  en  plant. 

Groen  boorde,  geel  gelaai,  verrys, 
verdring  die  wilde-boom  en  -bos, 
bring  orde  in  die  Paradys 
met  ryp  lemoen  en  piesangtros. 

Vanaf  die  kruin  van  Anderson, 
die  spitse  bokant  Barberton 
daal  met  die  vroeë  moregloed 
soos  geursels  wat  verkwik  en  voed 
en  lug  en  aarde  samesmelt, 

’n  seën  oor  die  Laeveld. 

In  watter  poort  in  hierdie  land 
het  met  die  blink  swaard  in  sy  hand 
die  trotse  Engel  eens  gestaan 
en  twee  paar  voete  traag  sien  gaan 
die  verre  onbekende  in? 

Bespeur  ek,  sanger  met  die  lier, 
vanaf  die  rant  bo  Witrivier 
die  tekens  van  ’n  herbegin? 

Van  Alkmaar  tot  by  Gravelotte 
sien  ek  ’n  nuwe  gaarde  bot; 

’n  nuwe  lewe  pols  en  bruis . . . 

Hoor  ek  ’n  vreemde  vlerkgeruis? 

TROOS 

Soms  in  die  late  aanduur  as  ek  vry 
en  sorgloos  my  gedagtes  koers  laat  vat 
soos  spierwit  voëls  saam  op  die  son  se  pad, 
kom  een  ou  hamerkop  alleen  verby, 

dié  kwelgedagte  wat  my  sag  laat  kreun: 
so  baie  roem  op  vyf  of  ses  en  meer, 
pilare,  soos  die  Skrif  uitdruklik  leer, 
en  daar’s  net  een  op  wie  ek  eens  kan  steun. 

Maar  dan  dink  ek  aan  Gídeon  se  kroos: 

Van  hom  het  sewentig  min  een  gesterf 
om  een  ’n  troon  vol  dorings  te  laat  erf 
en  een  verjaag  te  sien.  Dis  dan  my  troos: 

Die  groot  getal  gee  nie  die  een  wat  glo, 
maar  die  genade  wat  stil  drup  van  Bo. 

EEN  PROEF  IN  NEDERLANDSCH 

Eens  ging  een  kleine  kind  bij  mij  voorbij, 
een  meisje  waar  ik  wachtte  in  den  straat. 
lets  goeds  en  moois  trof  mij  in  haar  gelaat.  — 
Dat  beeld  vertoefde  lang  daarna  bij  mij. 

Een  ander  dag  zag  ik  een  dronken  heer  — 
hij  slingerde  bij  mij  voorbij  op  straat. 

En  toen  ik  op  keek  in  zijn  stroef  gelaat, 
zag  ik  dat  meisje  in  zijn  oogen  weer. 

A1  ben  ik  diep  gevallen  weet  ik  dat 
er  iets  nog  blijft  dat  ’t  kwade  nimmer  schaadt, 
iets  goeds  en  moois  in  mij  — noodwendig  had 
Iskáriot  geen  akelig  gelaat. 

God  schiep  de  mens  naar  zijn  goed  beeltenis 
en  schenkt  de  slechtsten  noch  zijn  lafenis. 

KWATRYN 

Eerlike  (?)  Stap  Vorentoe 

’n  Klonkie  op  ’n  donkiekar 
al  voor  my  motor  in  die  pad. 

Hoe  sal  dit  wees  as  hy  die  stuur 
en  ek  die  leisels  vat? 


50 


(Die  Digter  van  die  Moabiter-Sonnette) 
MARCEL  R.  BREYNE 


Wellig  is  dit  die  eerste  keer  dat  in  Suid-Afrika  oor  daardie 
veelsydige  professor  en  begaafde  digter  Albrecht  Haushofer 
geskryf  word,  wat  in  die  dae  van  Duitsland  se  ineenstor- 
ting,  in  Mei  1945,  sy  tragiese  dood  gevind  het.  Ek  doen 
dit  nie  sonder  ’n  diepe  innerlike  ontroering  nie,  aangesien 
ek  self  van  1940-45  met  Haushofer  aan  dieselfde  fakulteit 
van  die  Berlynse  Universiteit  gewerk,  en  in  die  laaste  dae 
van  sy  lewe  nog  gemeenskaplik  ’n  pro-Seminarium  deur- 
gevoer  het. 

Albrecht  Haushofer  is  op  9 Januarie  1903  as  seun  van 
die  bekende  geo-politikus  prof.  Karl  Haushofer  gebore  en 
het  dan  ook,  die  voetstappe  van  sy  vader  volgend,  heel 
jonk  al  professor  vir  geografie  en  geo-politiek  aan  die 
Berlynse  Universiteit  geword.  In  ’n  ouerlike  huis  groot- 
geword,  waar  wêreldwye  belange  aan  die  dagorde  was, 
verder  deur  sy  eie  veelsydige  en  grondige  studie  van  die 
politieke  strominge  in  die  wêreld  en  met  die  magsfere  van 
die  Angelsaksiese  volkere  vertroud,  was  Albrecht  Haushofer 
van  die  begin  af  ’n  vurige  teenstander  van  die  totalitêre 
Hitlerbewind,  en  jare  voor  die  oorlog  al  ’n  hartstogtelike 
roeper  in  die  woestyn. 

Aangesien  hy  dit  nie  openlik  kon  doen  nie,  het  hy  sy 
waarskuwinge  en  voorspellinge  van  die  naderende  onheil 
in  ’n  reeks  historiese  versdramas  gekleed,  om  so  tot  sy  volk 
te  kan  praat.  Daarin  het  hy,  volgende  sy  eie  woorde,  nie 
alleen  die  letzten  Grossen,  die  ersten  Wissenden  der  friihen 
Welt  uitgebeeld  nie,  maar  ook  sy  onbestrede  digterlike  talent 
geopenbaar.  Drie  dramas  het  die  lig  gesien,  Scipio  (1934), 
SuTla  (1938)  en  Augustus  (1939),  terwyl  die  dramatiese 
fragmente  Die  Makkedonen,  Thomas  Morus  en  die  Napo- 
leon-toneelspel  Die  Bombe  onvoltooid  gebly  het. 

Ek  moet  beken  dat  ek  in  die  jare  van  ons  gemeenskaplike 
werk  van  Albrecht  Haushofer  as  digter  maar  min  geweet 
het.  Die  meeste  van  sy  dramas  het  onder  die  skuilnaam 
,,Kassandro”  verskyn.  Dit  was  onder  ons  wel  bekend,  dat 
Rudolf  Hess  as  student  in  Miinchen  aan  die  voete  yan  sy 
professorale  vader  gesit  het  en  na  die  mislukte  nasionaal- 

sosialistiese  staatsgreep  in  Munchen  in  die  huis  van  die 
Haushofers  ’n  skuilplek  gevind  het.  Dit  word  selfs  beweer 
dat  Hess  se  vlug  na  Engeland  onder  die  sterk  invloed  van 
Albrecht  Haushofer  onderneem  is.  In  elk  geval  het  Hess  ’n 
visitekaartjie  van  Haushofer  aan  ’n  vooraanstaande  Engels- 
man  in  sy  sak  gehad. 

Dit  was  dus  duidelik  dat  Albrecht  Haushofer,  bewus  van 
die  naderende  onheil,  aansluiting  by  die  ondergrondse 
beweging  van  Graaf  Moltke  en  York  von  Wartenburg 
gevind  en  seker  ook  gesoek  het.  Maar  vir  die  veelwetende 
en  vurige  maanroeper  was  die  onbesliste  en  talmende 
optrede  van  daardie  groep  rebelle,  ou-soldate  en  diplomate 
te  langsaam  en  meer  ’n  nagmerre  as  ’n  lig  vir  die  toekoms. 
En  toe  op  20  Julie  1944  die  aanslag  op  Hitler  misluk,  het 
Haushofer  geweet  wat  vir  hom  en  al  die  andere  nou  te 
wag  staan:  die  onverbiddelike  vernietiging.  Hy  skryf: 

Nun  scheiteren  sie  — und  wir.  In  letzter  Not 
versuchter  Griff  zum  Steuer  ist  misslungen. 

Jetzt  warten  wir  bis  uns  die  See  verschlungen . . . 

Hul  het  misluk  — en  ons!  Misluk  het  nou 
in  hoogste  nood,  die  greep  na  die  bewind, 
nou  wag  ons,  tot  die  see  ons  allegar  verslind. 

Aangesien  hy  nie  dadelik  kon  gevind  word  nie,  het  die 
speurdershande  eers  vriende  van  hom,  studente,  ja  sy  broer 
en  sy  beroemde  vader,  die  geo-politikus  Karl  Haushofer, 
wat  dan  in  1946  saam  met  sy  vrou  selfmoord  gepleeg 
het,  gearresteer.  Maar  ook  hy  kon  nie  ontsnap  nie.  Hulle 
het  Albrecht  Haushofer  gevang,  toe  hy  oor  die  Tiroolse 
grens  na  Italië  wou  vlug  en  hom  na  Berlyn  teruggebring, 
waar  hy  met  die  ander  lede  van  die  sameswering  in  die 
bekende  Moabiter-tronk  opgesluit  is.  Ook  sy  eie  broer  was 
onder  die  gevangenes. 

Tussen  die  kaal  mure  van  die  tronk,  in  die  dodesel,  waar 
hy,  wagtend  op  sy  vonnis,  die  volgende  maande,  die  laaste 
van  sy  lewe,  vertoef  het,  het  digterlike  werk  ontstaan, 
waaroor  ek  hier  een  en  ander  wil  meedeel,  die  Moabiter 
Sonette,  wat  kort  na  sy  dood  in  1946  verskyn  het. 

Nog  duidelik  staan  die  dag  my  voor  die  gees,  toe  die 
dekaan  van  ons  fakulteit  teen  die  middag  die  dosente- 
kollegium  haastig  saamgeroep  het.  Ons  het  aan  die  groot 
lang  tafel  plaasgeneem  in  die  konferensiekamer  van  die 
bekende  Schinkelgebou  teenoor  die  Keiserlike  Slot.  Enkele 
stoele  het  leeg  gebly.  Ook  dié  van  ons  kollega  Albrecht 

Haushofer.  Wat  het  gebeur?  Die  skaduwees  van  die  nade- 
rende  instorting  het  al  onheilspellend  oor  die  miljoenestad 
gelê.  Die  verklaring  van  die  dekaan  oor  die  verdwyning 
van  Albrecht  Haushofer  was  vaag  en  onbevredigend.  Wat 
my  persoonlik  betref,  so  het  ek  die  opdrag  gekry,  om  die 
gemeenskaplike  proseminarium  met  Haushofer  nou  voor- 
lopig  alleen  deur  te  voer. 

Dit  was  begin  van  Meimaand  1945.  Die  Russiese  leërs 
het  uit  die  ooste  steeds  nader  en  nader  aan  Berlyn  opgeruk. 
In  die  vroeë  more-ure  van  die  12e  Mei  het  buitekant  die 
sombere  mure  van  die  Moabiter-tronk  sewe  skote  geklap 
en  daardie  dag  het  die  broer  en  ’n  assistente  van  die 
professor  langs  die  pad  die  lyke  van  sewe  politieke  gevan- 
genes,  waaronder  ook  Albrecht  Haushofer,  gevind.  In  sy 
verkluimde  hand  het  hy  ’n  bundeltjie  digbeskrewe  blaadjies 
papier  vasgehou:  die  boodskap  van  ’n  universele  gees  en 
’n  hartstogtelike  stryer  vir  die  vryheid,  die  facit  van 
iemand  wat  op  die  groot  skaakspel  van  die  lewe  die 
grootste  inset  gewaag  maar  nie  gewin  het  nie. 

Miljoene  menselewens  is  tydens  die  laaste  groot  wêreld- 
brand  vemietig,  dikwels  op  die  gruwelikste  manier.  In 
Berlyn  alleen  amper  eenmiljoen  weerlose  vrouens  en  kin- 
ders,  grysaards,  moeders  en  dogters,  in  flenters  geskeur 
deur  die  duisende  tonne  springstof  wat  die  vyandelike 
bombereskaders  neergestort  het.  In  Hamburg  en  Dresden 
derduisende  in  één  dag  of  één  enkele  nag.  Soos  lewende, 
laaiende  fakkels  het  hulle  deur  die  brandende  strate  gevlug. 
Daarteenoor  mag  die  lot  van  Albrecht  Haushofer  van 
minder  betekenis  lyk.  Maar  in  dié  toneel  in  die  mórenewel 
van  die  12e  Mei  1945,  toe  die  broer  en  die  assistente 
hulle  oor  die  lyk  gebuig  het,  lê  ’n  sterke  simboliese  krag. 
Wat  die  dode  in  sy  verkluimde  hande  vasgeklem  het,  was 
’n  deel  van  daardie  ideale  waarvoor  hy  sy  lewe  moes  laat 
— die  verganklike  mens  het  hulle  gedood,  maar  sy  gedagtes 
het  bly  lewe. 

Langer  as  sy  wetenskaplike  werk  oor  geografie  en  geo- 
politiek,  wat  na  sy  dood  in  1950  onder  die  titel  AUgemeine 
politische  Geographie  und  Geopolitiek  verskyn  het,  sal 
daardie  Moábiter  Sonette  bly  lewe.  In  daardie  30  gediggies 
het  Haushofer,  bewus  van  die  naderende  dood,  nog  eenmaal 
die  innerlike  etappes  van  sy  eie  aardse  lewe  deurwandel: 
moederliefde  en  menseliefde,  diepe  bewussyn  van  die  groot 
leed  wat  oor  sy  volk  en  vaderland  sou  kom,  alles  beheers, 
’n  egte  tragiek,  soos  ons  dit  by  die  antieke  vind,  daardie 
verbete  woede  oor  die  magteloosheid  van  die  held  teenoor 
’n  onverbiddelike  noodlot  wat  sterker  is  as  hy. 

Om  te  sluit  volg  hier  twee  sonnette  van  Haushofer  in 
’n  Afrikaanse  omdigting  wat  twee  aspekte  uit  die  lewe  van 
dié  professor-digter  besonder  kenskets: 

MOEDER 

Ek  sien  jou  in  ’n  kers  se  ligkring  staan, 
daar  in  die  gaping  van  ’n  donk’re  poort, 

Jy  voel  die  koue  uit  die  berge  waai, 
jy  bibber,  Moeder,  maar  jy  wil  nie  gaan. 

Jou  oog  vervolg  my,  vlugtend  deur  die  nag, 
die  noodlotongewisheid  tegemoet, 
nog  met  ’n  glimlag,  waar  die  traan  deur  breek, 
dog  met  ’n  smart,  wat  ook  geen  hoop  versag. 

Ek  sien  jou,  Moeder,  in  jou  liefde  se  lig, 
met  sidderende  gryse  hare  staan. 

Jy  voel  die  donker,  grote  koelte  waai. 

En  stadig,  stadig  sink  jou  bleek  gesig. 
nog  altyd  flakker  ver  die  kers  se  lig  — 

Jy  bibber,  Moeder,  Moeder,  wil  tog  binnegaan! 

Vir  dié  wat  belang  stel  in  die  oorspronklike  Duitse  teks 
volg  hier  ook  die  sonnet  in  Duits: 

IN  FESSELN 

Fur  den,  der  náchtlich  in  ihr  schlafen  soll, 
so  kahl  die  Zelle  schien,  so  reich  an  Leben 
sind  ihre  Wánde,  Schuld  und  Schiecksal  weben 
mit  grauen  Schleiern  ihr  Gewolbe  voll. 

Von  allem  Leid,  das  diesen  Bau  erfullt, 
ist  imter  Mauerwerk  und  Eisengittern 
ein  Hauch  lebendig,  ein  geheimes  Zittern, 
das  andrer  Seelen  tiefe  Not  enthiillt. 

Ich  bin  der  erste  nicht  in  diesem  Raum, 
in  dessen  Handgelenk  die  Fessel  schneidet, 
an  dessen  Gram  sich  fremder  Wille  weidet. 

Der  Schlaf  wird  Wachen  wie  das  Wachen  Traum, 
indem  ich  lausche,  spiir’  ich  durch  die  Wánde 
das  Beben  vieler  briiderlicher  Hánde. 

IN  BOEIE 


Vir  wie  daarin  moet  rus  soek  elke  nag, 
lyk  kaal  die  sel,  maar  ryk  aan  lewe 
is  al  die  mure  — skuld  en  noodlot  dek  toe 
met  donkre  sluiers  die  gewelwe  sag. 

Van  al  die  leed  waar  vol  van  is  die  sel 
is  onder  klip  — en  ystertraliewerk 
’n  sweem  te  speur,  ’n  heimnisvol  gesidder 
wat  ons  van  andere  se  wrange  nood  vertel. 

Ek  is  die  eerste  nie  in  hierdie  plek, 
deur  wie  se  handgewrig  die  boeie  skaaf, 
en  vreemde  mag  hom  aan  sy  droefnis  laaf. 

Die  slaap  word  waak  en  ook  die  waak  word  droom, 
terwyl  ek  luister,  speur  ek  deur  die  wande 
die  siddring  van  so  baie  broederhande. 

WYDING 

Maansagte  wolke.  Soele  wind. 
Skuif’lend  die  skyf 
in  sy  trae  gang. 

Vrede  op  aarde  . . . Heilandkind, 

was  dit  óók  so  in  die  dae  her, 

die  dae  toe  U met  blote  voet 

die  wond’re  skepping  van  Vaderhand 

in  jeugdige  aanskouing  het  betree 

en  die  blink  van  die  wolke 

die  skitter  van  die  sterre 

versag  het  met  ’n  skynsel 

sagter  as  sneeu, 

met  die  glans 

van  U genadige  liefde? 

Het  U toe  ook,  Heiland, 
in  die  dieptes 
van  ruimte  en  tyd 
gestaar, 

en  daarin  ontwaar 

die  beeld  van  God’like  ewigheid? 

Aan  HENRI  ROUZON 
Vertaal  deur  G.  DEKKER 

Mevr.  Lefêvre  was  ’n  dame  van  die  platteland,  ’n  weduwee, 
een  van  die  baster-boervroue  met  linte  en  hoede  met  strikke, 
een  van  die  mense  wie  se  uitspraak  ’n  gebrekkige  opvoe- 
ding  verraai  en  wat  in  die  openbaar  ’n  deftige  houding 
aanneem  terwyl  hulle  onder  ’n  komiese  en  opgedirkte 
uiterlik  die  siel  van  ’n  stompsinnige,  aanmatigende  wese 
verberg,  soos  hulle  hul  groot  rooi  hande  wegsteek  onder 
syhandskoene. 

Sy  het  as  diensbode  ’n  deeglike,  heel  eenvoudige  platte- 
landsvrou  met  die  naam  Rose  gehad. 

Die  twee  vroue  het  ’n  klein  huis  met  groen  luike  bewoon 
langs  ’n  grootpad  in  Normandië  in  die  middel  van  die 
streek  Caux. 

Aangesien  hulle  voor  die  woning  ’n  smal  tuin  besit  het, 
het  huUe  bietjie  groente  verbou. 

Een  nag  is  ’n  dosyn  uie  gesteel. 

So  gou  Rose  die  diefstal  gemerk  het,  hardloop  sy  om 
Mevrou  te  waarsku,  wat  in  ’n  wolrok  ondertoe  kom.  Dit 
was  ’n  verslaenheid  en  ’n  ontsteltenis.  Daar  is  gesteel, 
mevr.  Lefêvre  is  besteel!  Daar  word  dus  diefstal  in  die 
streek  gepleeg,  en  dit  kan  hom  herhaal. 

Die  twee  verskrikte  vroue  bekyk  die  spore,  babbel, 
veronderstel  allerlei  dinge:  „Kyk,  hulle  het  dáárlangs 
gegaan.  Hulle  het  op  die  muur  getrap,  en  hulle  het  in  die 
blombedding  gespring.” 

En  hulle  is  vol  vrees  vir  die  toekoms.  Hoe  kan  mens 
nou  nog  nistig  slaap! 

Die  gerug  van  die  diefstal  het  versprei.  Die  bure  kom, 
maak  beweringe,  bespreek  die  saak  op  hulle  beurt;  en  die 
twee  vroue  maak  huUe  opmerkings  en  verduidelikings  aan 
elkeen  wat  bykom. 

’n  Naburige  boer  gee  hulle  die  raad:  „Julle  moet  ’n  hond 
aanhou.” 

Dít  was  waar;  huUe  moes  ’n  hond  aanhou,  al  was  dit 
maar  net  om  te  waarsku.  Nie  ’n  groot  hond  nie,  hemel, 
nee!  Wat  sou  hulle  met  ’n  groot  hond  aanvang!  Hy  sou 

hulle  bankrot  vreet.  Maar  ’n  klein  hondjie,  ’n  klein  kef- 
brakkie. 

Toe  die  mense  weg  was,  het  mevr.  Lefêvre  lank  gesels 
oor  die  voorstel  van  ’n  hond.  Nadat  sy  daaroor  nagedink 
het,  het  sy  baie  besware  gemaak,  ontstel  by  die  gedagte 
aan  ’n  bak  vol  kos.  Want  sy  was  een  van  daardie  soort 
suinige  plattelandsvroue  wat  altyd  sente  in  hulle  sak  dra 
om  met  veel  vertoon  aalmoes  te  doen  aan  die  armes  langs 
die  pad  en  om  vir  die  Sondagkollekte  te  gee. 

Rose,  wat  van  diere  gehou  het,  het  haar  argumente 
aangevoer  en  handig  verdedig.  Daar  is  dus  besluit  om  ’n 
hondjie  te  kry,  ’n  baie  klein  hondjie. 

Hulle  het  begin  soek,  maar  hulle  het  net  groot  honde 
gekry,  kosvreters  om  van  te  bewe.  Die  kruidenier  van 
Rolleville  het  wel  ’n  kleintjie  gehad,  maar  hy  het  twee 
frank  geëis  vir  sy  onkoste  om  hom  groot  te  maak.  Mevr. 
Lefêvre  het  verklaar  dat  sy  heeltemal  bereid  was  om  ’n 
brakkie  kos  te  gee  maar  dat  sy  nie  een  sou  koop  nie. 

Nou  ja,  die  bakker,  wat  op  hoogte  van  sake  was,  bring 
toe  een  oggend  ’n  snaakse  klein  diertjie,  heeltemal  geel, 
amper  sonder  pote,  met  ’n  sobs  ’n  krokodil,  ’n  jakkals- 
kop  en  ’n  stert  soos  ’n  beuel,  ’n  pluim  net  so  groot  soos  sy 
hele  lyf.  ’n  Klant  van  hom  wou  daarvan  ontslae  raak. 
Mevr.  Lefêvre  het  hierdie  vuil  keffertjie,  wat  niks  gekos 
het  nie,  baie  mooi  gevind.  Rose  het  hom  omhels  en  toe 
gevra  wat  sy  naam  is.  Die  bakker  antwoord:  „Pierrot.” 

Hulle  het  hom  in  ’n  seepkissie  gehuisves  en  eers  water 
gegee  om  te  drink.  Hy  het  gedrink.  Daarna  het  hulle  hom 
’n  stuk  brood  gegee  om  te  eet.  Hy  het  geëet.  Mevr.  Lefêvre 
het  onrustig  geword  en  op  ’n  gedagte  gekom:  „As  hy  goed 
gewoond  is  aan  die  huis,  laat  ons  hom  los  loop.  Hy  sal 
sy  kos  vind  terwyl  hy  rondloop.” 

Hulle  het  hom  dan  ook  losgelaat,  wat  nie  verhinder  het 
dat  hy  baie  honger  was  nie.  Wel  het  hy  alleen  maar  gekef 
om  sy  rantsoen  te  vra,  maar  dáárom  het  hy  hardnekkig 
getjank. 

ledereen  kon  in  die  tuin  kom.  Pierrot  het  elkeen  wat 
gekom  het,  verwelkom  en  absoluut  stil  gebly. 

Mevr.  Lefêvre  het  egter  gewoond  geraak  aan  die  dier. 
Sy  het  hom  selfs  begin  liefkry  en  hom  met  haar  eie  hand 
van  tyd  tot  tyd  happies  brood  gegee,  in  die  sous  van  haar 
kos  gedoop.  Maar  sy  het  glad  nie  gedink  aan  die  belasting 
nie,  en  toe  hulle  agt  frank  van  haar  eis  — agt  frank, 
Mevrou! — vir  die  klein  brakkie  wat  nie  eers  kef  nie, 
het  sy  amper  flou  geval. 

Dadelik  is  besluit  om  ontslae  te  raak  van  Pierrot. 
Niemand  wou  hom  hê  nie;  almal  in  ’n  omtrek  van  tien 
myl  het  hom  geweier.  By  gebrek  aan  ’n  ander  uitweg  is 
toe  besluit  om  hom  te  laat  „grond  vreet.”  Die  mense  laat 
al  die  honde  waarvan  hulle  ontslae  wil  raak,  grond  vreet. 

In  die  middel  van  ’n  uitgestrekte  vlakte  sien  mens  ’n 
soort  hut,  of  liewer  ’n  baie  klein  rietdak  op  die  grond. 
Dis  die  ingang  van  die  mergelgroewe.  ’n  Groot  put  gaan 
regaf  in  die  aarde  tot  twintig  meter  diep  om  dan  uit  te 
loop  in  ’n  reeks  lang  m^mgange.  Een  maal  per  jaar  gaan 
mense  in  die  groewe  af  — dis  die  tyd  dat  die  mergeU  op 
die  lande  gestrooi  word.  Die  res  van  die  jaar  dien  dit  as 
kerkhof  vir  die  veroordeelde  honde,  en  dikwels  as  mens 
verby  die  opening  gaan,  khnk  ’n  klaende  gehuil,  woedende 
geblaf,  jammerlike  klagte  tot  jou  op.  Die  honde  van  die 
jagters  en  die  skaapherders  vlug  verskrik  van  die  omgewing 
van  hierdie  klaagput,  en  as  mens  daaroorheen  buig,  styg 
’n  afskuwelike  stank  van  ontbinding  af.  Afgryslike  dramas 
speel  hulle  daar  af  in  die  donker. 

As  ’n  dier  sedert  tien  of  twaalf  dae  op  die  bodem  aan 
die  verhonger  is,  gevoed  deur  die  onreine  oorblyfsels  van 
sy  voorgangers,  word  skielik  ’n  nuwe  dier,  groter  en  séker 
sterker,  afgegooi.  Daar  is  hulle,  alleen,  uitgehonger,  met 
vurige  oë.  Hulle  loer  op  mekaar,  volg  mekaar,  onseker,  vol 
vrees.  Maar  die  honger  dryf  huUe;  hulle  val  mekaar  aan, 
worstel  lank,  hardnekkig,  en  die  sterkste  een  eet  die 
swakste  op,  verslind  hom  lewendig. 

Toe  hulle  besluit  het  om  Pierrot  te  laat  „grond  vreet,” 
het  huUe  iemand  gesoek  om  dit  ten  uitvoer  te  bring.  Die 
padwerker  wat  die  pad  skoongemaak  het,  het  ses  stuiwers 
vir  die  opdrag  gevra,  wat  mevr.  Lefêvre  as  ’n  kranksinnige 
bedrag  beskou  het.  Die  kneg  van  die  buurman  was  tevrede 
met  vyf  stuiwers,  wat  nog  te  veel  was.  Rose  merk  toe  op 
dat  dit  beter  sou  wees  om  hom  self  te  bring,  want  dan 
sou  hy  nie  op  pad  ru  behandel  word  en  vantevore  op  hoogte 
van  sy  lot  gebring  word  nie.  Hulle  besluit  toe  dat  hulle 
albei  hom  teen  die  aand  sou  bring. 

Díe  aand  het  hulle  hom  ’n  bakkie  goeie  sop  met  ’n 
lekseltjie  botter  gegee.  Hy  het  dit  weggeslaan  tot  die  laaste 
druppel,  en,  onderwyl  hy  sy  stert  van  tevredenheid  waai, 
sit  Rose  hom  in  haar  voorskoot. 

HuUe  het  met  groot  treë  soos  wilddiewe  oor  die  vlakte 
gegaan.  Nie  te  lank  nie  of  hulle  kom  by  die  groewe  aan. 
Mevr.  Lefêvre  buig  oor  om  te  hoor  of  daar  nie  ander  diere 


1.  Mergel:  soort  vrugbare  grond  wat  as  kunsmls  gebrulk  word  (Vertaler). 

huil  nie.  Nee  — daar  was  nie  ander  nie.  Pierrot  sou  alleen 
wees.  Rose,  wat  gehuil  het,  soen  hom  toe  en  gooi  hom 
daarna  in  die  gat.  Albei  buig  met  gespitste  ore. 

Eers  hoor  hulle  ’n  dowwe  geluid,  toe  die  skrille,  hart- 
verskeurende  klag  van  ’n  dier  wat  seer  gekry  het,  toe  ’n 
reeks  klein  smartkrete,  toe  die  wanhoopsroep,  smeekbedes 
van  ’n  hond  wat  sy  kop  optel  na  die  opening. 

Het  hy  nie  gekef  nie!  Het  hy  nie  gekef  nie!  Hulle  is 
aangegryp  deur  wroeging,  ontsetting,  deur  ’n  oorwel- 
digende,  onverklaarbare  vrees,  en  hulle  hardloop  weg. 
Rose  het  vinniger  gehardloop,  en  mevr.  Lefêvre  roep: 
„Wag  vir  my,  Rose,  wag  vir  my!” 

Die  nag  was  vol  afgryslike  nagmerries.  Mevr.  Lefêvre 
het  gedroom  dat  sy  aan  tafel  gegaan  het  om  sop  te  eet, 
maar  toe  sy  die  sopkom  se  deksel  afneem,  was  Pierrot 
daarin.  Hy  spring  op  en  b^d:  haar  neus.  Sy  word  toe  wakker 
en  verbeel  haar  dat  sy  hom  nog  hoor  kef . Sy  luister  — sy 
het  haar  vergis.  Sy  slaap  weer  opnuut  in  en  is  op  ’n  groot 
pad,  ’n  eindelose  pad  waarmee  sy  stap.  Skielik  sien  sy  in 
die  middel  van  die  pad  ’n  mandjie,  ’n  groot  boeremandjie 
wat  daar  agtergelaat  is ; en  dié  mandjie  het  haar  met  vrees 
vervul.  Uiteindelik  maak  sy  dit  egter  oop : inmekaar  geduik 
sit  Pierrot  binnekant;  hy  gryp  haar  hand  en  wil  dit  nie  los 
nie.  Verskrik  hardloop  sy  weg  en  aan  haar  mou  die  hond 
wat  daar  vasgebyt  bly  hang. 

Dagbreek  staan  sy  op,  amper  mal,  en  hardloop  na  die 
groewe.  Hy  kef,  hy  kef  nog,  hy  het  dit  heelnag  gedoen. 
Sy  begin  snik  en  roep  hom  met  duisend  troetelnaampies. 
Hy  antwoord  met  al  die  gevoelige  buiginge  van  sy  honde- 
stem. 

Toe  wou  sy  hom  weer  sien  en  belowe  haarself  dat  sy 
hom  tot  sy  dood  gelukkig  sal  maak. 

Sy  hardloop  na  die  putgrawer  wat  belas  was  met  die 
uithaal  van  die  mergel,  en  vertel  hom  haar  geval.  Die  man 
luister  sonder  om  ’n  woord  te  sê.  Toe  sy  klaar  vertel  het, 
sê  hy:  „Wil  jy  jou  hond  hê?  Dit  sal  vier  frank  kos.” 

Sy  spring  op  — al  haar  droefheid  is  weg,  ineens.  „Vier 
frank!  Jy  is  tevrede  met  ’n  hongerloon,  nê!  Vier  frank!” 

Hy  antwoord:  „Glo  jy  dat  ek  my  toue,  my  katrolle  gaan 
bring,  dit  alles  opsit,  ondertoe  gaan  saam  met  my  kneg 
en  my  ook  nog  gaan  laat  byt  deur  jou  vervlakste  hond, 
alles  net  vir  die  plesier  om  hom  vir  jou  terug  te  gee?  Jy 
moes  hom  nooit  ingegooi  het  nie?” 

Verontwaardig  gaan  sy  weg.  Vier  frank! 

Dadelik  toe  sy  tuiskom,  roep  sy  Rose  en  vertel  haar  die 

eise  van  die  putgrawer.  Rose,  wat  altyd  gelate  was,  herhaal : 
„Vier  frank!  Dis  ’n  hele  klompie  geld,  Mevrou!” 

Toe  voeg  sy  daaraan  toe:  „Hoe  sou  dit  wees  as  ons 
vir  hom  kos  afgooi  sodat  hy  nie  dood  gaan  nie?” 

Mevr.  Lefêvre  het  vol  blydskap  ingestem,  en  hulle  is 
weer  op  pad  met  ’n  groot  stuk  brood  met  botter  daarop. 
Hulle  sny  dit  in  stukkies  wat  huUe  een-een  ingooi  terwyl 
hulle  om  die  beurte  met  Pierrot  praat.  En  so  gou  die  hond 
een  stuk  opgevreet  het,  blaf  hy  vir  die  volgende. 

HuUe  het  die  aand  teruggekom,  toe  die  volgende  oggend, 
elke  dag,  maar  net  een  keer  per  dag. 

Een  oggend,  mét  dat  huUe  die  eerste  happie  afgooi,  hoor 
hulle  skielik  ’n  vervaarlike  geblaf  onder  in  die  put.  Daar 
was  twee!  lemand  het  ’n  ander  hond  ingegooi,  ’n  grote! 

Rose  roep:  „Pierrot!”  en  Pierrot  blaf  aanhoudend.  Hulle 
begin  toe  die  kos  afgooi,  maar  elke  keer  kon  hulle  duidelik 
’n  vreeslike  gestoei  hoor,  dan  die  klaagtjank  van  Pierrot 
wat  deur  sy  maat  gebyt  word  — dié  het  alles  gevreet,  want 
hy  was  die  sterkste. 

Dit  was  verniet  dat  hulle  verduidelik:  „Dis  vir  jou, 
Pierrot!”  Pierrot  het  blykbaar  niks  gekry  nie. 

Onthuts  kyk  die  vroue  mekaar  aan,  en  mevr.  Lefêvre 
sê  met  ’n  skerp  stem:  „Ek  kan  darem  nie  al  die  honde  kos 
gee  wat  die  mense  daar  gaan  ingooi  nie.  Ons  sal  dit  moet 
laat  staan.” 

Sy  wU  stik  by  die  gedagte  aan  al  die  honde  wat  op  haar 
koste  sou  lewe,  en  sy  gaan  weg  — selfs  die  brood  wat 
oorgebly  het,  neem  sy  saam  en  eet  dit  onder  die  loop. 

Rosa  volg  haar,  terwyl  sy  haar  oë  met  die  punt  van 
haar  voorskoot  afvee. 

Yj,  C^oetzee 

SOMS  VOEL  EK  JOU  WEER  NABY  MY 


Soms  voel  ek  jou  weer  naby  my, 
so  dig  naby,  al  het  ons  lang 
geleë  al  van  mekaar  geskei. 

Ons  liefde  vir  mekaar  nog  bang 
in  vroeë  jeug  se  minnelied, 
moes  kwyn  nog  voor  ons  twee  volmaak 
die  rype  vrugte  aan  kon  bied, 
die  liefde  in  geheel  te  smaak. 

So  sonder  vrug!  Jonk  uitgebloei 
alreeds  as  blom  het  weer  verdwyn 
ons  eerste  liefdeskelk.  Gegroei 
om  weer  so  kinderloos  te  kwyn! 

En  ongebore  wag  nog  steeds 
hier  in  my  siel  die  vroeë  vreug, 
so  stil  gebloei,  so  vroeg  alreeds, 
die  skone  liefde  van  my  jeug! 

Soms  klop  dit  aan  my  hart  en  vra 
om  skepping  uit  die  wieg  in  my, 
en  kan  dit  dan  so  teer  kom  kla . . . 


Dan  voel  ek  jou  so  dig  naby, 
weer  naby  my . . . 


OM  VER  TE  DWAAL 

My  land  is  smiddags  laat  so  mooi,  oneindig  mooi! 
Die  wye  vlaktes  lok  my  telkens  mee,  die  rooi 
gewelf  omsluit  my  harL  Dis  of  die  ruimtes  wink 
wanneer  die  son  so  vér,  so  baie  vér  weg  sink. 

So  daal  die  vuurbol  stadig  laer  af,  en  net 
as  dit  die  aarde  raak  verskyn  ’n  silhoeët 
vér  op  die  horison.  Die  lig  sak  daaroor  heen 
tot  albei  saam  meteens  verdwyn.  Bly  ek  alleen? 

62 


O gee  dat  hierdie  skoonheid  met  my  mee  sal 
as  eendag  ek  ook  in  die  silhoeët  sal  staan! 

Die  ewigheid  só  oor  my  sluit,  die  skemer  daal . 
Dat  ek  dan  vér,  oneindig  vér  sal  dwaal . . . 

GATSRAND  — DANIE  THERON 

Het  jy  die  vyand  hier  gekeer? 

Alleen  geveg,  gebid  om  hulp; 
so  sterk  gevoel  met  jou  geweer? 

Het  jy  op  hierdie  rant  gehoop 
om  te  oorwin,  en  sou  jy  voel 
die  vreugde  van  die  vuur  se  doop? 

Is  jy  langs  hierdie  boom  gedood, 
deur  hierdie  rotsblok  met  ’n  bom? 

Vir  kleiner  vuur  jou  hart  te  groot! 

# # « 

Het  hy  vir  laas  orent  gebeur, 

’n  held  wat  sneuwel  vir  sy  volk? 

Waarom  het  hierdie  rots  geskeur? 

* * * 

Ook  nou  nog  sweef  jou  heldemoed 

saam  met  die  wind  hier  rond; 

ons  voel  dit,  merk  nog  hier  die  bloed! 

* * 

En  moet  ons  dan  net  soos  ’n  bees 
altyd  weer  brul  as  ons  dit  ruik, 
totdat  die  rante  weer  jou  gees 
hier  in  ons  harte  laat  herleef, 
en  ons  weer  sterk  om  vas  te  staan: 

A1  het  ons  lankal  reeds  vergeef? 

# * * 

En  telkens  as  die  lente  kom, 

— die  tyd  toe  jy  moes  afskeid  neem  — 
vertoon  die  aalwyn  hier  sy  blom 
„In  Liefde,”  van  jou  volk  vereer; 
„Herinnering,”  so  bittersoet: 
Oorwinningsmoed  deur  jou  geleer! 

JOACHIM  VAN  VOLLENHOVEN 


Die  mens  wat  lig  sondig  teen  die  gemeenskap  waarvan  hy 
deel  uitmaak,  moet  soms  lank  en  wreed  ly  voordat  hierdie 
oortreding  vergewe  word.  Hierdie  les  het  Wouter  van 
Sitter  in  elke  bitter  besonderheid  van  die  lewe  geleer.  Hy 
het  gely,  eerstens  persoonlik  gely,  en  onder  sy  dikvellige 
uiterlike  het  daar  ’n  onverwagte  sensitiwiteit  geskuil,  maar 
veral  het  hy  gely  deur  die  een  wat  hom  die  naaste  was, 
naamlik  Wynand  sy  seun. 

Voor  die  oorlog  het  Wouter  gespartel  om  vooruit  te  kom 
op  ,,Welverdiend,”  die  klein  plasie  wat  sy  pa  vir  hom 
nagelaat  het.  Van  ’n  Jood  saam  met  wie  hy  ’n  rukkie 
gewerk  het,  het  hy  die  slag  om  te  spekuleer  so  geslaag 
aangeleer  dat  hy  weldra  die  eerste  en  tweede  verbande  op 
die  plasie  afbetaal  het  en  hom  selfs  in  die  huwelik  kon 
begewe  met  Violet  Crowley,  ’n  Engelse  goewemante  op 
een  van  die  naburige  plase.  Hy  was  ’n  vernuftige  en  skerp- 
sinnige  sakeman  en  het  die  nodige  meedoënloosheid  gehad 
wat  nodig  is  om  suksesvol  te  wees.  Spreekwoorde  wat  dan 
ook  dikwels  deur  hom  gebmik  is,  is:  „Die  een  se  dood  is 
die  ander  se  brood”  of  ,,’n  Mens  moet  maar  altyd  eers  die 
kat  goed  uit  die  boom  kyk.” 

Met  die  uitbreek  van  die  Engelse  oorlog  het  hy  doodge- 
woon  met  sy  spekulering  voortgegaan,  selfs  toe  die  meeste 
ander  mans  reeds  met  perd  en  geweer  by  die  een  of  ander 
kommando  aangesluit  het.  Toe  beide  die  Engelse  en  Boere- 
kommando’s  egter  die  distrik  begin  deurkruis  en  links  en 
regs  gekommandeer  het,  het  hy  gehoor  gegee  aan  die 
raad  van  Motselisi,  ’n  seim  van  een  van  die  Basoeto- 
onderhoofde  wat  by  hom  in  diens  was,  naamhk  om  met 
sy  vee  oor  die  Maluti’s  te  trek  en  veilig  in  Basoetoland  te 
gaan  woon  tot  tyd  en  wyl  die  Mangesemane  en  die  Mabum 
die  stryd  beslis  het,  wanneer  hulle  dan  weer  met  veiligheid 
kon  temgkeer.  Hy  het  soveel  graan  as  wat  hy  in  die  hande 

kon  kry  in  droë  klipskeure  toegemessel,  want  hy  het  verwag 
dat  hy  ’n  baie  groot  prys  daarvoor  sou  kon  kry  as  die 
vyandelikhede  eers  agter  die  rug  was.  Die  meeste  van  sy 
besittings  het  hy  in  die  kranse  en  klowe  versteek  en  met 
sy  klompie  lewende  hawe  die  berge  oorgetrek. 

Daar  in  Basoetoland  het  sy  troppe  vee  aangegroei  tot 
groot  kuddes  en  troppe  waarin  verarmde  en  verbitterde 
teruggekeerde  Boere  kon  sweer  hulle  groot  getalle  van 
hulle  eie  vee  wat  deur  rowende  bendes  snags  weggesteel 
is,  herken  het.  Waar  sulke  mense  onomstootlike  bewys  kon 
lewer  dat  besondere  diere  aan  hulle  behoort  het,  het  Wouter 
hulle  aan  die  eienaar  terugbesorg  nieteenstaande  die  feit 
dat  hy  vir  huUe  in  Basoetoland  betaal  het.  Merendeel  kon 
egter  niks  bewys  word  nie  en  al  wat  oorgebly  het,  was 
bitterheid  teenoor  hierdie  man  wat  dit  nou  so  breed 
gehad  het. 

Hy  het  uit  Basoetoland  teruggekeer  met  meer  as  net 
groot  kuddes  vee.  Daar  tussen  die  berge  het  sy  vrou 
geboorte  gegee  aan  ’n  seun  wat,  as  gevolg  van  komplikasies 
by  sy  geboorte,  hulle  enigste  sou  w'ees.  Met  ’n  vir  hom 
byna  vreemde  navolging  van  die  ou  Boeretradisie,  het  hy 
sy  seim  sy  oorlede  vader  se  naam  gegee,  hoewel  teen  die 
sin  van  sy  vrou  in. 

Wouter  het  natuurlik  verwag  dat  daar  vir  ’n  rukkie  ’n 
mate  van  wrewel  teenoor  hom  by  sy  medeburgers  sou  wees, 
maar  hy  het  tog  gevoel  dat  sy  oortreding  gering  was  in 
vergelyking  met  dié  van  andere  van  die  omgewing  v/at 
by  die  vyand  se  magte  aangesluit  het  en  wat  selfs  sover 
gegaan  het  om  huUe  eie  mense  te  verraai  en  dood  te  skiet. 
Hy  het  ook  geglo  dat  „geld  wat  stom  is,  regmaak  wat  krom 
is”  en  van  die  begin  af  het  hy  sy  hand  mildelik  oopgemaak 
vir  diegene  wat  dit  die  nodigste  gehad  het,  en  hulle  was 
baie  hierdie  eerste  jare  toe  gesinne  teruggekeer  het  na 
die  wildemisse  wat  vroeër  plase  was.  ’n  Slagskaap  hier, 
’n  melkkoei  daar,  ’n  sak  meel  waar  nodig,  of  ’n  span  osse 
om  ’n  buurman  se  lande  om  te  ploeg,  het  van  sy  goeie 
bedoehnge  getuig,  hoewel  menige  mens  honger  gely  het 
eerder  as  om  van  hom  hulp  te  ontvang. 

Vanaf  sy  temgkeer  uit  Basoetoland  het  dit  egter  gelyk 
asof  die  Here  se  hand  seënend  op  hom  gerus  het  en  die  ou 
waarheid  nogeens  gestaaf  het,  dat  aan  diegene  wat  het, 
nog  meer  gegee  sal  word.  Soos  die  verarmde,  moedverlore 
en  soms  familielose  boere  uit  hulle  plase  geraak  het,  het 
Wouter  hulle  opgekoop  sodat  hy  weldra  bekend  was  as 
een  van  die  rykste  mense  in  die  distrik.  Deur  raimskootse 

seuns  Sias  en  Doors  van  Michiel  Prinsloo,  ’n  kêrel  wat  net 
bydraes  tot  die  kerkbasaar  en  ander  fondse  het  hy  steeds 
geprobeer  om  die  muur  wat  hy  tussen  hom  en  die  mense 
om  hom  gevoel  het,  af  te  breek,  nie  soveel  om  sy  eie 
onthalwe  nie,  as  om  die  onthalwe  van  sy  seim  wat  in 
hierdie  distrik  sou  moes  lewe.  Hy  wou  hom  vr^rwaar  van 
die  bitterheid  om  steeds  te  moet  ondervind  hoe  ’n  groep 
mense  wat  hartlik  aan  gesels  en  skerts  was,  skielik  stil  en 
ongemaklik  word  by  sy  aankoms  en  hoedat  hulle  so  stadig- 
aan  een  vir  een  wegsyfer  totdat  hy  alleen  oor  is,  om  weer 
iewers  anders  ’n  soortgelyke  groepie  te  vorm, 

Sy  vrou  het  hom  aangepor  om  die  kind  na  ’n  privaat- 
skool  te  stuur,  maar  Wouter  wou  hiervan  nie  hoor  nie. 
Hy  het  volgehou  dat  Wynand  se  plek  in  hierdie  distrik 
was,  Die  seun  sou  hier  moes  groot  word  en  hier  leer  om 
sy  plek  te  vul. 

Wynand  was  ’n  skrander  kind  en  het  van  die  eerste  dag 
in  die  skool  juffrou  Krause  se  hart  gesteel.  Hy  was  wakker, 
vlug  van  begrip  en  gretig  om  alles  in  te  neem.  Sy  het 
dadelik  gemerk  dat  hy  sensitief  en  maklik  kwesbaar  was. 
Hoewel  sy  moeder  hom  nie  op  die  plaas  juis  touwys  gemaak 
het  nie,  het  hy  tog  deur  sy  vroeër  omgang  met  boeke  en 
tydskrifte  ’n  voorsprong  gehad  op  die  ander  kinders  wat 
saam  met  hom  in  die  sub-standerd  gekom  het. 

Saarn  met  hom  het  daar  die  jaar  ook  ingekom  die  twee 
’n  paar  maande  vantevore  ingetrek  het  onder  uit  die  suide- 
like  Vrystaat.  Niemand  het  veel  van  sy  agtergrond  geweet 
nie.  Hy  het  vaagweg  gepraat  van  „uitgeboer  in  daardie 
godverlate  wêreld  wat  besig  is  om  woestyn  te  word,”  Deur 
peuselwerkies  het  hy  ’n  karige  bydrae  gelewer  tot  die  geld 
wat  sy  vrou  met  haar  naaimasjien  verdien  het.  Hy  was 
egter  altyd  vol  groot  planne  oor  wat  hy  nog  wou  doen, 
maar  is  gou  bestempel  as  ’n  grootbek  en  niks  meer  nie. 
Altwee  sy  seuns  het  in  ’n  mate  na  hom  geaard  en  was 
gek  na  hom.  Hierdie  seuns  was  ouer  as  Wynand,  maar  het 
nooit  vantevore  die  geleentheid  gehad  om  ’n  skool  by  te 
woon  nie.  Hulle  het  dus  glad  nie  daarvan  gehou  dat  Wynand 
lank  voor  hulle  glad  kon  lees  nie, 

As  die  sub-standerd  se  kinders  voor  by  Juffrou  se  tafel 
moes  gaan  lees,  het  die  woorde  altyd  vlug  oor  Wynand  se 
lippe  getrippel,  maar  sodra  een  van  die  ander  seuns  moes 
lees,  het  die  proses  vertraag  na  ’n  langsame  geklank  van 
die  een  woord  na  die  ander,  onderwyl  Wynand  in  sy  gretig- 
heid  elke  woord  lank  voor  die  tyd  saggies  uitgeroep  het, 
totdat  Juffrou  hom  moes  stil  maak. 

Wynand  was  ’n  vriendelike  kind  wat  met  totale  oorgawe 
wou  vriende  maak.  Op  die  plaas  was  hy  altoos  eensaam 
en  die  vooruitsig  om  altyd  baie  kinders  rondom  hom  te  hê 
om  mee  te  speel  was  ’n  salige  een  waaroor  hy  dikwels 
gedroom  het.  Sy  eerste  ontnugtering  in  hierdie  nuwe  wêreld 
het  egter  nie  lank  uitgebly  nie.  Dit  het  gekom  een  middag 
na  so  ’n  leesles. 

Toe  hy,  die  Prinsloos  en  nog  ’n  paar  ander  seuntjies  by 
die  driffie  kom  waar  die  pad  deur  die  spruit  gaan,  het 
Sias,  die  jongste  Prinsloo,  spottend  gesê:  „Kom  ons  neuk 
’n  bietjie  hierdie  klein  Basoetotjie.”  Ewe  onskuldig  het  hy 
ook  ’n  lang  dim  takkie  afgepluk,  toe,  tot  sy  ontsettende 
verbystering,  hulle  hom  om  sy  bene  begin  slaan.  Onbegry- 
pend  het  hy  hierdie  ondervinding  deurgemaak.  Met  die 
wreedheid  eie  aan  jong  kinders,  het  huUe  hom  nie  wou 
sê  waarom  hulle  hom  „Basoeto”  genoem  het  nie.  By  die 
huis  het  hy  hom  lank  in  die  spieël  bekyk  of  daar  miskien 
tekens  van  verbastering  in  sy  gesig  te  sien  was,  maar  sy 
krulhare  was  al  waar  aan  hy  kon  dink. 

By  ’n  later  geleentheid  het  hy  nader  aan  die  waarheid 
gekom.  Juffrou  Krause  het  in  die  Aardrykskundeles  oor 
die  hoofstad  van  die  Vrystaat  gesels  en  gevra  wie  van  die 
kinders  al  daar  was.  Gretiglik  het  Wynand  sy  hand  opge- 
steek.  Sy  het  hom  gevra  wat  hy  daar  gesien  het.  „Ek  is 
nie  seker  nie,  Miss  Krause,  want  ek  was  nog  baie  klein, 
maar  ek  dink  ek  het  die  paleis  van  die  koning  gesien.” 
Sy  het  vir  hom  gelag  en  gesê  dat  hy  nie  die  paleis  van 
diê  koning  kon  gesien  het  nie,  want  dit  was  nie  in  Bloem- 
fontein  nie,  maar  in  Engeland.  Sy  het  die  verbystering  op 
sy  gesiggie  gelees.  „Waarom  is  ons  koning  dan  in  Enge- 
land?”  het  hy  gevra.  Sy  het  kortliks  aan  hom  verduidelik 
dat  hulle  mense  deur  die  Engelse  oorwin  is,  en  dat  almal 
nou  onderdane  van  die  Britse  koning  was.  Sy  het  gesien 
dat  iets  die  dag  in  hom  dood  is. 

Toe  die  skool  die  middag  uitkom  het  hy  gevoel  dat  daar 
iets  onder  die  seuns  teen  hom  gemik  was.  Hy  wou  vooruit- 
loop,  maar  kon  geen  rede  vind  om  dit  te  doen  nie.  Sias 
het  weer  soos  gewoonlik  eerste  begin.  Hy  het  hom  gevra 
van  watter  Van  Sitters  hy  was.  W^mand  het  geantwoord 
dat  hy  van  „Welverdiend”  se  mense  was.  ,,Nee,”  het  Sias 
gespot,  „jy  is  van  die  Basoetolandse  sitters.”  ’n  Ander 
seun  het  sy  vuis  onder  Wynand  se  neus  gedruk  en  gesê: 
„As  jou  pa  nie  so  ’n  lafaard  was  nie,  sou  die  Engelse  ons 
nooit  gewen  het  nie.”  „My  pa  is  nie  ’n  lafaard  nie,  hoor 
jy!”  het  Wynand  bleek  van  woede  uitgeroep  en  huilend 

op  die  belediger  afgestorm,  maar  ’n  ander  seun  het  sy 
voet  voorgesteek  en  onder  gelag  en  gejou  het  hy  op  die 
grond  geval. 

Met  stampe  en  stote  is  Wynand  met  die  groep  meegevoer. 
Telkemale  het  een  of  ander  van  die  kleineres  hom  parmantig 
met  die  vuis  bygedam  en  as  dit  dan  gelyk  het  asof  Wynand 
die  oorhand  sou  kry,  het  ’n  grotere  hom  weggestamp  en 
vir  hom  gesê  om  nie  met  die  kleintjies  te  baklei  nie,  maar 
om  sy  eie  portuur  uit  te  soek.  Dit  het  so  aangehou  totdat 
hy  moes  afdraai  na  die  huis  van  die  agent  waar  hy 
geloseer  het. 

So  het  Wynand  geleidelik  uitgevind  watter  rol  sy  vader 
in  die  oorlog  gespeel  het,  en  die  gevoel  van  liefde  en 
verering  wat  hy  vroeër  teenoor  hom  gekoester  het,  het 
soms  verander  in  haat  en  afsku,  wat  dan  weer  pynlik 
vermeng  geraak  het  met  die  gevoel  van  behorendheid  en 
sekerheid  wat  hy  altoos  in  sy  teenwoordigheid  gevoel  het. 

Toe  Wouter  agtergekom  het  dat  sy  seun  soms  diep 
verneder  is  by  die  skool  en  die  rede  vir  hierdie  vernedering 
en  ongelukkigheid  maar  te  goed  besef  het,  het  hy  magteloos 
teen  die  klomp  wreedaards  gewoed  en  homself  verwens 
dat  hy  so  blind  was  om  te  kon  hoop  het  dat  sy  skande  nie 
op  sy  seun  oorgedra  sou  word  nie.  Hy  het  met  sy  vrou 
daaroor  gepraat  en  gesê  dat  sy  tog  reg  was,  dat  hulle  die 
seun  maar  na  ’n  Engelse  kosskool  moes  stuur.  Maar  sy 
het  nou  vasgeskop  en  gesê  dat  hulle  seun  nou  maar  moes 
leer  om  sy  pad  oop  te  veg  en  onder  sy  eie  mense  sy  plek 
vol  te  staan,  al  het  dit  ook  hoe  moeilik  gegaan, 

Vir  lang  rukke  het  dit  egter  goed  gegaan.  Dit  was  net 
wanneer  die  seuns  gekom  het  aan  die  einde  van  die  een 
seisoen  en  nog  nie  weer  ten  volle  in  iets  anders  geïnteres- 
seerd  was  nie,  dat  hulle  soms  van  Wynand  ’n  sondebok 
gemaak  het.  Of  anders  met  ’n  verkiesing,  of  politieke  toe- 
spraak  wat  opspraak  verwek  het,  dan  het  die  kinders  wat 
altoos  klein  weergawes  van  hulle  pa’s  se  politieke  opinies 
was,  die  lewe  vergal  vir  Wynand  en  die  paar  kinders  van 
welgestelde  ouers  wat  gevoel  het  dat  die  heil  van  die  land 
in  Botha  se  hande  gelê  het. 

So  het  dit  dan  later  gekom  dat  Wynand  dit  as  vanself- 
sprekend  aanvaar  het  dat  hy  nie  aan  die  anderkant  behoort 
het  nie,  nie  by  hulle  gehoort  het  nie.  Gevolglik  het  hy 
hom  maar  gewend  na  die  paar  kinders  van  Engelse  ouers 
wat  ook  in  die  skooltjie  was,  en  wie  heeltemal  goed  deur 
die  Boerekinders  behandel  is. 

Toe  die  seuns  almal  by  en  om  die  sestien  was  en  in 

standerd  ses,  het  die  volgende  groot  gebeurtenis  gekom 
wat  die  gemeenskap  opnuut  uiteengeruk  en  verdeel  het. 
Die  oorlog  tussen  Engeland  en  Duitsland  het  uitgebreek  en 
orals  het  die  mense  begin  praat  van  „Nou’s  dit  ons  kans,” 
„Nou  die  juk  afgooi.”  Die  jong  gemoedere  by  die  skool 
het  nieteenstaande  meester  se  kalmerende  invloed,  begin 
opgesweep  raak  en  weerspieël  wat  daar  in  die  gemoedere 
van  die  lede  van  die  gemeenskap  omgaan.  Wynand  moes 
dit  weer  eens  ontgeld  en  selfs  die  paar  Engelse  kinders  wat 
nog  in  die  skool  was  en  teen  hierdie  tyd  Afrikaans  net  so 
glad  as  huUe  eie  moedertaal  kon  praat,  het  swaargekry. 

Stadigaan  het  gerugte  die  rondte  begin  doen  dat  vyande- 
likhede  op  die  punt  gestaan  het  om  te  begin.  Koerante  is 
angsvallig  dopgehou  en  die  poskantoor  was  die  middelpunt 
van  hewige  argument  elke  tweede  dag  as  oom  Daantjie 
se  bokkie  met  die  pos  gekom  het  en  hy  die  jongste  berigte 
van  Kroonhof  af  saamgebring  het.  Daar  is  gepraat  van 
rebelle-kommando’s  wat  besig  was  om  saam  te  trek  in  die 
naburige  distrikte  en  van  regeringstroepe  wat  haastig 
byeengeroep  word  om  enige  opstand  in  die  kiem  te  smoor. 

Sommige  moeders  het  hulle  seuns  die  dood  voor  die  oë 
gestel  as  hulle  dit  sou  waag  om  weg  te  loop.  Andere  weer, 
het  gelate  klere  en  provisie  begin  regmaak,  en  moedeloos 
onthou  wat  nog  so  vars  in  huUe  geheues  was. 

Die  seun  wat  die  eerste  van  die  dorp  verdwyn  het,  was 
Wynand.  Dit  was  maklik  te  begrype  want  selfs  die  meisies 
wat  hom  vroeër  nog  altyd  goedgesind  was  omdat  hy  van 
nature  fyner  was  en  behoorliker  met  hulle  kon  omgaan  as 
die  ander  seuns,  het  nou  ook  al  stuurs  en  beledigend  na 
hom  gekyk. 

Toe  Wouter  inkom  om  sy  seun  te  haal,  hom  nêrens  kon 
kry  nie  en  oral  rond  verneem  of  iemand  hom  tog  nie  gesien 
het  nie,  het  Alie  Herbst,  wie  se  kind  aan  die  lewe  gehou 
is  deur  die  meUc  van  een  van  Wouter  se  koeie,  hom  beledi- 
gend  voor  ’n  ander  klomp  vrouens  gesê  om  hom  in  Basoe- 
toland  te  loop  soek.  En  Wouter  het  hierna  geweet  dat  al 
sy  pogings  deur  die  jare  misluk  het;  dat  hy  nie  meer  deur 
hierdie  mense  ingeskakel  sou  word  nie.  Hy  het  toe  maar 
sy  vrou  gegroet,  sy  beste  perd  opgesaal  en  met  sy  nuwe 
Lee  Metford  gaan  soek  na  die  naaste  regeringstroepe. 

Geleidelik  het  ander  mansmense  uit  Kreeboskloof  begin 
verdwyn.  Die  twee  seuns  van  Michiel  Prinsloo  het  hom 
agtergelaat  nadat  hy  hulle  probeer  oorreed  het  om  te  bly 
want  hy  kon  nie  saam  nie  as  gevolg  van  die  rumatiek  wat 
hom  skielik  kwaai  gepak  het. 

Nou  en  dan  het  gerugte  van  skermutselinge  die  inwoners 
bereik.  Menigeen  het  sy  beste  ryperd  versigtig  elke  dag 
in  die  berge  gaan  versteek.  Een  nag  het  die  seuns  bo  van 
die  berg  af  veënde  soekligte  in  die  verte  gesien.  Maar  dit 
was  die  naaste  wat  die  rebellie  aan  Kreeboskloof  gekom 
het  tot  die  móre  toe  Niklaas  van  Zyl  wat  die  naaste  aan 
die  nek  waar  die  pad  oorkom,  gewoon  het,  ’n  ruiter  met 
’n  handperd  op  ’n  stappie  die  nek  sien  afkom  het.  Hy  het 
die  twee  perde  herken  as  die  twee  karperde  van  Michiel 
Prinsloo. 

Hy  het  nuuskierig  na  die  onderent  van  sy  groot  erf 
digby  die  pad  gehaas  en  gesien  dat  dit  Doors  was.  Doors 
het  op  die  perd  gesit  asof  hy  die  laaste  stadium  van  uitge- 
putheid  bereik  het  en  enige  oomblik  van  die  perd  af  kon 
val.  Niklaas  het  hom  gegroet  en  gesien  dat  dit  ’n  lyk  was 
wat  oor  die  ander  perd  gehang  het.  „Wie  is  dit  daardie? 
Sias?”  het  hy  gevra.  Doors  het  sonder  om  die  perd  in 
te  hou,  sy  kop  geskud  en  gesê:  „Nee,  dit  is  Wynand.  Ek 
bring  hom  huis  toe.”  „Waar  is  Sias?”  wou  hy  toe  weet. 
„Sias  is  ook  dood,”  en  teen  hierdie  tyd  was  die  perd  verby 
die  hoek  van  die  erf  waar  Niklaas  gestaan  het. 

Met  ongelooflike  snelheid  het  die  nuus  deur  die  dorpie 
in  die  vroeë  móre  versprei.  Wilde  gerugte  het  die  rondte 
gedoen.  Doors  het  die  verraaier  Wynand  geskiet,  en  bring 
hom  nou  huis  toe.  Wynand  het  vir  Sias  doodgeskiet.  Nou 
het  Doors  weer  vir  Wyuand  geskiet.  Die  hele  dorpie  was 
in  beroering.  Oral  het  mense  oor  hulle  drade  gehang  en 
die  wat  ver  van  die  pad  af  gewoon  het,  het  nader  gekom. 
Tant  Bruggie  het  gou  na  Michiel  se  huis  gehaas  om  sy 
vrou  voor  te  berei.  En  intussen  het  die  ruiter  en  sy  hand- 
perd  met  die  stil  vrag  daarop  stadig  teen  die  gruisbult 
afgevorder  na  die  drif  voor  jy  in  die  swartland  kom. 

Ou  tant  Nelie  is  gou  na  die  pastorie  om  Dominee  daarvan 
te  vertel.  Dominee  het  geweet  dat  Violet  van  Sitter  alleen 
op  die  plaas  was  en  dat  haar  swak  hart  geen  skielike  skok 
meer  kon  verdra  nie.  Hy  het  dus  so  vinnig  as  wat  sy 
kruppelbeen  hom  toegelaat  het,  die  bult  afgestap  na  die 
swartland  en  was  net  betyds  om  Doors  die  pad  te  sien 
opkom  met  die  pakperd  langs  hom.  Die  mense  het  van 
orals  aangekom. 

Toe  Doors  se  perd  by  Dominee  kom,  het  Dominee  die 
teuels  vasgegryp  en  die  perd  snorkend  tot  stilstand  gebring. 
„Waar  gaan  jy  heen,  Doors?”  het  hy  gevra.  „Ek  bring 
Wynand  huis  toe,”  het  hy  herhaal.  ,,Waarom  het  julle  hom 
geskiet?”  het  Dominee  weer  gevra.  „Ons  het  hom  nie 

geskiet  nie,  die  Sappe  het  hom  geskiet.”  En  toe  het  sy 
verhaal  gebroke  uitgekom. 

Toe  die  Prinsloos  by  komdt.  Scheepers  uitgekom  het, 
was  Wynand  alreeds  vir  meer  as  ’n  week  daar.  Aanvanklik 
het  huUe  hom  as  ’n  moontlike  verraaier  beskou,  maar  het 
gou  gesien  dat  hy  klaar  die  vertroue  van  die  Kommandant 
en  die  ouer  manne  deur  sy  gedrag  gewen  het.  Nog  nooit 
vantevore  het  hulle  hom  so  geken  nie.  Sy  gesig  was  stralend 
en  helder.  Dit  was  asof  in  hierdie  atmosfeer  van  oorlog 
en  spanning  waarin  hy  vroeër  altyd  ’n  renons  gehad  het, 
hy  nou  ten  volle  ontplooi  het  omdat  die  mense,  sy  mense, 
hom  geheel  en  al  aanvaar  het.  En  as  komdt.  Scheepers 
hom  met  die  seekoeisambok  ongenadiglik  streep  omdat  hy 
onnodiglik  sy  lewe  gewaag  het  op  ’n  verkenningstog,  dan 
het  die  trots  byna  oorweldigend  in  hom  opgewel.  Hier,  in 
die  alomaanwesigheid  van  die  dood,  het  die  drie  seuns 
hulleself,  en  mekaar,  voUedig  leer  ken. 

Met  ’n  gesig  waaroor  die  trane  gerol  het,  het  Doors 
verder  vertel  hoe  die  regeringstroepe  hulle  die  afgelope 
week  geen  rus  gegee  het  nie,  hulle  voortdurend  aangedruk 
het  en  selfs  snags  het  die  soekligte  onafgebroke  oor  die 
vlakte  gevee.  ,,Gistermiddag  op  Groenvlei  het  die  kwaaiste 
geveg  plaasgevind  waaraan  ons  deelgeneem  het.  Vanaf  ’n 
koppie  het  ons  die  vyand  van  ons  af  weggehou.  Eerste  is 
Sias  langs  ons  doodgeskiet  en  tien  minute  later  het  Wyand 
omgerol.  Hy  het  nog  ’n  paar  minute  gelewe.  Hy  het  my 
gevra  om  sy  pa  en  ma  te  vra  om  hom  te  vergewe.  Sy 
laaste  woorde  was:  ,Ai!  Hoe  lekker  sou  ons  nie  hierna 
op  Kreeboskloof  gelewe  het  nie.” 

Die  trane  het  vryelik  gevloei  oor  die  wange  van  manne 
en  vroue  terwyl  hulle  asof  beskaamd  na  die  geslote  liggaam 
wat  onnatuurlik  lank  oor  die  saal  gehang  het,  bly  staar 
het.  „My  God,  my  kind!  Maar  waar  het  jy  dan  vir  Sias 
laat  staan?”  het  Drien  Prinsloo  gevra.  ,,Met  skemer  het 
ek  vir  hom  ’n  graf  gegrawe  daar  op  die  koppie  en  nadat 
ek  hom  toegegooi  het,  het  ek  klippe  oor  hom  gestawel, 
want  daar  was  net  twee  perde  en  hy  sou  dit  so  wou  gehad 
het.” 

Die  Sondag  is  W^mand  begrawe,  nie  in  die  nuwe  groot 
kerkhof  op  die  bult  nie,  maar  in  die  ou  Boerekerkhoffie 
oorkant  die  populierbos  aan  die  voet  van  die  berg,  waar 
nog  net  plek  is  vir  die  paar  oud-stryders  en  oudste  ingese- 
tenes  van  wie  se  mense  daar  gerus  het. 

Vier  maande  later  het  Wouter  na  sy  plaas  teruggekeer. 
Hy  was  nog  bleek,  w^ant  hy  het  lank  op  Bloemfontein  gelê 

met  ’n  rebelle-koeël  deur  die  long.  Stadig  het  die  mooi 
wete  tot  hom  deurgedring  dat  die  geneëntheid  wat  hy  by 
die  mense  agtergekom  het,  nie  alleen  te  danke  was  aan 
wat  hulle  van  Wynand  gedink  het  nie,  maar  ook  aan  die 
nuwe  respek  wat  hulle  vir  hom  gevoel  het. 

-AJJ.Vi. 


i^óóef^ 


WASDAG 


Skreeu-krete  ook  in  die  kele  van  tien 

wat  mekaar  in  die  kring  van  die  wasklip  sien. 


„My  bondel  is  groot  en  joue  is  klein: 

Wie  sal  eerste  vanmiddag  oor  die  bult  verdwyn?” 


Elkeen  stoot  haar  haat  met  die  kopdoek  reg, 
snuit  die  neus  en  sak  agter  die  werksdag  weg. 


Seep  borrel  deur  die  nek  van  die  handdun  kraters, 
spoel  af,  begin  koek  op  die  kringende  waters: 


,,My  seun  is  verwurg  deur  Moira,  die  slet.” 

,,My  man’s  tronk  toe.”  „Myne’t  als  op  perde  verwed.” 

Geruite  kussinslope,  hemde  en  lakens 
flap-flap:  minute  en  ure  het  vaste  bakens. 


Twintig  oë  blits  oor  die  kring  en  terug. 
Wie  sal  eerste  uit  die  betowering  vlug. 


Wat  skuil  in  die  raakvat  van  ander  se  pyn 
om  daarmee  dan  klets-klets  oor  die  bult  te  verdwyn? 


SPEL 

My  kind,  ek  en  jy  speel: 
elkeen  bou  ’n  blokkieskasteel. 

Hul  wankel,  tuimel.  Jy  begin  weer. 
Vir  my  was  jy  die  laaste  probeer. 

EEN  VAN  DIE  SPYKERS 


Naby  Jerusalem 
in  ’n  hel-heet  vlam, 
het  ’n  smid  een  aand 
my  logheid  getem 
met  sy  weet-hoe-hand. 

My  kop  is  nou  skeef 
geslaan  en  dim; 
die  lang  blink  staal 
van  my  krom  lyf  leef 
en  herleef  die  skandaal: 

Tweeduisend  jaar 
gelede  het  ek, 
verbitterd  en  koud, 

’n  handpalm,  ’n  voet  daar 
vasgenael  aan  ’n  hout. 

EPILOOG 

As  my  einde  daar  is,  skat, 
moet  jy  wat  verby  is,  vat 

En  met  jou  eie  hande 
wegraap  al  my  sondes,  skande. 

Laat  ek  jou  slegs  herinner 
aan  die  mooiste  en  niks  minder. 

En  kom  jou  einde,  sal  ek  sonder  vra 
jou  oor  die  steiltes  ligvoet  dra. 

F.  P.  VAN  DER  MERWE 


Dat  die  letterkunde  en  veral  die  poësie  ’n  veredelende 
uitwerking  op  die  mens  het,  moet  seker  betwyfel  word  deur 
almal  wat  vandag  ons  literêre  tydskrifte  so  ’n  bietjie  deur- 
blaai.  By  die  vlugtigste  deurlees  van  sekere  kritieke 
ontstaan  die  indruk  ook  dat  dit  bloot  ’n  illusie  is  dat  die 
studie  van  die  letterkunde  as  vak  op  skool  en  aan  die 
universiteit  vormende  waarde  kan  hê,  d.w.s.  mense  ont- 
vanklik  kan  maak  vir  altyd  fyner  skakeringe  in  gevoel  en 
denke  en  hulle  kan  leer  om  die  grense  van  hulle  eie  kennis 
duidelik  waar  te  neem.  Met  ander  woorde : jy  begin  daaraan 
twyfel  of  die  student  leer  onderskei  tussen  wat  hy  werklik 
weet  en  hom  maar  net  verbeel,  tussen  waarheid  en  versinsel, 
tussen  feit  en  fiksie.  En  jy  begin  twyfel  of  morele  waardes 
veilig  is  in  die  letterkunde. 

Party  sal  seker  sê  dat  dit  nie  die  doel  van  die  kunstenaar 
is  om  mense  te  veredel  nie.  Ek  kan  my  ook  nie  voorstel  dat 
’n  kunstenaar  of  kritikus  besluit  hy  gaan  nou  sit  en  skryf 
om  mense  tot  ’n  geestelike  adelstand  te  verhef  nie.  Die  een 
moet  in  die  eerste  plek  verantwoording  doen  aan  sy  eie 
gewete  of  hy  presies  gesê  het  wat  hy  te  sê  het  en  die  ander 
moet  homself  in  alle  eerlikheid  afvra  of  hy  reg  laat  geskied 
het  aan  ’n  bepaalde  werk.  Elkeen  is  in  die  eerste  plek  belas 
met  ’n  sekere  taak  wat  hy  so  goed  moontlik  moet  volbring. 

Maar  staat  en  kerk  het  ook  ’n  taak  om  te  volbring,  nl. 
om  die  jeug  bewus  te  maak  van  die  rykgeskakeerde  werklik- 
heid  wat  hom  omring,  hom  ’n  noukeurige  insig  in  verhou- 
dinge  en  betrekkinge  in  die  lewe  te  gee  en  om  sy  karakter 
te  vorm  in  ooreenstemming  met  die  Christelike  beginsels 
wat  ons  as  die  basis  van  ons  besondere  beskawing  beskou. 
Daarmee  het  ek  sommer  gesê  wat  ek  met  veredeling  bedoel 
en  het  ek  ook  te  kenne  gegee  wat  ek  onder  vormende 
waarde  verstaan.  Ek  glo  dat  letterkundige  werke  hoof- 
saaklik  om  dié  redes  voorgeskryf  word. 

Dat  ’n  letterkundige  die  bakens  van  die  gees  kan  vepit, 
’n  bespieder  van  nuwe  gebiede  van  die  werklikheid  binne 
en  buite  die  mens  kan  wees  en  dus  werklik  voorloper  of 
profeet,  bring  dikwels  ’n  botsing  met  bestaande  ordes  mee, 
sodat  die  oue  deur  die  nuwe  vervang  moet  word.  Dis  reg 
en  goed  so.  Dit  bring  die  ontwikkeling  van  ’n  beskawing 

mee,  asook  die  veredeling  en  vorming  van  nuwe  geslagte. 

Oorspronklikheid  in  die  letterkunde  word  as  ’n  maatstaf 
van  waarde  beskou  om  geen  ander  rede  as  dat  dit  ons 
’n  stap  vooruit  bring  nie.  Om  die  opgroeiende  geslag  en 
volwassenes  op  hoogte  te  hou  van  hierdie  nuwe  wendinge 
is  seker  die  taak  van  almal  wat  hulle  besondere  kultuur 
steeds  fyner  en  ryker  wil  maak. 

Om  geen  rede  hoef  daar  dus  ’n  botsing  tussen  die  letter- 
kundige  beweginge  en  die  opvoedkundige  ideale  van  ’n 
volk  te  wees  nie.  Ek  kan  selfs  sê  hoe  suiwerder  die 
vernuwing  op  letterkundige  gebied  hoe  aanneemliker  vir 
’n  opvoeding  wat  strewe  na  die  volmaakte. 

Ek  sou  sê  dat  dié  strewe  die  uitgangspunt  van  hierdie 
artikel  is.  Wat  muf,  vermolm  en  voos  is,  moet  vervang 
word  deur  die  nuwe  en  wat  oud  maar  onverwelkbaar  is, 
moet  so  suiwer  moontlik  bewaar  word.  Wat  ek  hier  sê, 
spruit  voort  uit  die  intense  begeerte  dat  die  nuwe  woord 
hier  te  lande  gespreek  sal  word  wat  baie  aanvaarde  idees 
sal  laat  vervlieg  en  lig  sal  bring  waar  ons  tot  dusver  in 
die  duister  moes  tas. 

As  daar  traagheid  of  onwilligheid  onder  ons  is  om  die 
stap  vooruit  te  doen,  is  dit  die  taak  van  alle  regskapenes 
om  die  traagheid  en  onwilligheid  te  bestry.  En  ek  dink 
’n  besliste  houding  word  moreel  van  ons  vereis  teenoor 
die  onbevatlikes  en  traes  wat  die  nuwe  as  duister  verdoem 
bloot  omdat  huUe  dit  nie  kan  en  wil  begryp  nie.  Vyandigheid 
is  egter  nie  nodig  nie,  want  die  massa  kom  steeds  skoor- 
voetend  op  ’n  afstand  agterna.  Domheid  is  nie  ’n  sonde 
nie:  dis  net  ’n  beperking. 

Maar  dwaasheid  kan  opsetlik  wees  en  is  ’n  gevaar  vir 
alles  wat  edel,  skoon  en  geestelik  verfrissend  is.  En  dit 
is  deur  dwaasheid,  en  nie  deur  ’n  vernuwing  nie,  wat  die 
verwarring  ontstaan  waardeur  ’n  mens  begin  twyfel  aan 
die  veredelende  uitwerking  van  die  letterkunde  op  die 
gemoed. 

Die  dwaasheid  vind  ons  gewoonlik  by  diegene  wat  nie 
in  die  letterkunde  as  sodanig  geïnteresseerd  is  nie,  maar 
in  die  een  of  ander  ding  wat  hulle  daarmee  verwar. 

’n  Mens  is  vir  my  dwaas  as  hy  oneerhk,  onbeskof,  voor- 
ingenome  en  bevooroordeel  is.  Hy  is  des  te  dwaser  as  hy 
hom  aan  hierdie  sonde  skuldig  maak  terwyl  hy  deurgaan 
vir  ên  letterkundige  ên  opvoedkundige.  Hy  is  ’n  struikelblok 
in  die  weg  van  die  oningewydes  en  in  werklikheid  ’n  vyand 
van  die  nuwe.  Hy  verwar  persone  en  sake,  beginsels  en 
toevallighede,  eiebelang  en  objektiewe  belangstelling. 

Dit  is  dwaas  om  voor  te  gee  jy  weet  wat  jy  nie  werklik 
weet  nie,  om  apodiktiese  uitsprake  te  vel  terwyl  jy  voor 
jou  siel  weet  dat  jy  jou  nog  nie  op  die  fundamentele 
probleme  van  die  letterkunde  besin  het  nie,  om  jou  die 
ideë  van  ander  toe  te  eien  hoewel  jy  hulle  nie  eers  behoorlik 
geassimileer  het  nie.  Dis  dwaas  om  verwaand  te  wees 
omdat  jy  die  manier  waarop  jy  ’n  kunswerk  beleef  tot 
maatstaf  vir  almal  verhef,  m.a.w.  dis  dwaas  om  waar  almal 
poësie  uit  hoofde  van  hulle  eie  persoonlikheid,  „oordig”, 
te  glo  dat  jy  in  besit  van  ’n  alleensaligmakende  waarheid 
is.  Dis  dwaas  om  sommer  aan  te  neem  dat  wat  jy  vir  die 
eerste  keer  ontdek  onbekend  aan  ander  is.  Dis  dwaas 
om  te  glo  dat  sekere  dinge  nie  bestaan  nie  omdat  ons 
huUe  nie  kan  raaksien  nie,  vanweë  ’n  kompleks,  beperking 
of  ander  rede  waarom  ons  in  ’n  sekere  opsig  emosioneel 
of  verstandelik  blind  kan  wees.  Dis  dwaas  om  te  sweer 
by  hierdie  of  daardie  bewonderde  omdat  hy  as  leermeester 
of  verder  ontwikkelde  geesgenoot  ons  hele  gedagtewêreld 
insluit. 

Die  dwaasheid  kan  op  nog  meer  maniere  te  voorskyn 
tree.  Daar  is  diegene  wat  nuwe  tegniese  terme,  toegepas 
op  ou  dinge  aansien  vir  nuwe  dinge,  m.a.w.  wat  terme  en 
dinge  verwar.  Daar  is  dié  wat  gestreel  word  deur  die  gevoel 
dat  hulle  profete  is,  maar  so  opgaan  in  die  heerlikheid  van 
profeet  te  wees,  dat  hulle  dit  nooit  nodig  ag  om  te  profeteer 
nie.  Party  van  die  profete  profeteer  en  profiteer  wel,  maar 
het  min  oriëntasievermoë,  sodat  hulle  wat  afgesaag  is,  vir 
nuwighede  raaksien.  Daar  is  diegene  wat  wel  iets  nuuts 
kan  sê,  maar  nie  sonder  om  daarna  op  meer  belang  vir 
huUe  uitsprake  aanspraak  te  maak  as  wat  hulle  werklik 
toekom  nie.  En  nog  die  grootste  fout  is  seker  om  te  glo 
dat  diegene  wat  nie  op  sotterny  antwoord  nie,  nie  in  staat 
is  om  dit  te  doen  nie. 

Dit  sou  ook  dwaas  wees  om  te  dink  dat  die  kritici  wat 
hulle  aan  hierdie  dinge  besondig,  werklik  in  staat  is  om 
skeppende  kunstenaars  in  baie  gevalle  die  swye  op  te  lê 
of  „dood  te  maak.” 

Nee,  daaroor  gaan  dit  ook  nie  hier  nie.  Wat  hulle  wel 
kan  doen,  is  om  jong  mense  se  opvattings  van  die  letter- 
kimde  heeltemal  te  verknoei  en  om  liefde  en  belangstelling 
daarvoor  in  die  kiem  te  smoor.  Hulle  kan  ook  morele 
waardes  ondermyn,  soos  naasteliefde,  eerbied  vir  ander, 
ontsag  vir  die  lewe  — die  dinge  wat  ons  andersins  op 
skool,  in  die  kerk  en  by  die  huis  leer. 

Wat  ek  tot  dusver  gesê  het,  sal  seker  nie  vir  meer  as 

bewerings  kan  deurgaan  nie,  tensy  ek  kan  bewys  dat 
daar  wel  mense  is  wat  op  dié  manier  te  werk  gaan  wat 
ek  afkeur.  Ek  wil  nie  beweer  dat  dr.  Rob.  Antonissen  hom 
altyd  opsetlik  aan  party  of  alle  sondes  hier  genoem,  skuldig 
maak  nie.  Ek  wil  ook  nie  beweer  dat  hy  ’n  besondere 
bespreking  as  letterkundige  verdien  nie.  Maar  laer  vorms 
van  die  kritiek  kan  wel  bestudeer  word  om  duidelik  in 
te  sien  waar  die  hoëre  vorme  moet  ophou.  En  dit  is  gewis 
my  morele  plig  om  dié  heer  met  die  omsigtigste  beleefdheid 
te  behandel  juis  omdat  ons  ideë  so  verskil. 

Laat  ons  begin  by  die  begin  van  dr.  Antonissen  se 
artikels.  Hy  hou  daarvan  om  sy  artikels  te  begin  met  ’n 
beledigende  aanhaling  wat  teen  persone  gerig  is.  ’n  ArtiKel, 
Die  Styl  is  Alles  begin  met  sulke  aanhalings  wat  glad  nie 
anders  as  persoonlik  beledigend  vertolk  kan  word  nie.  Hier 
is  hulle: 

„Quite  surprising  hoe  maklik  dit  is  om  in  ons  land  ’n 
skrywer  te  word,  don’t  you  think?” 

(Weduwee  Bloom  in  As  ons  twee  eers  getroud  is!) 

„Begin  dus  net  deur  jou  eie  beuel  te  blaas,  al  is  dit  ook 
hoe  vals,  en  volhard  hierin  en  gou-gou  is  jy  ’n  kunstenaar. 
Want  net  soos  daar  baie  mense  is  wat  kleurblind  is,  so 
is  daar  talrykes  wat  geen  oor  vir  musiek  het  nie,  en  met 
’n  bietjie  druk  van  jou  kant  kan  jy  hulle  maklik  laat  glo 
die  gebalk  van  ’n  esel  esteties  onder  eteriese  klanke 
ressorteer,  omdat  hulle  tussen  die  twee  nie  kan  onderskei 
nie.  En  hierdie  mense  is,  soos  die  dommes,  altyd  in  die 
meerderheid  en,  soos  die  armes,  altyd  met  ons.  Daarom 
is  dit  maklik  om  in  ons  land  die  reputasie  van  ’n 
kunstenaar  te  verwerf.” 

(Willem  van  der  Berg:  „Ons  Elfde  Plaag”  in  Die  Aas- 
vaal  Ou  Karroo) . 

Ek  kon  byvoorbeeld  hierdie  artikel  begin  het  met  ’n 
aanhaling  uit  Pope: 

„Some  have  the  first  for  Wits,  then  Poets  past, 

Turn’d  critics  next,  and  prov’d  plain  fools  at  last, 

Some  neither  can  for  Wits  nor  Critics  pass, 

As  heavy  mules  are  neither  horse  nor  ass”. 
of  miskien  met  een  uit  dr.  Antonissen  se  genoemde  artikel, 
bv.:  „Dit  is  in  Suid-Afrika  ontsettend  maklik  om  jouself 
vir  ’n  deskundige  in  artistieke  aangeleenthede  te  laat  deur- 
gaan.  Die  plaag  is  nie  dat  die  dommes  in  die  meerderheid 
is  nie,  maar  dat  die  ondeskundige  ,deskundiges  dit  is.  En 

dat  hulle  die  plak  swaai”.  . , 

Ek  doen  dit  egter  nie,  want  myns  insiens  is  dit  n vorm 
van  skel  wat  my  argument  niks  verder  voer  nie  en  miskien 

vertolk  kan  word  as  onvermoë  om  die  premisse  vervat  in 
die  aanhalings  te  bewys. 

’n  Mens  kry  hierdie  neiging  om  persone  te  lyf  te  gaan 
ook  binne  die  artikels  self.  As  die  toon  van  die  volgende 
nie  skeldtaal  is  nie  en  daarby  skeldtaal  gemik  op  ’n  persoon 
en  nie  op  ’n  werk  nie,  dan  gebruik  geen  viswyf  ooit  skeld- 
taal  nie:  ,,’n  Mens  moet  nie  ver  soek  om  te  ontdek  in  watter 
skool  die  stilis  Kruger  gevorm  is  nie.  Ek  glo  eintlik  dat  hy 
van  natuur  uit  nugterder  is  as  wat  ’n  mens  uit  Beelde  en 
Stemme  sou  aflei.” 

,,Ek  behoort  nie  tot  die  lesers  van  Jannie  Kruger  se 
koerant  nie,  en  kan  dus  nie  sê  of  ek  van  sy  daaglikse  prosa 
hou  of  te  nie.  My  ingebore  wantroue  teenoor  alle  joernalis- 
tiek  dreig  egter  om  ’n  afkeer  te  word  as  ek  lees  wat  die 
joernalistiek,  volgens  hierdie  koerantredakteur,  is  of 
behoort  te  wees”. 

,,Pleks  van  hierdie  afhanklikheid  en  huik-na-die-wind- 
hangery  te  betreur,  lui  Kruger  se  verrassende  kommentaar 
daarop:  „en  tereg  ook!  — Mooi  beroep,  voorwaar!” 

,,Die  ( — vir  sover  ek  weet — ) jongste  rekruut  in  die 
horde  van  ons  romanskryfsters  is  Maura  van  den  Heever. 
Sy  vergas  ons  op  Die  Wit  Lig  en  voer  ons  binne  in  ’n 
paradys  van  parfuum,  lipstiffies,  naelpolitoer,  nuwe  rokkies, 
tee,  selfmoord-deur-verdrinking,  mooiste-bruid-ooit-gesien 
en  laventelgeurige  badsout.  Ek  slaan  die  ding  oop  ...” 

„Hiermee  het  De  Klerk  dit  reggekry  om  verder  as  ooit 
tevore  van  die  letterkunde  weg  te  seil.  Nee,  nogmaals,  ek 
koester  geen  griewe  teen  ’n  fantastiese  verhaal  as  sodanig 
nie  — heerlike  Vestdijk  — maar  wel  teen  obstinate  opper- 
vlakkigheid,  grootdoenerige  skynwysheid*  anemiese  styl, 
en  personasies  wat  al  hoe  meer  spraaksame  onbenullighede 
word.  Waaragtig,  De  Klerk  gaan  van  kwaad  tot  erger.  Ek 
vrees  (vir  hom),  daar  gaan  ’n  tyd  kom  dat  niemand 
behalwe  die  menigte  — sy  „skeppinge”  meer  met  erns  sal 
bejeën  nie.  Voorlopig  is  daar  nog  wel  Jannie  Kruger 
mitsgaders  ’n  paar  ander  hoeders  van  die  ,skatkis  van  ons 
prosa’ ...” 

Hoe  ver  hy  kan  afdwaal  van  ’n  boek  om  ’n  skrywer  te 
beledig,  blyk  uit  die  volgende: 

„Hy  kan  selfs,  sonder  enige  beswaar  van  my  kant,  die 
gemeenskap  dien  as  sielkundige,  senuarts,  sieketrooster, 
psigotherapis  of  raadgewer-vir-troulustiges : dat  hy  die 
Mens  ken,  dat  hy  mense  ken,  dat  hy  iets  weet  van  verhou- 
dings  tussen  man  en  vrou  en  waarskynlik  ook  van  die 
desbetreffende  vakliteratuur,  dit  alles  sal  ek  met  genoeë 


• Ek  kursiveer. 

erken.  Maar  om  ’n  roman  te  skryf  is  daar  blykbaar  nog 
ander  vermoëns  en  ander  kennisse  nodig:  en  ek  bedoel  nie 
slegs  kennis  van  die  groot  letterkunde  of  vermoë  om  reekse 
groot  romans  te  assimileer  nie:  ’n  soort  kennis  en  vermoë 
wat  Van  der  Merwe  sonder  enige  twyfel  ook  besit,  as  ons 
hom  op  sy  woord,  d.w.s.  op  sy  onvermoeibare  vertoon  van 
belesenheid,  mag  gelowe”. 

Die  leser  besluit  self  oor  die  letterkundige  vermoë  en 
insig  waarvan  die  volgende  getuig: 

,,Net  soos  die  mense  sal  brul  — en  gebrul  het  — oor  die 
magdom  van  kranksinnige  broek-in-die-hand-situasies  in 
hierdie  . . . hoe  noem  u dit,  here  Academiciens  ? ’n  ,Klugtige 
blyspel’?  ,’n  ^Sedeblyspel’ ? ’n  ,Stuk  ryk  aan  kostelike 
situasies  en  tipering’  ? ’n  ,Rake  ontmaskering  van  menslike 
gebreke’  ? — Tensy  u brul-oefenings  as  ’n  funksie  van 
dramatiese  kuns  beskou?  Maar  onthou  dat  daar  heelwat 
ander  en  nog  minder  stigtelike  dinge  is  wat  ’n  mens  die 
histeriese  lagkramp  kan  laat  kry.  U verslag,  byvoorbeeld.” 

As  beskaafdheid  niks  met  letterkunde  te  doen  het  nie,  is 
die  volgende  letterkunde? 

,,Aan  die  absoluut  waardelose  Langs  die  Steiltes-teks 
het  ek  elders  reeds  te  veel  woorde  vuilgemaak.” 

Maar  die  leser  moenie  die  indruk  kry  dat  dr.  Antonissen 
altyd  onbeleef  is  nie.  Ek  sou  graag  sy  eie  getuienis  oor  sy 
houding  by  ’n  bepaalde  geleentheid  wou  hoor.  Intussen  kan 
ons  volstaan  met  die  volgende  aanhalings  uit  sy  werk  om 
vas  te  stel  o/  hy  nie  dálk  al  ’n  houding  het  voordat  hy  ’n 
boek  begin  lees  nie:  „In  ’n  voortreflik  versorgde  uitgawe 
het  eindelik  die  versebundel  verskyn  waarop  elke  leser  van 
Afrikaanse  poësie  jare  lank  met  spanning  gewag  het”. 

Teenoor: 

,,’n  Deur  die  uitgewer  alte  seer  opgehemelde  boek  sal  die 
leser  — die  skrander  leser:  en  dis  tog  vir  die  skrander  leser 
dat  ’n  goeie  outeur  skryf , nie  waar  nie  ? — mos  deerlik 
teleiu'stel : hy  sal  homself  in  sy  hoë  verwagtings  bedroë  sien, 
en  sy  wrewel  sal  onkeerbaar  wees.  Wrewel  teen  die  uitgewer 
in  die  eerste  plek:  maar  onvermydelik  ook  wrewel  teen  die 
skrywer  en  sy  boek.  Want  sal  dit  nie  die  natuurlikste  saak 
ter  wêreld  wees  nie,  dat  die  leser  die  werklike  waarde  van 
die  boek,  soos  hy  dit  al  lesende  leer  ken  het,  gaan  vergelyk 
met,  en  afweeg  teen  die  uitgewer  se  waardebeoordeling”  ? 
En  dan  spreek  dit  vanself : hoe  groter  die  teenstelling  tussen 
daardie  twee  oordeelvellings,  tussen  die  waarde  en  die 
markgeskreeu,  hoe  groter  die  leser  se  wrewel  sal  wees. 
En  hoe  strenger  die  kritiek  wat  op  die  boek  verwag  moet 

word : in  so  ’n  geval,  immers,  moet  nie  meer  alleen  die  boek 
se  waarde  geskat  word  nie,  maar  moet  buitendien  ook  nog 
die  invloed  en  aantrekkingskrag  wat  die  markgeskreeu  op 
die  boekkopers  mag  uitoefen,  deur  ’n  onverbiddelike  optrede 
verswak  en,  indien  moontlik,  uitgeroei  word”.  Dan  volg  ’n 
klomp  uitsprake  wat  net  so  ongemotiveer  is  soos  die  uit- 
gewer  se  advertensie-uitroepe ! 

Dit  verklaar  miskien  waarom  dr.  Antonissen  soms  wel 
ter  sake,  onpersoonlik  of  beleef  kan  wees.  Laat  ons,  gesien 
D.  J.  Opperman  se  bewyse  in  sy  proefskrif,  onsself  afvra 
waarom  dr.  Antonissen  nie  die  invloede  op  W.  E.  G.  Louw 
behandel  het  nie,  maar  tog  ’n  bespreking  van  S.  Ign.  Mocke 
se  werk  begin  met  ’n  uiteensetting  van  wat  hy  onder 
epigoon  verstaan  en  dit  afsluit  met  die  uitroep:  „Maar 
ja:  Krige . . . Krige!”  Let  wel:  hy  haal  nie  een  enkele 
voorbeeld  van  die  beïnvloeding  aan  nie.  Ek  is  nie  bewus 
daarvan  dat  hy  van  epigonekuns  gepraat  het  in  ’n  paar 
ander  gevalle  waar  die  bewyse  wel  deeglik  vir  hom  verskaf 
is  nie. 

Dr.  Antonissen  het  onlangs  in  Die  Huisgenoot  ’n  bespre- 
king  van  N.  P.  van  Wyk  Louw  se  jongste  digbundel  gelewer. 
In  die  artikel,  net  soos  in  vroeër  besprekings  oor  veral 
D.  J.  Opperman,  stel  hy  noukeurige  ondersoek  in  na  die 
geestelike  dampkring  en  intellektuele  betekenis  van  dig- 
bimdels;  ons  wag  nog  vergeefs  op  ’n  ondersoek  na  die 
inspirasiekern  van  C.  M.  van  den  Heever  en  W.  A.  de  Klerk 
se  romans,  om  maar  twee  te  noem.  Die  vraag  of  hierdie 
intellektuele  inhoud  nie  juis  met  meer  reg  in  ’n  roman 
ondersoek  kan  word  nie,  het  hy  natuurlik  nog  nooit  beant- 
woord  nie.  Maar  besinning  op  grondprobleme  van  die 
letterkunde  kan  nêrens  in  dr.  Antonissen  se  werk  aangewys 
word  nie.  Daarom  sê  ek  natuurlik. 

Ek  wil  nie  van  moedswillig,  oneerlik  of  onnosel  praat 
nie.  Dan  sou  ek  my  skuldig  maak  aan  wat  ek  afkeur,  maar 
laat  dr.  Antonissen  ’n  bietjie  nadink  oor  die  volgende  na 
aanleiding  van  wat  hy  geskrywe  het:  In  ’n  roman  wat 
ek  geskryf  het  vertel  ek  van  ’n  man  wat  lê  en  worstel  met 
die  probleem  of  daar  ’n  moontlikheid,  ’n  waarskynlikheid 
bestaan  dat  hy  die  polisie  met  ’n  leuen  om  die  bos  sal  kan 
lei.  Die  man  dink  aan  Pirandello  se  roman  waarin  die 
hoofkarakter  dieselfde  leuen  vertel  wat  hy  wil  vertel  en  die 
polisie  tog  om  die  bos  lei.  My  hoofkarakter  dink  net  aan 
die  soortgelyke  situasie  en  dit  blyk  duidelik  uit  die  hele 
stuk.  Hy  steur  hom  nie  aan  Pirandello  se  argument  dat 
die  handelwyse  van  sy  (Pirandello  s’n)  hoofkarakter 
,,letterktmdig  waarskynlik”  is  nie.  Dit  staan  eksplisiet  so 

in  die  aanhaling  van  die  kritikus  uit  die  boek,  maar  tog 
word  Pirandello  se  opvattings  aan  my  toegeskryf,  ja, 
terwyl  nóg  ek  nóg  my  hoofkarakter  die  minste  in  Pirandello 
se  kunsopvatting  geïnteresserd  is.  As  die  kritikus  dit  maar 
daar  gelaat  het,  sou  ’n  mens  dit  maar  as  die  gevolg  van 
haastig  lees  aangesien  het.  Hy  gaan  egter  verder:  ek  as 
persoon  moet  bygekom  word:  ek  probeer  naamlik  om  die 
kritikus  voor  te  spring.  Ja,  so  word  die  betekenis  van  die 
een  waarskynlikheid  in  dié  van  die  ander  oorgedra  om  by 
die  geslepenheid  van  die  skrywer  uit  te  kom. 

Dit  bring  ons  uit  by  dr.  Antonissen  se  insig  in  die  letter- 
kunde  en  sy  vermoë  om  ons  die  wêreld  van  ’n  kunswerk 
binne  te  lei.  Veel  verder  as  die  dinge  wat  ek  hier  aangehaal 
het,  het  hy  nie  gekom  nie.  Ek  raai  die  leser  aan  om  sy 
kritieke  en  verskillende  tydskrifte  na  te  gaan.  Onlangs  het 
’n  hele  paar  letterkundiges  beswaar  gemaak  omdat  ’n 
redakteur  ’n  eerste  minister  se  glimlag  tot  letterkundige 
maatstaf  verhef  het.  Ek  wil  hulle  nog  sien  beswaar  maak 
daarteen  dat  dr.  Antonissen  in  die  meeste  van  sy  artikels 
sy  bloos,  sy  woede,  sy  vooruitsigte  om  iets  te  lees,  sy 
wrewel,  sy  Ek  voorhou  as  aanduidings  van  letterkundige 
waardes  of  onwaardes. 

Ten  spyte  van  dr.  Antonissen  se  ewig-onveranderlike 
reëls  en  resepte  in  die  letterkunde,  kry  ek  in  sy  lomp, 
onbeholpe  en  cliché-taal  (ek  weet  van  geen  ander  Afri- 
kaanse  kritikus  wat  hom  so  moeilik  daarvan  kan  losmaak 
nie)  geen  beduidenis  van  letterkundige  aanleg  nie.  Ten 
spyte  daarvan  dat  hy  so  gesteld  is  op  suiwer  Afrikaans, 
gebruik  hy  tog  -ismes  en  het  hy  maar  alte  dikwels  nie  ’n 
gevoel  vir  woordbetekenisse  in  Afrikaans  nie.  Ek  reken 
prof . Abel  Coetzee  het  dit  goed  uitgedruk : vertaalde  Vlaams 
is  nog  nie  Afrikaans  nie. 

Laat  ek  dit  ten  slotte  weer  duidelik  stel:  ek  het  hierdie 
resensieskrywer  nie  ter  wille  van  homself  behandel  nie. 
Ek  kon  seker  ’n  vier-vyf  ander  genoem  het.  A1  regverdiging 
vir  my  keuse  is  seker  dat  hy  ’n  onvermoeide  resensent  is 
wat  die  meeste  voorbeelde  oplewer. 

Die  twyfel  aan  die  veredelende  uitwerking  van  die  letter- 
kunde  en  die  vormende  waarde  daarvan  vir  die  jeug 
ontstaan  deur  die  stukke  wat  ek  hierbo  aangehaal  het.  Dit 
is  egter  verkeerd  om  aan  hierdie  dinge  te  twyfel  omdat  ’n 
paar  sogenaamde  letterkundiges  en  opvoedkundiges  hier  by 
ons  hulle  nie  by  die  letterkunde  bepaal  nie. 

Van  die  skrywers  wat  gedurende  die  afgelope  paar  jaar 
die  Nobelprys  gewen  het,  is  Ernest  Hemingway  seker  die 
populêrste.  Voor  hom  het  die  Amerikaner  William  Faulkner 
die  prys  ontvang,  maar  Hemingway  se  werk  is  toe  reeds 
wyd  en  syd  gelees  en  hy  het  reeds  fabelagtige  bedrae  van 
die  rolprentbedryf  ontvang  vir  die  verfilming  van  sy  boeke 
en  kortverhale  sodat  hy  met  gemak  ’n  aanbod  van  ’n 
kwartmiljoen  pond  van  die  hand  kon  wys  wat  hom  aan- 
gebied  is  vir  die  filmregte  van  Across  the  River  and  into 
the  Trees.  Saam  met  sy  populariteit  het  daar  ook  tegelyker- 
tyd  ’n  Hemingway-styl  en  ’n  Hemingway-held  ontwikkel. 
Daar  is  ook  beweer  dat  geen  ander  Amerikaanse  skrywer 
so  ’n  deurdringende  invloed  op  die  letterkunde  van  ’n 
dekade  uitgeoefen  het  as  Hemingway  nie,  en  aan  die  ander 
kant  is  hy  weer  streng  gekritiseer  oor  sy  dekadente  lewens- 
houding  en  doelbewuste  poging  om  ’n  kortaf,  bot  styl  te 
skep.  Om  tussen  hierdie  pole  van  heldeverering  en  ver- 
doemende  kritiek  deur  te  stuur,  bly  ’n  moeilike  taak,  veral 
waar  hierdie  skrywer  een  van  ons  tydgenote  is.  En  oor  die 
toekenning  van  letterkundige  pryse  sal  ons  altyd  verskil! 

Emest  Miller  Hemingway  is  op  21  Julie  1899  in  Illinois 
gebore.  Die  verhouding  tussen  hom  en  sy  ouers  kan  telkens 
weer  teruggevind  word  in  sy  werk,  soos  byvoorbeeld  in 
For  Whom  the  Beïl  Tolls,  in  Jordan  se  bespiegeling  oor  sy 
ouers  en  in  die  talryke  verhale  waarvan  Nick  Adams  die 
middelpunt  vorm.  Nick  Adams  beeld  vir  ons  ook  sekere 
geestelike  en  emosionele  krisisse  uit  waarin  Hemingway 
hom  bevind  het  op  verskillende  stadiums  in  sy  lewe.  In 
hierdie  verhale  is  dit  meer  die  emosionele  verandering  wat 
van  belang  is  as  die  daadwerklike  gebeure. 

Met  die  uitbreek  van  die  Eerste  Wêreldoorlog  is  hy  eers 
afgekeur  toe  hy  wou  aansluit,  maar  nadat  hy  ’n  ruk  lank 
as  verslaggewer  by  ’n  koerant  werksaam  was,  het  hy  uit- 
gevind  dat  hy  as  ambulansbestuurder  kon  aansluit,  en  op 
hierdie  wyse  het  hy  van  die  swaarste  geveg^e  aan  die 
Italiaanse  front  deurgemaak.  By  Fossalta  di  Piave  is  hy 
sleg  gewond  en  het  die  mees  gesogte  Italiaanse  medalje 
vir  dapperheid  ontvang.  Na  die  oorlog  het  Hemingway  na 

Amerika  toe  teruggekeer  om  te  herstel.  Wat  hy  gesien  en 
ondervind  het  gedurende  die  oorlog,  het  hom  so  ontstel 
dat  hy  baie  aan  slapeloosheid  gely  het  en  ’n  ruk  lank  glad 
nie  in  die  donker  kon  slaap  nie.  Hy  het  weer  eens  verslag- 
gewer  geword  en  het  byvoorbeeld  die  Grieks-Turkse  oorlog 
gerapporteer.  Toe  die  Spaanse  oorlog  uitgebreek  het,  het 
hy  hom  beywer  om  die  Lojaliste  te  help.  Gedurende  die 
laaste  Wêreldoorlog  het  hy  in  Frankryk  geveg.  Sy  groot 
liefde  vir  jag  en  visvang  blyk  duidelik  uit  sy  prosawerke. 

Sy  eerste  prosawerk  was  In  Our  Time  (1924),  waarin  hy 
die  ontgoëling  en  verlies  aan  lewensgeloof  na  die  oorlog 
uitbeeld.  Daarop  volg  The  Torrents  of  Spring  (1925)  en 
The  Sun  Also  Rises  (1926).  Met  A Farewell  to  Arms  het  hy 
sy  eerste  belangrike  roman  geskryf  waarin  hy  die  roman- 
tegniek  baasraak  en  die  uitwerking  van  ’n  verwoestende 
oorlog  op  indiwiduele  menselewens  toon.  Dan  kom  soort- 
gelyke  kortverhale  oor  die  oorlog  in  Men  without  Women 
(1927)  en  Winner  Take  Nothing  (1933). 

Met  hierdie  werke  het  hy  ’n  groot  invloed  op  die  Ameri- 
kaanse  letterkunde  uitgeoefen  veral  deur  sy  styl,  wat 
byna  soos  ’n  kabelgram  in  hierdie  vroeër  werk  lees.  Hy  is 
as  kunstenaar  ’n  naturalis  en  Alexander  Cowie  sien  die 
sameloop  van  styl  en  die  aard  van  die  kunstenaar  op  die 
volgende  wyse:  „Perhaps  Hemingway’s  laconic  delivery 
seemed  a necessity  to  him.  Perhaps  he  felt  that  stylistically 
it  comported  with  the  undertow  of  pessimism  observable 
in  many  of  his  stories  as  well  as  those  of  other  serious 
writers  after  World  War  I — a pessimism  suggested  by  the 
very  title  of  one  of  Hemingway’s  lesser-known  works: 
Winner  Take  Nothing.  Ideologically  and  stylistically  the 
naturalists  refused  all  compromise  with  convention.” 

Hierby  kan  ons  ook  noem  dat  Hemingway  ’n  grool 
verdienste  besit  wat  nie  in  ’n  geringe  mate  bygedra  het 
tot  sy  sukses  as  romanskrywer  nie,  en  dit  is  ’n  baie  fyn 
oor  vir  die  natuurlike  skakerings  in  die  dialoog.  Hy  is  ’n 
uitmuntende  waarnemer,  soos  trouens  al  die  groot  natura- 
liste,  en  sy  kuns  bestaan  in  ’n  hoë  mate  uit  die  getroue 
weergawe  van  sekere  gekose  insidente  wat  hom  geroer  het. 

Sy  bekende  werk  oor  die  kuns  van  die  stiervegter  Death 
in  the  Afternoon  (1932)  behels  ook  allerlei  beskouings  oor 
die  lewe  en  oor  die  kuns  en  dieselfde  is  die  geval  in  sy 
beskrywing  van  ’n  jagtog  in  Afrika,  Green  Hiïls  of  Africa 
(1935).  In  To  Have  and  Have  Not  (1937)  en  The  Fifth 
Column  toon  hy  belangstelling  in  die  moontlike  oplossing 
van  sosiale  probleme.  Daarop  volg  dan  For  Whom  the  Bell 
ToUs  (1940)  met  ’n  vloeiender  styl,  en  ’n  groot  innerlike 

drang  om  die  vryheid  te  bewaar,  blyk  uit  hierdie  werk. 
In  1942  het  hy  ’n  aantal  ooiiogsverhale  saamgevat  in  Man 
at  War.  Sy  laaste  twee  werke  is  Across  the  River  and  into 
the  Trees  waarin  hy  deur  die  held  Cantwell  weer  die  plek 
besoek  waar  hy  gewond  is  in  Italië,  en  dan  in  1952  The 
Old  Man  and  the  Sea,  ’n  eenvoudige  en  meesterlike  verhaal 
wat  toon  dat  daar  groter  kalmte  en  gebalanseerdheid  in 
Hemingway  se  waarneming  gekom  het. 

Ondanks  die  feit  dat  Hemingway  as  ’n  naturalis  bestem- 
pel  word,  is  daar  tog  in  sy  prosa  ’n  sterk  subjektiewe 
element.  Dit  skuil  in  die  feit  dat  ons  telkens  in  sy  werk 
met  die  persoonlike  belewing  te  doen  het  en  mens  voel 
dikwels  dat  daar  onder  die  skynbaar  sobere  nugter  en 
ingehoue  styl  ’n  sterk  gevoelstroom  bruis  wat  byna  aan 
die  histeriese  grens.  Die  Hemingway-held,  wat  al  eintlik 
geabstraheer  is  uit  die  prosawerke  van  Hemingway,  keer 
telkens  weer  in  die  een  of  ander  vorm  terug  as  die  ont- 
nugterde,  siniese  en  pessimistiese  mens  wat  dit  swaar  vind 
om  enige  blywende  waardes  daar  te  stel  na  die  disintegrasie 
van  ’n  oorlog  en  die  alomteenwoordigheid  van  die  dood  in 
’n  afskuwekkende  vorm,  soos  alleen  die  ware  naturalis  dit 
kan  sien.  In  Death  in  the  Afternoon  kom  Hemingway  so  ver 
om  ’n  paar  van  sy  gesigspunte  regstreeks  mee  te  deel: 

„So  far,  about  morals,  I know  only  that  what  is  moral 
is  what  you  feel  good  after  and  what  is  immoral  is  what 
you  feel  bad  after ...” 

„Madame,  there  is  no  remedy  for  anything  in  life.  Death 
is  a sovereign  remedy  for  all  misfortunes  ...” 

En  oor  sy  vorming  as  skrywer  deel  hy  die  volgende 
mee:  „...1  found  the  greatest  difficulty,  aside  from 
knowing  truly  what  you  felt,  rather  than  what  you  were 
supposed  to  feel,  was  to  put  down  what  really  happened  in 
action,  what  the  actual  things  were  which  produced  the 
emotion  that  you  experienced.” 

„Prose  is  architecture,  not  interior  decoration,  and  the 
Baroque  is  over.  For  a writer  to  put  his  own  intellectual 
nursings,  which  he  might  sell  for  a low  price  as  essays, 
into  the  mouths  of  artificially  constructed  characters  which 
are  more  remunerative  when  issued  as  people  in  a novel 
is  good  economics,  perhaps,  but  does  not  make  literatiu’e.” 

,,If  a writer  of  prose  knows  enough  about  what  he  is 
writing  about  he  may  omit  things  that  he  knows  and  the 
reader,  if  the  writer  is  writing  truly  enough,  will  have  a 
feeling  of  those  things  as  strongly  as  though  the  writer 
has  stated  them.  The  dignity  of  movement  of  an  iceberg 
is  due  to  only  one-eighth  of  it  being  above  water.” 

Hemingway  is  benewens  sy  naturalistiese  prosa  ook 
bekend  vir  die  morbiede  belangstelling  in  die  stoflike 
verskynsels  van  die  dood  wat  hy  telkens  met  groot  nou- 
keurigheid  beskrywe,  miskien  omdat  hy  dit  so  dikwels 
aanskou  het.  In  sy  laaste  werk,  The  Old  Man  And  The  Sea 
tree  hierdie  verskynsel  op  die  agtergrond  en  is  daar  ’n 
groter  mate  van  sublimering  van  naturalistiese  waar- 
nemingsverskynsels.  Dit  wil  amper  lyk  of  daar  ’n  wending 
in  ’n  meer  gebalanseerde  rigting  in  hierdie  Nobelpryswenner 
se  werk  ingetree  het. 

N.  P.  van  Wyk  Louw:  NUWE 

VERSE  (Nasionale  Boekhandel 

Beperk,  Kaapstad  1954). 

Van  Wyk  Louw  se  nuwe  bundel  is 
’n  versameling  met  ’n  ryk  ver- 
skeidenheid.  Dit  bevat  gedigte 
wat  so  wesenlik  van  mekaar  ver- 
skil,  dat  ’n  verantwoorde  kritiek 
wat  aan  alle  fasette  reg  laat  ge- 
skied,  ’n  breed  opgesette  studie 
sou  vereis.  Dit  dain  ter  verontskul- 
diging,  want  wat  hier  volg  kan 
weinig  meer  wees  as  ’n  vlugtige 
aanduiding  van  die  aard  van  die 
gedigte.  Slegs  by  ’n  enkele,  myns 
insiens  die  belangrikste,  gedig 
word  langer  stilgestaan. 

Nie  al  die  gedigte  in  hierdie 
bundel  is  vir  ons  „nuut”  nie.  Die 
Doper  in  die  Woestyn,  Drie  Kei- 
serportrette  en  meeste  van  die 
„metafisiese”  gedigte  het  bv. 
reeds  vroeër  (met  hier  en  daar 
ligte  veranderings)  in  Standpunte 
verskyn.  In  laasgenoemde  gedigte 
word  die  skepping  gesien  as  ’n 
„driftige  verband”  met  die  kwel- 
lende  teenstelling: 

. . . áls  is  enkeld,  áls  verlang 

na  heelal  en  na  samehang. 

Opvallend  is  die  wyse  waarop  die 
ingewikkeldste  problematiek  ge- 
paard  gaan  met  glasheldere  een- 
voud  in  taalgebruik. 

Die  twee  sonnette  getiteld  Die 
Ambag  gee  die  erkerming  van  eie 
beperkings  en  tegelykertyd  ook 
die  trotse  oortuiging  van  die  krag 
en  die  goddelikheid  van  die  dig- 
kuns.  Maar  ook  elders  word  die 
digterskap  indirek  ter  sprake  ge- 
bring.  So  byvoorbeeld  in  die  dra-  | 


matiese  monoloog  Die  Doper  in 
die  Woestyn,  waar  dit  een  van 
die  verskillende  vlakke  van  be- 
tekenis  uitmaak.  Hoewel  nie  so 
heg  van  bou  of  so  omvattend  soos 
Die  Hond  van  God  nie,  kry  ons 
in  gedeeltes  „die  gesprek  van  die 
mistikus  met  God  asof  hulle 
alleen  teenoor  mekaar  staan  in 
die  oneindigheid” : 

U,  U is  my  woest^m,  my  dors, 
U onvoltooide  raadslag  is 
bloed,  long  en  hamer  in  my 
bors; 

O God,  U is  my  duisternis; 
ek  gryp  verwilderd  en  dis  U 
wat  in  my  leë  hande  is.” 

Die  verwantskap  met  Die  Profeet 
is  duidelik,  maar  die  groei  is  ook 
onmiskenbaar.  Die  gestalte  kom 
in  die  jonger  gedig  ook  meer  tot 
sy  reg. 

In  Ballade  vir  Jan  se  Fees,  Op- 
skrif  vir  Gaste  in  ’n  Kloóster, 
Aan  ’n  Uroloog  en  in  die  kwa- 
tryne  tref  ons  elemente  aan  wat 
nuut  is  in  Van  Wyk  Louw  se 
oeuvre:  die  geestige  en  speelse. 
Hoewel  hierdie  verse  (saam  met 
Klipwerk)  waarskynlik  dikwels 
negatiewe  kritiek  sal  uitlok,  kan 
dit  geensins  as  onbeduidend  ver- 
werp  word  nie.  In  die  eerste  in- 
stansie  gaan  dit  immers  om  doel- 
treffende  organisasie,  vir  wat  in 
elke  besondere  geval  gesê  word, 
is  daardie  vorm  die  effektiefste. 
Hierdie  gedigte  hoef  glad  nie 
onder  te  doen  vir  dergelikes  by  sê 
Yeats  nie.  In  Ets:  Selfportret  van 
Rembrandt  met  Hoed  op  het  ons 


’n  kwatryn  wat  ook  ander  dimen- 
sies  as  die  geestige  besit. 

Die  „rympies”  in  KlipwerJc  is 
’n  skatkamer  van  beelde.  Hier  het 
ons  die  volkslied  in  die  volle  sin 
van  die  woord,  met  die  ritme,  die 
onverwagte,  wrede  wendinge,  die 
dikwels  half-verborge  seksuele 
implikasies  wat  hierdie  genre 
kenmerk.  Sommige  van  hierdie 
liedjies  bevat  slegs  een  vlugge 
beeld,  ’n  verhelderende  flits  van 
die  waarneming: 

bobbejaan  het  geskrik 
en  sy  gousblom  sit 
streep  op  ’n  ry 
teen  elke  klip. 

Die  weglating  van  die  punktuasie 
beklemtoon  die  suggestiewe,  on- 
afgeronde  aard  van  die  verse.  Tog 
bevat  haas  elkeen  van  hierdie 
verse  ’n  eie  klein  wêreldjie: 

die  geel-perské  en  die  langelys- 
peer 

ai  hoe  ’t  ek  gisteraand  regeer 
die  hout  is  op  en  die  katel  is 
koud 

Maandag  is  die  hart  weer  oud. 

Verse  wat  beweeg  op  ’n  ander 
plan,  ja,  maar  in  hulle  soort  gaaf 
en  bekoorlik. 

Nuwe  Verse  bring  nuwe  en  on- 
verwagte  aspekte  van  Van  Wyk 
Louw  se  digterskap  na  vore.  Ge- 
digte  soos  Twee  Elegiese  Verse 
en  Beeld  van  ’n  Jeug:  Duif  en 
Perd  kom  byna  as  ’n  antwoord 
op  die  kritiek  dat  alles  in  sy  ge- 
digte  steeds  na  hoogspanning  ge- 
voer  word.  Hier  het  ons  ’n  distan- 
siëring  tussen  protagonis  en  beel- 
ding,  ’n  rustige  beskrjrwing  en 
kontemplasie.  Maar  die  objekti- 
witeit  beteken  nie  ’n  afname  in 
intensiteit  nie.  Veral  die  tekening 
van  die  Spaanse  hoer  is  wrang: 

„Dan  gaan  jy  later  na  die  klein 
kafee  in  die  straat 


wat  ek  nie  onthou  nie:  jy  eet 
daar  vis  met  olie 
en  gee  vir  die  kat.  Laat  in  die 
aand  gaan  jy  stad  toe 
— daar  kan  ook  dié  wat  jou  nie 
wou  herken  nie,  jou  hê.” 

Die  nugter-saaklike  opsomming 
met  die  altyd-aanwesige,  maar 
steeds  streng  beheerste  emosie 
daaragter,  is  inderdaad  „elegies.” 
Die  twee  elegiese  verse  neem  dus 
die  vorm  aan  van  ’n  mymering 
by  die  aanskouing  van  dinge  uit 
die  alledaagse  lewe  en  word  so  ’n 
kommentaar  op  die  lewe;  veral 
die  effek  van  die  aanraking  van 
Christendom  en  heidendom  en  die 
daaruit  ontstane  komplekse  lewe 
vol  innerlike  teenstrydighede 
word  blootgelê  en  kulmineer  in 
die  saaklike  samevatting: 

„Christus  is  ’n  episode  en  'n 
agonie.” 

Die  slotgedig  is  seker  die  be- 
langrikste  in  die  bundel.  Hierin 
word  deur  middel  van  plastiese 
beelde  vir  ons  die  wêreld  van  die 
jong  seun  geskep,  die  vorming 
van  sy  „jonk  dink”  onder  invloed 
van  uiteenlopende  belewings. 
Pragtig  is  die  beskrywing  van  die 
duiwe  „soos  lappies  warm  was- 
goed,”  hulle  bewegings,  wat  deur- 
eenvleg  met  die  beelde  opgeroep 
deur  die  seun  se  lektuur.  Eers 
lees  hy  van  die  veldslae  van  die 
Romeine,  dan  sweef  hom  voor  die 
gees  beelde  uit  ’n  ander  boek  — 
die  verowering  van  Meksiko  deur 
Cortes  namens  die  Christendom. 
Hy  sien  die  bloedige  offerandes 
in  die  heidense  tempel.  Met  drie 
beskawingsvorms  het  hy  kennis 
gemaak  — die  van  die  heidense 
Romeine  en  Asteke  en  die  Chris- 
tendom  — maar  hy  kan  nie  daar- 
tussen  kies  nie.  Waarskynlik  deur 

assosiasie  gaan  sy  gedagtes  na 
die  ..offerandes”  van  die  Bybel  — 
Abraham  s’n  en  die  kruisiging. 
Dan  word  sy  „jong  dink  gewond 
tot  swjnnens  toe”  deur  die  nuwe 
gedagte  van  die  verband  en  sin 
van  al  hierdie  dinge,  dat 

. . . die  aarde  en  elke  aard- 
gebeurtenis 

en  die  son  self,  en  tot  die  verste 
ster, 

tesame  net  een  groot  vertelsel  is 

oor  Hom  en  ons,  en  deur  Hom 
self  vertel  — 

vol  beeld,  perfigfurasie,  voorbe- 
reiding 

op  een  voleindigende  slot  — 

en,  dat  in  elke  eeu  die  — laaste 
ding 

verwysing  na  Hom  was,  deel 
van  Sy  Naam.” 

Hy  is  dus  besig  om  te  probeer  sin 
gee  aan  die  lewe,  om  ’n  lewens- 
beskouing  te  vorm  waarin  die  ver- 
skillende  beskawingsvorm  hulle 
betekenis  sal  kry.  Elke  lewens- 
vorm  word  op  sy  manier  beeld 
van  ’n  ewige  waarheid,  anders 
belewe.  Soos  in  baie  ander  gedigte 
in  die  bimdel  kry  ons  dus  hier 
Van  Wyk  Louw  se  „afrekening” 
met  die  Christendom.  Nou  volg 
die  beskrywing  van  die  hings  wat, 
na  ’n  oomblik  van  vryheid,  onge- 
bonde  naturlikheid,  onder  beheer 
gebring  word: 

„Die  hings  word  kort  aan  sy 
bek  gevat; 

en,  magtig,  gebonde,  beheers  en 
mooi, 

die  stal  ingelei;  en  die  grendel- 
hout  val  vas.” 

Heel  algemeen  sou  mens  hierdie 
beeld  kon  vertolk  as  die  aanvaar- 
ding  dat  die  lewe  binne  sekere 
beperkende  grense  skoon  kan 


wees,  dat  die  gees  noodsaaklik 
binne  ’n  „stelsel,”  „filosofie”  of 
„lewensbeskouing”  beperk  moet 
wees  om  tot  volle  ontplooiing  te 
kom.  Hieruit  spreek  duidelik  die 
nuwe  toon  van  Van  Wyk  Louw 
se  gedigte:  die  aanvaarding  van 
menslike  beperkings.  Maar  aan- 
vaarding  kan  ook  oorwinning  be- 
teken.  Die  aard  van  die  gedig  — 
die  psigiese  vorming  met  wisse- 
lende  beelde  uit  die  leesstof  en 
die  onmiddellike  omgewing  — 
bring  noodwendig  mee  dat  alle 
elemente  nie  ewe  belangrik  is  of 
ewe  heg  geïntegreer  word  nie.  So 
word  die  episode  van  die  hings 
byna  ’n  „epiloog,”  ’n  nuwe  en 
latere  ervaring  wat  die  vroeëre 
relativeer.  Die  gedig  is  egter  so 
duidelik  die  produk  van  ’n  ge- 
rypte  meesterskap,  verraai  so  ’n 
feillose  taalbeheer  en  tegniese 
vermoë,  dat  ’n  mens  haas  vergeet 
dat  dit  terselfdertyd  „eksperi- 
menteel”  is  — want  iets  van  hier- 
die  aard  bestaan  eenvoudig  nêrens 
anders  in  Afrikaans  nie. 

Nwwe  Verse  bevestig  nie  alleen 
Van  Wyk  Louw  se  meesterskap 
in  die  digkuns  nie,  dit  bring  ook 
’n  belangrike  verbreding  daarvan. 
’n  Groter  register  van  menslike 
ervarings  word  aangewend,  die 
„wêreld”  van  die  digter  word 
aansienlik  verruim.  Die  „wêreld” 
van  die  „nuwe”  gedigte  is  geen- 
sins  eenvoudiger  of  meer  simplis- 
ties  as  vroeër  nie,  maar  in  hier- 
die  wêreld  het  die  eenvoudige,  die 
speelse  en  geestige  ook  ’n  plek 
gekry.  Van  Wyk  Louw  se  grroot- 
ste  gedigte  is  vir  my  nog  steeds 
dié  in  Gestaltes  en  Diere,  tog  sou 
ek  sê  dat  die  nuwe  gedigte  ge- 
wen  het  aan  menslikheid. 

E.  LINDENBERG 

OOM  JAN  VERTEL,  deur  J.  D. 

Wiese.  (Afrikaanse  Pers-boek- 

handel,  Johannesburg  1954. 

Prys  13/-  posvry.) 

Deur  middel  van  ’n  reeks  anek- 
dotes,  lewendig  en  interessant 
vertel,  gee  die  skr^rwer  ons  ’n 
beeld  van  sy  veelbewoë  loopbaan. 
Hy  begin  met  sy  kinderjare  in  die 
omgewing  van  ’Tulbagh,  skets  sy 
skoollewe  en  die  jeugervarings 
wat  hy  opgedoen  het  om  daarna 
op  pakkende  wyse  ’n  aantal  aan- 
grypende  karaktersketse  te  lewer. 
Daar  is  bv.  die  simpatieke  skets 
van  sy  leermeester  Hendrik 
Oerson,  van  Tant  He^sie  en  Blom 
Jasper,  van  Aptak  en  Oom  Sypie, 
van  Jensen  en  Eugene.  Gaande- 
weg  openbaar  hy  ’n  intieme  ken- 
nis  van  die  kleurlinglewe,  vertel 
van  ervarings  op  die  jagveld  om 
ons  dan  uiteindelik  mee  te  voer 
na  vreemde  lande  waar  hy  in 


vrywillige  ballingskap  verkeer. 
Hy  besoek  Australië,  die  oer- 
woude  van  Donker  Afrika,  Mek- 
siko,  Amerika  en  uiteindelik  die 
Vuurdele  van  Nieu-Seeland. 

Oom  Jan  is  inderdaad  ’n  baas- 
verteller.  Hy  verstaan  die  kuns 
om  sy  ryp  ervaringslewe  en 
kleurryke  loopbaan  pakkend  en 
spanningvol  aan  ons  bloot  te  lê. 
Dis  ’n  boek  wat  die  jeug  gretig 
sal  lees,  want  dit  bevredig  die 
verlange  na  avontuur,  lig  die 
sluier  wat  die  geheimsinnigheid 
van  die  vreemde  bedek  en  dra 
terselfdertyd  die  stempel  van  die 
werklikheid.  Die  leser  voel  dat 
hier  geen  romantiese  droomwêreld 
aan  hom  voorgehou  word  nie:  al 
die  gegewens  berus  op  werklik 
deurleefde  ervarings. 

S.  C.  HA’TTINGH 

Ons  Eie  Boek,  Jg.  xx,  Nr.  3:  T. 
T.  Cloete  noem  C.  G.  S.  de  Villiers 
se  bundel  sketse  Snel  dan  Jare 
,,’n  klein  museumpie  van  die 
woord  waarin  die  skrywer  figure, 
sedes  en  gewoontes,  geloof  en  by- 
geloof,  ’n  hele  lewenswyse  en 
Boerekultuur  van  ’n  vergane  tyd- 
perk  vir  die  nageslag  probeer 
bewaar.”  Dieselfde  kritikus  be- 
spreek  en  karakteriseer  Ina  Rous- 
seau  se  Die  Verlate  Tuin  en  wys 
op  die  noue  verband  tussen  die 
verskillende  gedigte.  M.  Nienaber- 
Luitingh  bespreek  Vier  Uitgesoek- 
te  Eenbedryvoe  van  F.  C.  L.  Bos- 
man.  Uys  Krige  publiseer  twee 
vertalings  van  Paul  Eluard. 

Standpunte,  Jg.  ix,  Nr.  1:  Hierdie 
eerste  nonuner  in  die  nuwe  reeks 
bevat  ’n  aantal  gedigte  van  P.  J. 
Philander  (Afrikaans),  GuyButler 
en  Phyllis  Haring  (Engels).  De 
jeugd  van  Marnix  Gijsen  is  ’n  boei- 
ende  biografie  deur  die  skrywer 
se  broer,  René  Gijsen.  Onder  die 
titel  Die  wêreld  is  nie  ons  woning 
nie  gee  T.  T.  Cloete  ’n  studie  oor 
Totius  se  „digterlike  houding”  en 
wys  daarop  hoe  woorde  soos 
stilte,  verïede,  herinnering,  ske- 
mer  in  sy  oevre  fimksioneer.  J. 
J.  Degenaar  skryf  oor  Metafisika 
en  Kuns.  In  sy  kroniek  bespreek 
Antonissen  J.  L.  Steyn  se  proef- 
skrif  Totius  as  Psalmberymer, 
wat  hy  onvoldoende  vind  omdat 
dit  „in  hoofsaak  ’n  kompilasie” 
is  en  niks  wesenlik  nuuts  bring 
nie.  Hy  praat  met  lof  oor  Dekker 
se  vertaling  Verhale  van  Guy  de 
Maupassant.  Delius  reageer  op 
Opperman  se  vergelyking  (in 


Standpimt  31)  van  Van  Wyk 
Louw  en  Campbell.  Hy  meen  dat 
Opperman  se  artikel  nie  alleen 
onreg  laiat  geskied  aan  beide  dig- 
ters  nie,  maiar  ook  onbillik  is  teen- 
oor  die  digterskap  van  Slater. 
Na  aanleiding  van  die  uitgawe 
van  Couperus  se  versamelde 
werk,  spreek  Greshoff  die  mening 
uit  dat  hierdie  outeur  se  prosa  nie 
deur  die  tyd  aangetas  is  nie. 

Helikon,  Jaargang  4,  Nr.  17:  Dr. 
G.  J.  Labuschagne  noem  ’n  aan- 
tal  oorsake  waarom  die  studie 
van  die  taalwetenskap  in  Suid- 
Afrika  gebrekkig  is,  op  skool  so- 
wel  as  aan  die  imiversiteit.  S. 
Ign.  Mocke  veroordeel  psigo- 
analitiese  neigrings  in  die  literêre 
kritiek.  S.  C.  Hattingh  bespreek 
die  poësie  van  Eugêne  Marais  en 
P.  J.  Nienaber  se  bloemlesing 
Digters  en  Digkuns.  Skeppende 
werk:  poësie  van  Toon  van  den 
Heever,  S.  J.  du  Toit,  Jacques 
Loots  en  J.  J.  C.  Oosthuizen  en 
prosa  van  Abel  Coetzee. 

Critisch  Bulletin,  September  1954: 
Na  aanleiding  van  Arthur  Leh- 
ning  se  De  Vriend  van  mijn 
Jeugd.  Herinneringen  aan  H. 
Marsman,  merk  Anthonie  Donker 
op:  „Wat  er  omstreeks  1920  in 
onze  poëzie  gaande  was,  gebeurde 
in  de  omgeving  van  Marsman. 
Men  vindt  het  hier,  getrouw  en 
nauwkeurig,  beschreven.”  Boeke 
wat  bespreek  word,  is  Kleine 
Mensen  in  de  grote  wereld  van 
A.  den  Doolaard  en  Démasqué  bij 
daglicht  van  A.  J.  Noël  de  Gaulle 
deur  J.  B.  Charles,  Wag  der 

Glorie  van  Theo  J.  van  der  Wal 
deur  Jeanne  van  Scliaik-Willing 
en  Dapper  Vrouwenleven  (’n  stu- 
die  oor  Betje  Wolff  en  Aagje 
Deken)  van  Ha.  C.  M.  Ghijsen 
deur  Annie  Romein-Verschoor.  J. 
C.  Brandt  Corstius  noem  C.  M. 
Geerars  se  proefskrif  Hubert 
Korneliszoon  Poot  die  grondigste 
en  omvattendste  oor  dié  digter. 
Manuel  van  Loggem  meen  dat  die 
Engels  in  Uys  Krige  se  The 
Dream  and  the  Desert  vir  ’n  Hol- 
lander  vertroud  klink  en  dat  „de 
vertaling  in  het  Hollands  er  vlak 
achter  ligt.” 

De  Vlaamse  Gids,  Oktober  1954: 
Die  slotartikel  van  H.  Uyttersprot 
oor  Kafka  verskyn.  Onder  die 
titel  La  belle  dame-sans-merci 
bespreek  M.  Rutten  die  werk  van 
’n  aantal  „poetae  minores.”  Veel 
meer  waardering  toon  hy  vir  Lily 
van  de  Woestijne  wat  in  Frans 
dig.  J.  C.  Bloem  en  Ben  Cami 
publiseer  gedigte. 

Nieuw  Vlaams  Tijdschrift,  Jaar- 
gang  8,  Nr.  6:  Hugo  Claus  publi- 
seer  die  eerste  gedeelte  van  ’n 
toneelstuk  getiteld  De  Bruid  en 
de  Morgen,  en  Gaston  Burssens 
’n  ode.  Johan  Daisne  gee  ’n  rubri- 
sering  van  filmliteratuur.  In  sy 
kroniek  van  essayistiese  en  lite- 
ratuurhistoriese  prosa  behandel 
Achilles  Mussche  o.a.  De  Psycho- 
logische  figuur  van  Karel  van  de 
Woestijne  als  Dichter  deur  Al- 
bert  Westerlinck,  De  Nederlandse 
Letteren  in  de  negentiende  eeuw 
deur  Gerben  Colmjon,  De  Vlaam- 
se  Letterkunde  deur  Eug.  de  Bock 
en  De  Vlaamse  Letterkunde  van 
1780  tot  heden  deur  R.  F.  Lissens. 
Sy  besware  teen  Westerlinck  se 
studie  betref  veral  die  „willekeu- 
rige”  beperking  van  die  materiaal 
en  die  weglating  van  die  trilogie: 
De  Modderen  Man,  God  aan  Zee 


en  Het  Bergmeer.  Hy  vind  ook 
dat  Westerlinck  te  veel  die  mens 
sien  én  te  weinig  die  gedig.  Colm- 
jon  se  studie  vind  hy  bevooroor- 
deeld  en  te  weinig  okjektief,  en 
die  van  De  Bock  „onevenwichtig, 
rommelig  soms,  vaak  willekeu- 
rig,”  met  ’n  tekort  aan  sintese  en 
literêre  waardering.  As  literatuur- 
wetenskaplike  werk  is  Lissens  se 
werk  syns  insiens  die  ewewigtig- 
ste,  al  mis  hy  ook  hierin  die 
sosiale  agtergrond,  historiese  ver- 
band. 

Dietsche  Warande  en  Belfort, 
Augustus-September  1954:  Hierin 
verskyn  gedigte  van  Hubert  van 
Herreweghen,  Pieter  G.  Buckinx, 
Frank  Meyland,  Jan  van  den 
Weghe.  In  Kunstenaar  en  Maat- 
schappij  in  Nederland  onderskei 
en  verwerp  Anton  van  Duinker- 
ken  drie  benaderings:  die  totali- 
têre  institusionele  en  nie-konfor- 
mistiese.  As  die  (onbereikbare) 
ideaal  stel  hy  die  „hymnische” 
reëling:  „de  spontane,  hartelijke 
en  volledige  instemming  van  de 
kunstenaar,  met  de  hoogste 
wereldbestur,  op  onbaatzuchtige 
wijze  beantwoord  door  een  ideaal- 
geduldig  publiek.”  Jos  de  Haes 
bespreek  in  sy  kroniek  van  die 
poësie  bundels  van  Marc  Moonen, 
Pol  Le  Roy,  Ferdinand  Verc- 
nocke,  Frank  Meyland,  Walter 
Geerts  en  Rudo  Durant.  Ten  spyte 
van  enige  besware,  vind  Wester- 
linck  Lissens  se  literaturgeskie- 
denis  histories  goed,  esteties- 
krities  getuigend  van  „gTondig- 
heid  en  goede  smaak.” 

De  Nieuwe  Taalgids,  5e  aflewe- 
ring,  47e  jaargang:  A.  Teeuw 
gee  ’n  uiteensetting  van  die  by- 
drae  van  Roman  Jakobson  tot  die 
studie  van  die  fonologie.  In 
Busken  Huet  in  1878  en  de  leuzen 
van  ’80  wys  D.  A.  de  Graaf  daar- 


92 


op  dat  Huet  in  sommige  opsigte 
die  Tagtigers  voorgegaan  het. 
Marie  Ramondt  skryf  oor  De 
jongere  en  de  late  Potgieter 
tegenover  de  humor,  terwyl  L.  C. 
Michels  ’n  kritiese  oorsig  gee  van 
’n  aantal  verskillende  interpreta- 


sies  van  die  beroemde  vers  van 
Vondel:  De  felle  Doot,  die  nu  geen 
wit  magh  sien.  G.  Kamphuis  be- 
spreek  Rembrandt  and  his  critics 
van  Seymour  Clive. 

E.  LINDENBERG 

P.  J.  NIENABER 


BOMANS  EN  VERHALE 

BEHRENS,  Louise.  Sewe  stuur  geskenke. 
Johannesburg,  Afr.-pers-boekhandel, 
1954.  276  bl.  19  sm.  (Moresterbiblio- 
teek).  12/6. 

BERGH,  Kas  van  den.  Verdoem  nie  die 
getuie.  Johannesburg,  Dagbreek-boek- 
kring,  s.j.  [1954].  210  bl.  19  sm.  11/6. 

BEUKES,  J.  Alleen  teen  ’n  bende.  Johan- 
nesburg,  Goeie  hoop-uitgewers,  1954. 
128  bl.  18  sm.  (Swart  Piet-reeks,  nr. 
1).  3/-. 

— . Die  bruid  van  Paradysvlei.  Johan- 
nesburg,  Goeie  hoop-uitgewers,  1954. 
207  bl.  19  sm.  10/6. 

— . Geen  groter  liefde.  Johannesburg, 
Van  Riebeeck-biblioteekskema,  1954. 
224  bl.  19  sm.  10/6. 

— . Moord  in  die  wolke.  Johannesburg, 
Goeie  hoop-uitgewers,  1953.  159  bl.  18 
sm.  (Pronk-boeke).  2/6. 

— . ’n  Rooikop  in  die  pekel.  Johannes- 
burg,  Pronkboeke,  1954.  112  bl.  18  sm. 
3/-. 

— . Sodom  op  die  see.  Johannesburg, 
Pronkboeke,  1954.  110  bl.  18  sm. 

(Kroon-reeks,  nr.  1).  3/-. 

BEYERS-Boshoff,  C.F.  Die  gesig  van  ’n 
vrou.  Johannesburg,  Van  Riebeeck- 
biblioteekskema,  1954.  214  bl.  18i  sm. 

BONGERS-Brits,  Sarie.  Die  onvoltooide 
simfonie.  Johannesburg,  Dagbreek- 
boekkring,  1954.  222  bl.  18i  sm.  11/6. 

BOSMAN,  Eunice.  Onverwagte  liefde. 
Pretoria,  Keurbiblioteek,  1954.  223  bl. 
19  sm.  9/6. 

BRESSLER,  Coert.  Dr.  Froneman  se 
twee  vrouens.  Johannesburg,  Van  Rie- 
beeck-biblioteekskema,  1954.  223  bl. 

19  sm.  10/6. 

BUSS,  P.,  en  RIGTER.  Sap  van  die 
aalwyn.  Johannesburg,  Drostdy  boek- 
klub,  1954.  318  bl.  19  sm.  15/-. 

EHRHART,  Elizabeth.  Ontwaking.  Jo- 
hannesburg,  Voortrekkerpers,  1954.  231 
bl.  18  sm.  11/-  (11/6). 

ELDERS,  J.  van.  Die  waternimf.  Kaap- 
stad,  Nas.  boekhandel,  s.j.  [1954].  234 
bl.  Í8i  sm. 

ELOFF-van  der  Walt,  Ella.  Dwaalligte 
in  die  vleie.  Johannesburg,  Afr.  pers- 
boekhandel,  1954.  308  bl.  19  sm. 

ENSLIN,  Anna.  Middernag.  Bloemfon- 
tein,  Sentrale  pers,  drukkers,  s.j. 
[1954].  389  bl.  18i  sm.  15/-  pv. 

FOUCHÉ,  Meiring.  Losprys  vir  liefde. 
Johannesburg,  Goeie  hoop-uitgewers, 
1954.  238  bl.  19  sm.  10/6. 

FRASER,  E.  J.  M.  Jy  behoort  aan  my. 
Kaapstad,  Tafelberg-uitgewers,  1954. 
221  bl.  19  sm.  10/6. 

GROBLER,  J.  H.  Skaduwees  oor  Afrika. 
Johannesburg,  Afr.  pers-boekhandel, 
1954.  283  bl.  19  sm.  12/6  (13/-). 


GROEN,  Sanet  te.  Die  hart  van  dinge. 
Johannesburg,  Voortrekkerpers,  1954. 
248  bl.  18i  sm.  11/-  (11/6). 
HEERDEN,  A.  van.  Blomme  vir  Bessie. 
Kaapstad,  Tafelberg-uitgewers,  1954. 

223  bl.  19  sm.  10/6. 

— . Vaarwel  aan  gister.  Johannesburg. 
Goeie  hoop-uitgewers,  1954.  215  bl. 

18i  sm.  10/6. 

HEEVER.  Kootjie  van  den.  Vlees  van 
een  vlees.  Kaapstad,  Nas.  boekhandel, 
s.j.  [1954].  107  bl.  18i  sm. 
HENDRIKS,  R.  Geen  krans  vir  Stella. 
Johannesburg,  Dagbreek  - boekkring, 
1954.  244  bl.  18i  sm.  karton. 
HENNING,  Nan.  ’n  Lied  deur  die  jare. 
Pretoria,  Keurbibliotek,  1954.  215  bl. 
19  sm. 

KLERK,  A.  J.  B.  de.  Die  weg  na  die 
sterre.  Kaapstad,  Nas.  boekhandel, 
s'.j.  [1954].  191  bl.  18i  sm.  10/6. 
LOMBARD,  Thilda.  Los  teuels.  Kaap- 
stad,  Nas.  boekhandel,  s.j.  [1954].  208 
bl.  Í8i  sm. 

MARIO.  Held  van  die  berge.  Johannes- 
burg,  Pronkboeke,  1954.  112  bl.  18  sm. 
3/-. 

MEIRING,  Rudolf.  Doodvonnis  oor  die 
eter.  Johannesburg,  Afr.  pers-boek- 
handel,  1954.  269  bl.  19  sm.  12/6. 
MERWE,  J.  Nel  van  der.  Onder  vreemde 
sterre.  Johannesburg,  Afr.  pers-boek- 
handel,  1954.  256  bl.  illus.  19  sm. 
MEYER,  Erica.  Liefde  bring  die  dae- 
raad.  Kaapstad,  Tafelberg-uitgewers, 
1954.  224  bl.  19  sm.  10/6. 

MIKRO.  Die  houtswaan.  Kaapstad,  Nas. 

boekhandel,  1954.  184  bl.  18i  sm. 
MOCKE,  Annette.  Die  vallei  van  blou 
blomme.  Pretoria,  Keurbiblioteek,  1954. 

224  bl.  19  sm.  9/6  (vir  lede  6/6). 
NEL,  Herman  F.  B.  Niemand  so  een- 

saam.  Pretoria,  Keurbiblioteek,  1954. 
222  bl.  19  sm. 

PIENAAR,  T.  C.  Gister  en  móre.  Kaap- 
stad,  Nas.  boekhandel,  s.j.  [1954].  184 
bl.  18i  sm. 

POSTMA,  Minnie.  Legendes  uit  Basoeto- 
land.  Johannesburg,  Afr.  pers-boek- 
handel,  1954.  156  bl.  19  sm.  9/6. 
PRESTON,  Mark.  Skoentjies  van  silwer. 
Pretoria,  Keurbiblioteek,  1954.  224  bl. 
19  sm. 

RADLOF,  Gerrie.  Lank  lewe  die  buiter. 
Kaapstad,  Tafelberg-uitgewers,  1954. 
224  bl.  19  sm.  10/6. 

— . Nege  waens.  Johannesburg.  Drostdy 
boekklub,  1954.  320  bl.  18  sm.  15/-. 

REENEN,  Josua  van.  Anna  se  geheim. 
Johannesburg,  Goeie  hoop-uitgewers, 
1954.  222  bl.  19  sm.  10/6. 

— . Die  verkeerde  slagoffer.  Johannes- 
burg.  Goeie  hoop-uitgewers,  1954.  126 
bl.  18  sm.  3/-. 

RHYN,  Justus  van.  Vergeef  die  moeder- 
bart.  Johannesburg,  Dagbreek-boek- 

handel,  1954.  224  bl.  18}  sm.  11/6. 

ROUX,  Braam  le.  Die  bekende  vreemd- 
ling.  Johannesburg,  Goeie  hoop- 

uitgewers.  1954.  142  bl.  18  sm.  (Pronk- 
boeke).  2/6. 


— . Die  bloedboodskap.  ibid.,  1954.  93  bl. 
18  sm.  (Swart  Luiperd-reeks,  nr.  3). 
3/-. 


— . Die  dood  kom  stil.  Johannesburg, 
Pronkboeke.  1954.  111  bl.  18  sm. 

(Swart  Luiperd-reeks,  nr.  13).  3/-. 
— . Die  duiwel  is  ’n  vrou.  ibid..  1954. 
96  bl.  18  sm.  (Swart  Luiprd-reeks, 
nr.  17).  3/-. 

— . Die  eiland  van  die  duiwels.  ibid., 
1954.  112  bl.  18  sm.  (Swart  Luiperd- 
reeks,  nr.  7).  3/-. 

— . Ek  kora  vannag.  Johannesburg.  Goeie 
hoop-uitgewers,  1953.  141  bl.  18  sm. 
( Pronkboeke ) . 2/6. 

— . Die  galg  in  die  oerwoud.  ibid.,  1954. 
96  bl.  18  sm.  (Swart  Luiperd-reeks, 

nr.  6).  3/-. 

— . Gees  uit  die  vuur.  ibid.,  1954.  95  bl. 
18  sm.  (Swart  Luiperd-reeks,  nr.  19). 
3/-. 

— . Geheim  van  die  wit  heks.  Johannes- 
burg,  Pronkboeke.  1954.  111  bl.  18  sm. 
(Swart  Luiperd-reeks,  nr.  18). 

— .Gemaskerde  moordenaars.  ibid.,  1954. 
96  bl.  18  sm.  (Swart  Luiperd-reeks, 

nr.  1).  3/-. 

— . (ïeraamtes  op  die  duine.  Johannes- 
burg,  Pronkboeke,  1954.  111  bl.  18} 
sm.  (Temmers  van  die  woestyn-reeks, 
nr,  12),  3/-. 

— . Gestaltes  in  die  skemer.  ibid.,  1954. 
96  bl.  18}  sm.  (Temmers  van  die 

woestyn-reeks,  nr,  9).  3/-. 

— . Gif  vir  die  hart.  Johannesburg, 

Pronkboeke,  1954.  112  bl.  18  sm.  (Tem- 
mers  van  die  woestyn-reeks,  nr.  5 ) . 
3/-. 

— .Hoefslae  teen  middernag.  Johannes- 
burg,  ibid.,  1953.  159  bl.  18  sm.  (Pronk- 
boeke).  2/6. 

— . Kamerade  van  die  draak.  ibid.,  1954. 
96  bl.  18  sm.  (Swart  Luiperd-reeks, 
nr.  4).  3/-. 


— . Kloue  van  die  valk.  ibid..  1954.  112 
bl.  18  sm.  (Swart  Luiperd-reeks,  nr. 
11).  3/-. 


— . Die  kruipende  dood.  ibid.,  1954.  96  bl. 
18  sm.  (Swart  Luiperd-reeks,  nr.  5). 

3/-. 


— . Man  sonder  kop.  ibid.,  1954.  96  bl. 
18  sm.  (Swart  Luiperd-reeks,  nr.  14). 
3/-. 


— . Die  mense  van  die  meer.  ibid.,  1954. 
95  bl.  18  sm.  (Swart  Luiperd-reelcs, 
nr.  9).  3/-. 


— . Die  mensvreters  van  Tsawo.  ibid., 
1954.  95  bl.  18  sm.  (Swart  Luiperd- 
reeks,  nr.  2).  3/-. 

— . Lantem  in  die  nag.  Johannesburg, 
Pronkboeke.  1954.  112  bl.  18  sm.  (Tem- 
mers  van  die  woestyn,  nr.  10).  3/-. 

— . Moordenaar  in  wit.  ibid.,  1954.  112  bl. 
18}  sm.  (Temmers  van  die  woestyn- 
reeks,  nr.  7).  3/-. 


— . Pad  van  die  arend.  ibid.,  1954.  96  bl. 
18  sm.  (Swart  Luiperd-reeks,  nr.  16). 
3/-. 

— . Pyle  van  vuur.  ibid.,  1954.  95  bl. 
18  sm.  (Swart  Luiperd-reeks,  nr.  8). 
3/-. 

— . Rooi  maskers.  ibid.,  1954.  126  bl 
18  sm.  (Swart  Luiperd-reeks,  nr.  10). 

3/-. 

— . Ruiters  van  die  dood.  Jobannesburg, 
Goeie  hoop-uitgewers,  1953.  164  bl. 

7J  X 4}.  pap.  (..Pronkboeke”) . 2/6. 

— . Skedels  in  die  sand.  ibid.,  1954.  127 
bl.  18  sm.  (Swart  Luiperd-reeks,  nr, 
12).  3/-. 

— . Die  songod  praat.  ibid.,  1954.  95  bl. 
18  sm.  (Swart  Luiperd-reeks,  nr.  15). 

3/-. 

— . Vlamme  teen  die  horison.  ibid.,  1954. 
111  bl.  18}  sm.  (Temmers  van  die 
woestyn-reeks,  nr.  6).  3/-. 

— . Waar  die  dooies  leef.  ibid.,  1954.  96 
bl.  18  sm.  (Swart  Luiperd-reeks,  nr. 
20).  3/-. 

— . Die  wind  beveel.  ibid.,  1953.  144  bl. 
18  sm.  (Temmers  van  die  woestyn, 
nr.  2).  3/-. 

— . Wind  oor  haar  graf.  ibid.,  1954. 
96  bl.  18}  sm.  (Temmers  van  die  woes- 
tyn-reeks,  nr.  8 ) . 3/-. 

— . Wyn  met  bloed.  Johannesburg, 
Pronkboeke,  1954.  128  bl.  17}  sm.  3/-. 
— . Die  lente  kom  weer.  Kaapstad,  Nas, 
boekhandel,  s.j.  [1954].  184  bl.  18}  sra. 
ROUX,  Sophie.  Smarag  en  robyn.  Johan- 
nesburg,  Dagbreek  - boekkring,  s.j. 
[1954].  214  bl.  18}  sm.  11/6. 
SNYMAN,  J.  C.  Dwaalweë  van  die  liefde. 
Kaapstad,  Nas.  boekhandel,  s.j.  [1954]. 
[iv],  188  bl.  18  sm.  10/6. 

SPENCE,  Ela.  Die  skaduwees  vlug. 
Kaapstad,  Nas.  boekhandel,  1954.  198 
bl.  18  sm.  10/6. 

STALS,  Wienand.  Donker  is  die  sterre. 
Kaapstad,  Tafelberg-uitgewers,  1954. 
223  bl.  19  sm.  10/6. 

STEENKAMP,  Chris.  Die  dood  op  my 
hakke.  Johannesburg,  Dagbreek-boek- 
handel,  s.j.  [1954].  216  bl.  18}  sm. 
11/6. 

— . Moord  in  die  tronk.  Johannesburg, 
Goeie  hoop-uitgewers,  1954.  127  bl.  18 
sm.  3/-. 

STEYN,  Eimar.  Die  gif  van  die  adder. 
Johannesburg,  Voortrekkerpers,  1954. 
229  bl.  18  sm.  11/-  (11/6). 

— . Onheilig  is  die  haat.  Kaapstad,  Tafel- 
berg-uitgewers,  1954.  222  bl.  19  sm. 
10/6. 

STEYN,  Gerhard.  Rook  oor  die  stad. 
Kaapstad,  Nas.  boekhandel,  s.j.  [1954], 
195  bl.  18}  sm. 

TOIT,  Tryna  du.  Dwaalspore.  Johannes- 
burg,  Voortrekkerpers,  1954.  197  bl. 
18}  sm.  11/-  (11/6). 

— . Die  eensame  pad.  Johannesburg, 
Voortrekkerpers,  1954.  241  bl.  18  sm. 
12/-  (12/6). 

VENTER,  Corrie,  En  die  stroom  vloei 
rustig.  Johannesburg,  Voortrekkerpers, 
1954.  188  bl.  18}  sm.  11/6  (12/-). 
VERMAAS,  H.  J.  Sy  perd  staan  gereed. 
Kaapstad,  Nas.  boekhandel,  s.j.  [1954]. 
188  bl.  18}  sm. 


— . Nag  van  wraak.  ibid.,  1954.  110  bl. 
18}  sm.  (Temmers  van  die  woestyn- 
reeks,  nr.  11).  3/-. 


VERMEULEN,  Elizabeth,  Towergoud. 

Kaapstad,  Nas.  boekhandel,  s.j.  [1954]. 
219  bl.  18}  sm. 

VILLIERS.  C.  G.  S.  de.  Snel  dan  jare: 
Overbergse  sketse  en  verhale.  Kaap- 
stad.  A.  A.  Balkema.  1954.  131  bl. 
21J  sm.  12/6. 

WEBER.  Tom.  Eendag  is  eendag.  Johan- 
nesburg,  Afr.  pers-boekhandel,  1954. 
251  bl.  19  sm. 

WIJK.  J.  Louw  van.  Sarita.  Johannes- 
burg,  Voortrekkerpers,  1954.  321  bl. 
18i  sm.  12/6  (13/-). 

POËSIE 

LOUW,  N.  P.  van  Wyk.  Nuwe  verse. 
Kaapstad,  Nas.  boekhandel,  1954.  86 
bl.  23  sm. 

OPPERMAN,  D.  J.  Periandros  van 
Korinthe.  Kaapstad,  Nas.  boekhandel, 
s.j.  [1954].  124  bl.  23 J sm. 

ROUSSEAU,  Ina.  Die  verlate  tuin. 
Kaapstad,  A.  A.  Balkema,  1954.  48  bl. 
19  sm.  10/6. 

BIBLIOGRAFIE 

NIENABER,  dr.  P.  J.  Bibliografie  van 
Afrikaanse  boeke  (Nov.  1948-Okt. 
1953),  deel  3.  Johannesburg,  Die  skry- 
wer,  1954.  360  bl.  21  sm.  63/-. 

— . Bronnegids  by  die  studie  van  die 
Afrikaanse  taal  en  letterkunde,  deel 
III  A (1952-1953).  Johannesburg,  die 
skrywer,  1954.  [66]  bl.  24  sm.  25/-. 
LETTERKUNDE 

BONIFACE,  C.  E.  De  nieuwe  ridder- 
orde  . . . inleiding  en  verklarende  aan- 
tekeninge  deur  F.  C.  L.  Bosman.  Jo- 
hannesburg,  Voortrekkerpers,  1954.  210 
bl.  21J  sm.  (Patriotvereniging,  nr.  12). 
15/-  (15/6). 

LUITINGH,  dr.  A.  M.  Vorm  en  inhoud. 
Johannesburg,  Afr.  pers-boekhandel, 
1954.  162  bl.  22  sm.  9/-. 

ROUX,  Hennie.  Die  bevordering  van  die 
goeie  Afrikaanse  boek  en  tydskrif.  Jo- 
hannesburg,  Aksiekomitee  vir  die  pro- 
pagering  van  die  goeie  Afrikaanse  boek 
en  tydskrif,  bus  9898,  s.j.  [1954].  32 
bl.  21  sm. 

WATT,  P.  J.  van  der.  Hulpmiddels  vir 
leerlinge  by  die  studie  van  Ballades 
van  I.  D.  du  Plessis.  Kaapstad,  Juta, 
s.j.  [1954].  37  bl.  18 J sm. 

— . Hulpmiddels  vir  leerlinge  by  die  stu- 
die  van  De  kleine  Johannes  dettr  F. 
van  Eeden.  Kaapstad,  Juta  en  kie., 
s.j.  [1954].  36  bl.  18  sm. 

GESKIEDENIS  EN 
BIOGRAFIE 

BREYTENBACH,  dr.  J.  H.  Die  geskie- 
denis  van  die  Krugerstandbeeld.  Pre- 
toria,  Krugergenootskap,  s,j,  [1954]. 
63  bl.  illus.  25  sm. 

FEDERASIE  van  Afrikaanse  Kultuur- 
vereniginge.  Silwerjubileum  1929-1954. 
100  bl.  illus.  24  sm.  2/6. 

MEYER,  veldk.  I.  A.  Die  ervarings  van 
’n  veldkornet  in  die  Engelse  oorlog 
1899-1902.  Ladybrand,  Die  skrywer,  s.j. 
[1954].  40  bl.  20  sm.  2/6. 

SCHOLTZ,  dr.  G.  D.  Het  die  Afrikaanse 
volk  ’n  toekoms?  Johannesburg,  Voor- 
trekkerpers,  1954.  173  bl.  21  sm.  16/9 
(17/3). 


— . Die  lewensaand  van  president  Kruger. 
Johannesburg,  F.A.K..  1954.  38  bl. 

17J  sm. 

— . Suid-Afrika  en  die  wêreldpolitiek 
1652-1952.  Johannesburg,  Voortrekker- 
pers,  1954.  312  bl.  bibl.  21  sm.  21/- 
(21/6). 

SCHOOR,  M.  C.  E.  van,  en  ander.  Chris- 
tiaan  Rudolph  de  Wet  1854-1922.  Bloem- 
fontein,  Nasionale  Vroue-monumente- 
kommissie,  1954.  176  bl.  illus.  18  sm. 

STEYN,  ‘pres.  Marthinus  Theunis.  Pre- 
sident  Steyn  aan  die  woord:  openbare 
geskrifte  en  toesprake:  vertaal,  byeen- 
gebring  en  van  aantekeninge  voorsien 
deur  J.  J.  Oberholster  en  M.  C.  E. 
van  Schoor.  Bloemfontein,  Sacum,  s.j. 
[1954].  224  bl.  illus.  22  sm.  16/6. 

WET,  Izak  J.  C.  de.  Met  generaal  de 
Wet  op  kommando.  Johannesburg,  Afr. 
pers-boekhandel,  1954.  155  bl.  19  sm. 
10/6. 

RAAISELS 

ROOYEN,  G.  H.  van,  en  PELLISSIER, 
dr.  S.  H.  Raai  raai  siepa;  of.  Die 
Afrikaanse  raaiselboek.  Pretoria,  Van 
Schaik,  1954.  x.  207  bl.  illus.  23J  sm. 

OPVOEDKUNDE 

COETZEE.  dr.  J.  Chr.  Die  Christelike 
Universiteit:  intreerede  as  rektor  van 

■ die  P.U.  vir  C.H.O.  op  19  Februarie 
1954.  Potchefstroom,  die  Skrywer,  1954. 
34  bl.  bibl.  23  sm.  (oorgedruk  uit 
„Koers.”  April  1954.) 

COETZEE,  J.  Chr.  Inleiding  tot  die 
historiese  opvoedkunde;  hersiene  uit- 
gawe  van  Opvoedkundige  teorie  en 
praktyk  deur  die  eeue.  Johannesburg. 
Voortrekkerpers,  1954.  312  bl.  21J  sm. 
21/-  (21/6). 

— . Intreerede  as  rektor  van  die  Potchef- 
stroomse  universiteit  vir  Christelike 
hoër  onderwys  gehou  op  19  Februarie 
1954.  Potchefstroom,  ,,Koers,”  1954.  34 
bl.  bibl.  23  sm. 

COETZEE.  dr.  J.  Chr.  Ons  Universiteit: 
sy  grondslag  en  beginsel  en  die  vry- 
heidsbeginsel.  Potchefstroom,  die  Skry- 
wer,  1954.  16  bl.  23j  sm.  (oorgedruk 
uit  „Koers.”  Junie  1954). 

— . Die  opvoedkunde.  Potchefstroom.  Die 
westelike  stem,  drukkers,  drukkers, 
1954.  21  bl.  bibl.  23  sm. 

GROBLER,  B.  A.  Koëdukasie:  die  vraag- 
stuk  van  afsonderlike  of  gemengde 
middelbare  skole  vir  seuns  en  meisies. 
Pretoria,  Universiteit,  1964.  108  bl. 

bibl.  21 J sm.  ( Opvoedkundige  studies 
nr.  7,  2de  jg.) 

PLESSIS.  P.  J.  J.  du.  Aspekte  van 
sosiaal-pedagogiese  vernuwing  van 
onderwys  in  Suid-Afrika.  Pretoria, 
Universiteit,  1954.  23  bl.  bibl.  21  sm. 
( Opvoedkundige  studies,  nr.  5 ) . 

TOIT,  dr.  J.  J.  du.  Vryheid  en  gesag  in 
die  opvoeding:  histories  en  krities. 
Pretoria,  De  Bussy,  1954.  xi,  329  bl. 
24  sm. 


A.P.B. 

